**ПРОТОКОЛ ОТ ДВАДЕСЕТ И ПЪРВОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено посредством видеоконферентна връзка на 22 април 2021 година, начало 09:00 часа**

От общо 51 общински съветници присъстваха 50, отсъства: д-р Гергана Николова-Спасова.

Заседанието беше открито и ръководено от Иво Пазарджиев – председател на Общински съвет – Русе.

**Г-н Иво Пазарджиев:** Моля да заемете местата си пред устройствата си и да изключите микрофоните си тогава, когато няма да говорите. Стартираме проверка на кворума посредством пултовете за гласуване инсталирани на таблетите на всички нас. Моля да стартираме проверка на кворума. 38 общински съветници са се регистрирали по електронни

**Г-н Галин Ганчев**: Не виждам пулт, аз съм …

**Г-н Иво Пазарджиев**: Колеги, първо искам да помоля, когато някой взема думата правилата са валидни все още да се взема чрез общия чат, тогава я давам думата, а не да се разговаря един през друг. Пултовете за гласуване са инсталирани на таблетите на всеки един от нас, моля да си отворите приложенията. 38 души са се регистрирали по електронната система, имаме необходимия кворум да започнем нашата работа. Откривам 21-то редовно заседание на Общински съвет – Русе. Преди да започнем с нашата работа давам думата на представителя на Общинска избирателна комисия във връзка с настъпили промени в състава на Общински съвет – Русе да обявят решение на ОИК, както и за последваща процедура за клетва. Заповядайте.

**Г-н Шейнур Еюб**: Благодаря, добро утро. Общинска избирателна комисия на заседание от 21.04.2021 година с Решение № 268 местни избори 16.04.2021 година обявява за избран общински съветник от кандидатската листа на ПП ГЕРБ Илиян Василев Илиев. С Решение №267 местни избори от 16.04.2021 година обвява за избран общински съветник от кандидатската листа на Демократична България Обединение – Да България, ДСБ, Зелено Движение г-н Юрий Михайлов Георгиев. С Решение №266 местни избори от 16.04.2021 година ОИК обявява за зибран общински съветник от кандидатската листа на Местна коалиция БСП за България, АБВ, Движение за радикална промяна, Българска пролет, Движение социалдемократи г-жа Нора Десиславова Стоянова. Съгласно чл. 32, ал. 1 от ЗМСМА общинските съветници и кметове полагат клетва.

**Г-н Иво Пазарджиев:** Изчакайте само секунда. Моля, новите общински съветници да застанат на трибуната. Обаче имаме някакъв проблем със силата на звука, моля да изчакате за секунда преди да продължим. Добре. Моля, всички присъстващи в залата да станат.

**„*Заклевам се в името на Република България да спазвам конституцията и законите на страната и във всичките си действия да се ръководя от интересите на гражданите на Община Русе и да работя за тяхното благоденствие. Заклех се.”***

**Г-н Шейнур Еюб: Честито.**

**Г-н Иво Пазарджиев: Моля, новите общински съветници да заповядат при мен да подпишат клетвена декларация.**

***Общинските съветници подписаха удостоверения и клетвени декларации.***

**Г-н Иво Пазарджиев**: Пожелавам на новоизбраните общински съветници успешно да довършат мандата на колегите им, които освободиха местата. Винаги да помнят кой и защо ги е изпратил в общинския съвет, както и в настоящата … Колеги исках да ви пожелая успешно да завършите мандата, да помните винаги кой и защо ви е изпратил в общинския съвет, както и да разчитате много точно посланията, които гражданите ни дават в настоящата сложна и нестабилна политическа ситуация в държавата. А новоизбраните народни представители от Област Русе да пожелая да имаме силно русенско лоби, което да работи в интерес на гражданите и на всички жители на област Русе. Честито, успешен мандат ви пожелавам. Продължаваме с нашата работа. Преди да продължим … Да, има заявено изказване от името на група, преди да започнем по дневния ред ще дам думата на г-н Станчев. Искам да честитя рождения ден на д-р Теодора Константинова, общински съветник дългогодишен, както и общественик, народен представител, изключително позната за всички нас в град Русе. Да ѝ пожелая много здраве, да продължи да отстоява каузите по начина, по който го е правила винаги. Това е човек, който изключително много уважавам и продължавам да се уча от нея. Считам, че за нас е богатство да имаме подобен колега. Пожелавам ѝ на добър час и всичко най-добро. Жалко, че сме в такава ситуация да не можем да се поздравим лично.

**Д-р Теодора Константинова**: Благодаря много за милите думи. Благодаря много на всички колеги общински съветници, които ме поздравиха онлайн или лично. На присъствената сесия през май месец, тъй като съм сигурна, че ще бъде много по-добра ситуацията и ще бъдем заедно ще ви почерпя за мое здраве, макар че ще са минали почти месец. Благодаря на всички. Мерси, Иво за признанията и за добрите думи. И аз ти благодаря, запазваш си правото да почерпиш няма проблем.

**Д-р Теодора Константинова**: Точно така.

**Г-н Иво Пазарджиев: Продължаваме колеги с нашата делова част.** На основание чл. 106 от нашия правилник обявявам постъпилите питания. Питане от общинския съветник Деница Иванова, на което е поискан писмен и устен отговор, това ще се случи в края на сесията. Питане от общинския съветник Траян Тотев с писмен и устен отговор, в края на сесията ще му бъде отговорено и ще си получи писмения и устен отговор. Питане от общинския съветник Владо Владов, който е само с писмен отговор, ще си получи писмения отговор. Както и питане от бившия общински съветник Алисе Муртезова с писмен и устен отговор, но в последния момент, позволяващ нашия правилник г-жа Наталия Кръстева стана съвносител на въпросното питане, така че считаме, че като действащ общински съветник тя има право да го прочете питането и да получи писмения и устен отговор. Аз разбира се ще го предоставя, както на нея, така и на г-жа Муртезова писмения отговор. Те ще бъдат предоставени по електронните пощи след като бъдат прочетени от представител на общинска администрация, както са последните промени по нашия правилник. Колеги, започваме с разискванията по дневния ред. Имаме проект за дневен ред, който беше гласуван на председателски съвет. Има едно предложение за извънредна точка. Предложението, което го получихте на електронните пощи с вх. № 342 относно …, вносител кмета на община Русе, относно Покана от Район Уйбуда, Унгария, за присъединяване като партньор за споделяне на опи и добри практики от реализиран проект по Урбакт. Предлагам това да го включим като последна точка преди питанията. Има ли други предложения по дневния ред? Не виждам в общия чат. Първо ще подложа на гласуване извънредната точка, след което ще гласуваме дневния ред като цяло. Моля режим на гласуване за включване на извънредната точка.

**КВОРУМ – 42. С 42 гласа „за”, 0 „против” и 0 „въздържали се” се прие предложението.**

**Г-н Иво Пазарджиев**: Гласуваме дневния ред като цяло. Моля за режим на гласуване на дневния ред.

**КВОРУМ – 43. С 43 гласа „за”, 0 „против” и 0 „въздържали се” се прие следния**

**ДНЕВЕН РЕД:**

1. К.л.439 Обявяване на конкурс за избор на обществен посредник на територията на Община Русе
2. К.л.456 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, ул. „Васил Левски“ № 65
3. К.л.457 Промяна в списъците с общински жилища
4. К.л.458 Откриване на процедура за провеждане на публичен търг с явно наддаване за учредяване право на строеж за изграждане на склад, върху имот – частна общинска собственост, намиращ се в с. Сандрово, ул. „Георги Бенковски“ №33
5. К.л.459 Учредяване възмездно право на пристрояване към съществуващи гараж и лятна кухня в имот общинска собственост, находящ се в с. Сандрово, ул. „Сергей Румянцев“
6. К.л.460 Учредяване възмездно право на пристрояване за изграждане на склад към съществуващ гараж №2, с адрес гр. Русе, ул. „Рига“ №24
7. К.л.461 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №42 и №42А
8. К.л.462 Откриване на процедура за продажба на общински урегулиран поземлен имот (УПИ) VII-156 в кв. 17 – частна общинска собственост, с адрес: с. Басарбово, ЕКАТТЕ: 02796, Община Русе, ул. „Филип Тотю“ №5, по реда на чл. 35, ал. 3 от ЗОС
9. К.л.463 Откриване на процедура за провеждане на продажба на недвижим имот - частна общинска собственост, намиращ се в с. Бъзън, Община Русе, ул. „Св. Св. Кирил и Методий“ №80, представляващ УПИ V в квартал 7 по реда на чл.35, ал. 3 от ЗОС
10. К.л.464 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в в гр. Русе, Община Русе, кв. „ДЗС“
11. К.л.465 Съгласие за продажба на общински терен от 7 кв.м. по улична регулация, приобщен къмУПИ XXII-3305 в кв. 17 по регулационния план на град Русе
12. К.л.466 Съгласие за продажба на общински терен от 2 кв.м. по улична регулация, приобщен къмУПИ XI-2213 в кв. 201 по регулационния план на град Русе
13. К.л.469 Откриване на процедура за провеждане на публичен търг с явно наддаване за продажба на общински имот, находящ се в м. „Калето“, землище на гр. Мартен, община Русе
14. К.л.470 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7
15. К.л.441 Предоставяне безвъзмездно за управление на общински поземлен имот с идентификатор 63427.1.289 по кадастралната карта и кадастралните регистри на гр. Русе, Община Русе, с адрес: гр. Русе, кв. „Възраждане“, ул. „Цветница“ №6, в полза на Общинско предприятие „Спортни имоти“
16. К.л.453 Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ
17. К.л.442 Приемане на Наредба за изменение и допълнение на Наредба № 13, на Общински съвет – Русе, за организацията и дейността на гробищните паркове на територията на Община Русе
18. К.л.448 Одобряване на договор за сътрудничество с ”М-текс рециклиране на текстил” ООД с предмет: „Събиране и оползотворяване на текстил като например дрехи, домакински изделия и други подобни, на територията на Община Русе“
19. К.л.454 Корекция на Бюджета на Община Русе за 2021 година
20. К.л.443 Промяна на наименованието и Правилника заорганизацията, дейността и управлението на ОП „Социално предприятие - обществена трапезария“
21. К.л.444 Създаване на социална услуга „Социални жилища“ по чл. 15, т. 3 от Закона за социалните услуги, считано от 01.05.2021 г.
22. К.л.445 Приемане на Наредба за допълнение Наредба №16 за определянето и администрирането на местните такси, цени на услуги и права на територията на Община Русе
23. К.л.447 Промяна на мястото на предоставяне на социалната услуга Дом за пълнолетни лица с физически увреждания /ДПЛФУ/ „Милосърдие“, считано от 01.05.2021г.
24. Възлагане на услугата „Патронажна грижа” като Услуга от общ икономически интерес /УОИИ/ по проект „Предоставяне на патронажни грижи за възрастни хора и лица с увреждания и подкрепа за адаптиране на социалните услуги, делегирани от държавата дейности в Община Русе“, по процедура за директно предоставяне на безвъзмездна финансова помощ BG05M9OP001-6.002 „Патронажна грижа +“, по Оперативна програма „Развитие на човешките ресурси“ 2014-2020 г.
25. К.л.455 Приемане на Годишен план на дейностите за 2021 г. в изпълнение на Общинска стратегия за личностно развитие на децата и учениците на територията на Община Русе (2020-2022
26. К.л.446 Даване на Разрешение за изработване на проект за подробен устройствен план – план за застрояване нов ПИ с идентификатор 63427.182.43, образуван от ПИ с идентификатори 63427.182.34, 63427.182.35 и 63427.182.36 по КККР на гр. Русе, местност Над линията
27. К.л.449 Даване на Разрешение за изработване на проект за Подробен устройствен план (ПУП) – изменение на плана за улична регулация (ИПУР) и план за регулация и застрояване на ПИ 02796.95.311, местност „Селището“, с. Басарбово, община Русе
28. К.л.450 Даване на Разрешение за изработване на проект за подробен устройствен план – план за застрояване на поземлен имот с идентификатор 51679.190.110, находящ се в местността „Липата“, землище на с. Николово, община Русе
29. К.л.451 Даване на Разрешение за изработване на проект за подробен устройствен план – план за застрояване на поземлен имот с идентификатор 51679.54.498, находящ се в местността „НАД СЕЛО“, землище на с. Николово, община Русе
30. К.л.452 Одобряване на задание и разрешение за изработване на Подробен устройствен план /ПУП/ – План за улична регулация /ПУР/, Изменение на план за улична регулация /ИПУР/, План за регулация /ПР/ и Изменение на план за регулация /ИПР/ в Източна промишлена зона
31. К.л.467 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.153.2366, находящ се в местността „Караач“, гр. Русе
32. К.л. 472 Създаване на работна група, която да проучи вариантите за финансиране, проектиране и изграждане на достъпна архитектурна среда във всички училища на територията на Община Русе
33. К.л.440 Приемане на Правилник за организацията и дейността на Наблюдателната комисия при Общински съвет – Русе
34. Промяна в състава и ръководството на постоянните комисии
35. Промяна на членове на комисии към Общински съвет – Русе, чието създаване е предвидено в закон или подзаконов нормативен акт
36. Промяна на представители на Община Русе в общи събрания в търговските дружества, в които Община Русе има участие
37. Покана от Район Уйбуда, Унгария, за присъединяване като партньор за споделяне на опи и добри практики от реализиран проект по Урбакт
38. Питания

**Г-н Иво Пазарджиев**: Започваме с 1 точка … Извинявайте, преди да започнем с 1 точка има заявено изказване по точка извън дневния ред от името на група от г-н Станимир Станчев. Заповядайте, г-н Станчев.

**Г-н Станимир Станчев**: Благодаря Ви, господин Председател. Чуваме ли се?

**Г-н Иво Пазарджиев**: Да.

**Г-н Станимир Станчев**: Уважаеми господин Председател, уважаеми колеги общински съветници, уважаеми господин Кмет, искам първо от името на нашата група да честитя клетвата, която положиха колегите, новите общински съветници преди малко. Да им пожелая попътен вятър и да вземат мъдри и разумни решения за нашия град. Второ, искам да честитя рождения ден от нашата група на д-р Константинова, ще ѝ пожелая само здраве и наистина май месец да можем да се прегърнем и целунем, както е редно. Сега започвам по същество, вземах думата, тъй като през последните седмици прочетох няколко неща в медиите и при нас отново излезе на дневен ред въпроса какви са принципите при вземане на управленски решения от кмета. Господин Милков, който заяви, че ще се ръководи от принципа на прозрачност, от принципа на доказани специалисти да бъдат назначавани и т.н. Мисля, че през това време отново, отново отстъпва от тях. Кметът Милков уволнява доказан експерт специалист с дългогодишен опит, поради навършване на пенсионна възраст, имам предвид за г-н Спасимир Димитров. Ако възрастта е толкова важен фактор за кадрите в екипа на кмета, то тогава назначаването на Милена Хинкова на какъв принцип е станало? Също на г-н Гецов и т.н. Община Русе е отказала, второ, община Русе е отказала на Браншовия съюз на хотелиерите и ресторантьорите още през февруари предложението им да организират традиционната тарла с мотивите за пандемична обстановка, с грижа за здравето на русенци. Този отказ е дошъл седмица след като е било получено в администрацията предложението. В същото време терен собственост на Красимир Даков, доколкото ми е известно усилено се подготвя в момента за използване точно на това нещо. Калта от гумите на камионите може да видите се разнасяше вчера по бул. „Липник“, предполагам без никаква санкция от общината. Въпросът е дали ще се проведе тази въпросна тарла? Ще бъде организирана от друго лице ли на частния терен? И дали на този терен ще бъдат спазени епидемиологичните изисквания за разстояние? Ако общината не дава разрешение за провеждане на пролетния панаир върху общински терен, то значи ли, че не може да опази здравето и грижите за хората и да изрази ясната си позиция пред другите институции, от които би било зависило даването на подобно решение. Подобно бездействие или мълчаливо съгласие единствено ще потвърди слуховете от последните две години, че г-н Даков е подкрепил кампанията на г-н Милков. Благодаря ви.

**Г-н Иво Пазарджиев**: Благодаря на г-н Станимир Станчев. Да, продължаваме по дневния ред. Първа точка ще помоля г-жа Наталия Кръстева да води заседанието, тъй като аз съм вносител. Заповядайте, г-жо Кръстева.

**1 Точка**

**Избор на заместник - председател на Общински съвет – Русе**

**Г-жа Наталия Кръстева:** Здравейте и от мен? Чуваме ли се?

**Г-н Иво Пазарджиев:** Да. Чуваме Ви идеално.

**Г-жа Наталия Кръстева:** Здравейте колеги и от мен. Въпреки, че поздравих д-р Константинова лично, искам да използвам, г-н Пазарджиев, че ми давате думата да водя и от името на групата на ПП ГЕРБ, да ѝ пожелая да е жива и здрава на първо място, все така отдадена професионално спрямо своите пациенти и да бъда така с голямата гражданска позиция, която е изразявала винаги и е защитавала безпрекословно. Честит рожден ден от нас, бъдете здрава, д-р Константинова. Първа точка от дневния ред е избор на заместник-председател на Общински съвет. Заповядайте, г-н Пазарджиев.

**Г-н Иво Пазарджиев:** Да, уважаеми колеги, във връзка с прекратяване на пълномощията на общинския съветник и заместник-председател Пламен Христомиров Рашев, с оглед избора му за народен представител в 45-то Народно събрание следва да изберем заместник-председател на негово място. След консултации с политическите сили, както и с групата, която е издигнала г-н Пламен Рашев за заместник-председател стигнахме до единомислие за заместник-председател да бъде предложена г-жа Деница Красимирова Иванова, общински съветник в настоящия мандат от групата на Местна коалиция БСП за България. Считам, че г-жа Иванова има необходимите качества и ще подпомогне работата на Общинския съвет по възможно най-добрия начин. Благодаря за досегашната работа на г-н Пламен Рашев, който действително много така сърцато е помагал и успешно на ръководството на общинския съвет. …

**Г-жа Наталия Кръстева:** Колеги, имате думата за изказвания по точката. Не виждам. Господин Пазарджиев, може ли да погледнете и при вас, при мен поне не се вижда?

**Г-н Иво Пазарджиев:** Няма, няма и при мен заявени.

**Г-жа Наталия Кръстева:** Да, благодаря. Колеги, процедура на гласуване за 1-ва точка Избор на заместник-председател на Общински съвет – Русе

Г**-н Иво Пазарджиев**: Аз ще обявя резултата, тъй като г-жа Кръстева за съжаление не го вижда.

**КВОРУМ – 45. С 38 гласа „за”, 1 „против” и 6 „въздържали се” се прие**

**РЕШЕНИЕ № 459**

На основание чл. 24, ал. 2 от ЗМСМА и чл. 13, ал. 1 и 2 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет – Русе реши:

1. Избира за заместник-председател на Общински съвет – Русе Деница Красимирова Иванова.

**2 Точка**

**К.л.439 Обявяване на конкурс за избор на обществен посредник на територията на Община Русе**

**Г-н Иво Пазарджиев:** Давам думата на вносителя за представяне на предложението.

**Г-н Асен Даскалов:** Благодаря, г-н Председател.

**Г-н Иво Пазарджиев:** Асен Даскалов, заповядайте.

**Г-н Асен Даскалов**: През 2013 година Общински съвет – Русе избира правилник, който урежда начина на избор и правомощията на обществен посредник на територията на Община Русе. От тогава са проведени 3 неуспешни конкурсни процедури за избор обществен посредник, през 2013-та, 2014-та и 2017-та година. Считаме, че в настоящата обществено-политическа ситуация на несигурност и сериозни обществени проблеми гражданите в община Русе все повече има нужда освен от общински съветници и кмет, които са активни и от обществен посредник, който следва да е една авторитетна фигура, която да способства за решаване на техните проблеми. Знаем, че общественият посредник има доста ограничени правомощия от закона, но ако ние изберем една активна и ерудирана личност би могло да се работи още по-активно за решаване на проблемите от дневния ред на обществото. Общественият посредник ще бъде коректив не само на администрацията на кмета, но и на общинския съвет, на общинските съветници. В тази връзка считам, че решението следва да бъде подкрепено като изберем 11-членна комисия, която да проведе самата конкурсна процедура, да изслуша кандидатите и в крайна сметка при решаването на общинския съвет да имаме достойни кандидатури и да приключим най-накрая успешно една процедура за избор на обществен посредник. Относно точка 2 от проекта за решение, където е записано, че следва да има комисия в състав от 11 членове, правя следното предложение: двама представители от групата на ГЕРБ, нали, които следва да си ги посочат най-добре техните председатели на групи, двама от БСП, двама от Патриотите - ВМРО, като предлагам г-жа Росица Георгиева и себе си като вносител, един представител на групата на СДС, един на Демократична България, по един на ДПС и Атака и Вас като председател на Общински съвет – Русе., общо 11 човека. Благодаря.

**Г-н Иво Пазарджиев:** Благодаря на вносителят г-н Даскалов. Има заявени изказвания, но колеги, преди да пристъпим и да дам думата за изказвания искам да обявя, че в нашето заседание днес ще участва омбудсмана на Република България г-жа Диана Ковачева, която е поканена лично от кмета на Община Русе г-н Пенчо Милков да вземе участие в заседанието. Така, че първо ще направя процедурно предложение да дадем думата на националния омбудсман, след което тя разбира се може да остане да участва и в дебатите, да има въпроси към нея евентуално, но считам, че така е по джентълменски първо да дадем думата на госта. Така че правя процедурно предложение за изслушване, да дадем думата на националния омбудсман г-жа Диана Ковачева. Моля, за режим на гласуване за това процедурно предложение. Системата е стартирана, моля гласувайте.

**КВОРУМ – 44. С 38 гласа „за”, 1 „против” и 5 „въздържали се” се прие процедурното предложение.**

**Г-н Иво Пазарджиев:** Давам думата на Омбудсмана на Република България г-жа Диана Ковачева. Заповядайте, г-жо Омбудсман.

**Г-жа Диана Ковачева:** Добър ден, уважаеми г-н Пазарджиев, уважаеми дами и господа членове на общинския съвет на град Русе, много се радвам, че имам възможност днес да бъда част от вашето заседание и да ви поздравя за една според мен много добра инициатива, а именно да откриете или поне да обсъдите възможността за откриването на процедура за избор на местен обществен посредник. Тук съм разбира се, за да кажа, че избора на местен омбудсман е наистина една добра инициатива и ще се опитам да аргументирам това мое мнение. Не просто, защото аз самата съм Омбудсман, но защото в годините, в които заемам тая позиция имах възможност да видя как работят местните обществени посредници по места. На практика Русе е сред тези общини, които както вече беше споменато още през 2013 година е изработило правила за дейността на обществения посредник, а факта, че много общини са в такава ситуация, в която не успяват да постигнат съгласие, но все пак там, където има обществени защитници на местно ниво смятам, че връзката с гражданите е много добра. Между другото бих искала да ви поздравя за инициативата да обсъдите възможността за откриването на още един канал за връзка с гражданите, на още една възможност гласа на гражданите да бъде чут по-добре в местната администрация и в местното управление, защото на практика омбудсмана и на място, и на национално ниво не е просто коректив на лошата администрация. Той всъщност много често се оказва бърз проводник на информация за проблеми на гражданите и в този смисъл се явява и възможност за отдушник на събрано понякога напрежение, и възможност да повиши доверието в местната администрация. Ще кажа, че за съжаление към днешна дата броя на обществените посредници не е много голям на местно ниво, те са само 11, но пък за сметка на това има такива в много малки общини и работата им показва, че действително има смисъл, в Земен, в Елин Пелин, в Казанлък. В рамките на последните няколко години статистиката при националния омбудсман показва, че средно между 200 и 300 жалби от граждани на Русе получавам аз. Смея да твърдя, че ако има местен обществен защитник една голяма част от тези жалби всъщност никога няма да стигнат до националния омбудсман, защото те могат да бъдат решавани много по-бързо и много по-ефективно на местно ниво със съдействието на националния омбудсман, но най-вече с активната позиция на местния омбудсман. Между другото института на местния обществен защитник е въведен дори преди института на националния омбудсман, още през 2003 година със ЗМСМА, докато конституционно установения национален орган се появява едва през 2006 година. Какви са основните функции на местния омбудсман? Да, разбира се местният омбудсман се занимава основно с защита на основни права и свободи на гражданите и между другото едно от важните права, които той защитава е правото на добро управление. А, между другото правото на добро управление е право, което … едно от новите права, то е въведено през 2009 година с Хартата на основните права на Европейския съюз. Един акт, който има пряко приложение във всяка една държава член, включително и в България. И правото на добро управление макар да е ново право то отдавна съществува като проблематика, като възможност за решаване на проблемите на хората на място, но и на централно ниво. И по тази причина с появата на един наистина обществен защитник добрата администрация би могла още повече да се наложи като принцип на работа в местната администрация. В много случаи омбудсманът е полезен, защото всъщност той първи получава информация за това къде хората имат проблеми и той би могъл наистина да бъде един много добър посредник между гражданите и местната власт, защото би могъл наистина да посочва проблемите, които да бъдат решавани много по-лесно. Обикновено дейността на обществения посредник е насочена към подобряване на администрацията, към повишаване на качеството на административните услуги, но също и още нещо той би могъл да съдейства за по-добрата правна култура на гражданите, за това те по-добре да разбират работата на администрацията и много често да знаят по какъв начин адекватно и бързо да търсят защита на своите права. Между другото местният омбудсман и в Стара Загора, и в Бургас, където има такива, и в Шумен показват, че са много активни, много добре работят с местната власт и също така успяват да подобрят комуникацията с младите хора. В тези общини, които ви изброих много често се избира и млад омбудсман, тоест млади хора в последните класове от гимназията, които също са приобщени да участват в работата разбира се отстрани на местната администрация и да популяризират добрите практики от нейната работа. А, що се отнася до самият избор на местен омбудсман ще кажа, че разбира се е много важна процедурата да бъде справедлива, да бъде публична и прозрачна, включително през изслушване на местният омбудсман. Задаването на въпроси, популяризиране през медиите, за да може хората да познават този човек. Да има собствена страница, на която да качва информация. Но, знаете ли кое е най-важното според мен? Най-важното е личността на местния обществен посредник. Това се отнася разбира се за всеки човек, който е на изборна позиция. Трябва да бъде избран човек, който е проактивен, който е компетентен, който е диалогичен и който има добри комуникативни способности, за да може да чува добре, но и добре да предава проблемите, без да внася напрежение, да търси възможности за решение, включително за медиация между гражданите и местната власт, тогава, когато е възможно да се е натрупало някакво напрежение. Аз наистина ви насърчавам да опитате да вземете такова решение, за да може да получите може би още един коректив, може би някой, който отстрани ще може да ви помага, по-добре да се чуват проблеми на хората, които понякога техния глас не е достатъчно силен, защото хората са много, проблемите им са много и понякога не могат да достигнат с яснота до местната администрация. Проблемите могат много бързо да се решават понякога. Надявам се да направите един добър избор на проактивна личност, на човек, който не просто ще критикува, а човек, който ще съдейства за по-добрата работа на администрацията и за по-високото доверие на гражданите. Изберете човек с положителна нагласа. Надявам се така да имате късмет с личността на местният омбудсман, аз от своя страна се ангажирам разбира се с огромно удоволствие да съдействам и за неговата работа, ако бъде избран местен обществен посредник. Благодаря ви много за възможността да кажа няколко думи за това защо е важно да има местен обществен посредник. Разбира се решението е ваше, но смятам, че то наистина би могло да допринесе за по-голямата прозрачност и за по-добрата работа на местната администрация и на местното управление в град Русе. Много ви благодаря, пожелавам ви успех в тази трудна за балансиране ситуация.

**Г-н Иво Пазарджиев:** Благодаря Ви, г-жо Ковачева за разясненията о за добрите думи. Започваме с изказванията по реда на техните заявки. Господин Бедрос Пехливанян. Заповядайте, г-н Пехливанян за изказване.

**Г-н Бедрос Пехливанян:** Благодаря Ви, господин Председател. Господин Кмет, колеги, първо да поздравя лично д-р Константинова с днешния рожден ден. Тя Наталия Кръстева го направи от името на група, аз пожелавам наистина тя винаги е била поне за мене един личен пример за принципност и да бъде много, много обичана. Благодаря.

**Д-р Теодора Константинова:** Благодаря.

**Г-н Бедрос Пехливанян:** По отношение на точката, колеги, благодаря наистина за изчерпателното експозе на г-жа Ковачева. Но, искам да изразя мнението на нашата група, защото то е било еднакво през годините. Еднакво по отношение на нашето виждане по отношение на КПД-то, по отношение на проблемите, по отношение на това какво може и какво не може да решава местният омбудсман. Искам така да се концентрираме върху това, което каза г-жа Ковачева, че само 11, аз мислех, че са дори малко повече в тая сверка, която изкарах омбудсманите в цялата страна, така че тази бройка за цяла България според мен е малко така шокираща. И много добре искам да си спомним това, което беше като анализ на няколко омбудсмани в местни парламенти, колеги бяха ги изкарали на предишните дебати, които ги правихме, че Бургас 69 мисля, че бяха, Стара Загора колко въпрос, пак някъде около 100 за година. Така, пак искам да кажа, че ние и тогава бяхме на това мнение и сега също ще го поддържаме. Противно на очакването на това, което стана в предишното експозе, че един омбудсман може да бъде коректив на местната власт. Може да бъде именно един точно такъв коректив на работата на кмета. Ние и тогава сме били на това мнение, че тази длъжност омбудсман почти ще преповтаря това, което правим ние 51 общински съветника. На това мнение сме и сега, защото противно биха казали да, ние ще гласуваме такъв омбудсман, за да бъде евентуално над работата на общинска администрация за проблемите и грешките евентуално, които кмета би допуснал и така нататък. Не, нашето становище е, че по отношение на ограничеността на законът, както беше и в материала, който преди малко беше ни представен, по отношение на правомощията и много странни кака да кажа въпроси, с които ще се занимава, с екология, със замърсяване на въздух, с нерегламентирани гонки, поне това виждаме в материала, аз мисля, че това са точно правомощията на кмета. Така че ако искаме да направим един така работещ, изключително работещ как да кажа човек и служба, както примерно стотиците въпроси …

**Г-н Иво Пазарджиев:** Времето изтече, г-н Пехливанян.

**Г-н Бедрос Пехливанян:** Да, завършвам. Искам да кажа, че точно тази комисия, която е по взаимодействие на гражданите, както решава десетки, стотици проблеми, много добре ги решава, ние сме на мнение, че още една такава длъжност не би била в голяма полза за нашите съграждани. По-добре с тези пари от бюджета 60 000 да асфалтираме една улица и да направим няколко междублокови пространства. Благодаря ви.

**Г-н Иво Пазарджиев:** Благодаря на г-н Пехливанян, реплика за г-н Даскалов, заповядайте.

**Г-н Асен Даскалов /реплика/:** Благодаря, г-н Председател. Репликата ми е продиктувана от два пункта в изказването на г-н Пехливанян. Първото е, че в страната има избрани само 11 обществени посредници, ако и в другите общини се изисква същото мнозинство, каквото в нашия общински съвет не се учудвам, тъй като съгласно нашия правилник се изисква мнозинство от 2/3 от … състав, което е 34 съветника. Трудно е било не само сега, но и през годините да се формира едно такова мнозинство. Въпреки всичко аз вярвам, че този път може и да успеем. А, относно проблемите, които са в предложението, нали, които евентуално ще решава обществения посредник като екология, нерегламентирани гонки, нали изброяването е абсолютно примерно, тъй като ще има, аз убеден съм, че ще има специално за екология хората ще търсят още един орган, който да им помогне, тъй като проблема е голям. С гонките също е голям. Има толкова много проблеми. А, дали ще се препокрива с комисия за гражданското общество това може да докаже само времето, ако проведем успешна процедура. Още един орган, както каза и г-жа Ковачева, към който гражданите да се обърнат и който да способства за решаването на проблемите им никога не е излишен. А бюджетът, който е предвиден годишно не е чак толкова голям на фона на цялостния бюджет на Община Русе. Благодаря.

**Г-н Иво Пазарджиев:** Благодаря на г-н Даскалов. Следващото заявено изказване е от г-н Орлин Дяков.

**Г-н Орлин Дяков:** Уважаеми господин Председател, надявам се се чуваме …

Г-н Иво Пазарджиев: Да, чуваме ви.

Г-н Орлин Дяков: Господин Кмет, колеги, значи тази …, това предложение се върти във времето доста години.

Г-н Иво Пазарджиев: Господин Дяков, може ли по-близо до микрофона да говорите.

Г-н Орлин Дяков: Да. Това предложение се върти във времето много години. Вече по един и друг повод подобни предложения за омбудсмани е имало във времето, винаги мотивите, за да се отхвърлят са едни и същи и аз в някаква степен ще ги опростя и ще ги кажа по начина, по който съм ги чувал и са ги казвали тогава. В края на краищата ние сме 51 човека, които имаме пряка връзка с всички граждани. Аз ежедневно се срещам със страшно много граждани и мисля, че съм достатъчно компетентен да им обясня процедурите и начините, по които могат да решат проблемите си. Предполага се, че това са и другите 50 колеги от общинския съвет, достатъчно компетентни, тоест имаме 51 човека, които не бих нарекъл омбудсмани, а бих нарекъл хора, които имат пряка връзка с гражданите. Освен това имаме приемни, на които приемни също идват хора и поставят проблеми. Разбира се и комисията, която се създаде, която за мен така пак е излишна но ето имаме и още един орган, който има пряка връзка с гражданите и така там също могат да влизат жалби и предложения. Според мен още един орган не би допринесъл с нищо повече от това, което изредих до този момент. В края на краищата, ако ние 51 общински съветника не вършим работата на омбудсмана, то значи ние не вършим своята работа, за което сме избрани. Тоест, ако ние не слушаме гражданите, не внасяме техните предложения, изисквания и проблеми в общинска администрация, то значи ние не вършим това, за което сме избрани. Освен това, г-н Милков, нееднократно е казвал, че нито един общински съветник той не е връщал, за който и да е от проблемите. Тоест през нас гражданите имат една пряка връзка с администрацията и мисля, че това е и по-късия път. Затова аз не би приел. Да оставим, че 60 000 лв. не са малко, независимо какъв е бюджета, за мене не са малко 60 000 лв. Така, аз не бих приел едно такова …, една такава позиция. Благодаря.

**Г-н Иво Пазарджиев:** Благодаря на г-н Дяков. Първа реплика за д-р Константинова, втора за Деница Иванова.

**Д-р Теодора Константинова /реплика/:** Тъй като наистина от много години вече обсъждаме този въпрос, от нашата група сме били и съвносители на предложения. Много пъти от трибуната на Общинският съвет съм заявявала, че за мен ние, които не приехме на конкурсите и отказахме на хората, които положиха огромни усилия, за да се подготвят и да се представят пред нас като кандидати се подиграхме с тях. На г-н Дяков ще репликирам със следната теза много съм казвала, че да ние сме общински съветници, помагаме, където можем, но в никакъв случай не може да се сравни доверието и спокойствието , с което гражданин ще отиде при един човек, който е с делегирани права за това, който няма да е определена политическа партия. Много пъти съм казвала, че хората се притесняват и това всички вие го знаете и го знаем да отидат в офисите на политическа партия, която не е на власт, защото се страхуват. Много често виждаме дори в публикации за посещения на приемни, когато няма обструкции във връзка с епидемията, хора снимани в гръб, за да не попаднат под ударите на съдбата на властимащи, че не са се появили при тях. Приемете това като съвсем добронамерено и почтено изказване от моя страна дори и да не си признаваме с ръка на сърцето. Разберете хората ще бъдат много по-спокойни, много с по-голямо доверие към един местен омбудсман. Участвала съм в дебатите при приемане на този закон, когато бях народен представител, знам с каква енергия, с какви усилия и с колко много желание се работи по този закон. И смятам, че това е едно постижение на демокрацията в България. Благодаря ви.

**Г-н Иво Пазарджиев:** Благодаря на д-р Константинова. Втора реплика за Деница Иванова.

**Г-жа Деница Иванова /реплика/:** Благодаря, господин Председател. Част от репликата ми се препокрива с мнението на д-р Константинова.Господин Дяков, Вие казахте, че много години темата се отлага. Но нека да си припомним, че в последните 10 години институцията омбудсман се превърна в инструмент, който да е коректив, както на властта, така и да бъде в подкрепа на гражданите. Нека да не се отказваме от тази възможност, която ни дава законодателя. Тя ще бъде не само коректив за нас, тя ще бъде коректив и за властта въобще. Нека да ползваме добрите практики. Омбудсманът, както казах 10 години вече налага друго ниво, друга експертиза. Да, ние се срещаме ежедневно с гражданите, да ние, доколкото можем трасираме техните проблеми, но тук пак ще се препокрия с д-р Константинова, че ходенето на гражданите в различни партийни централи, да се срещат с нас по някакъв начин ги ограничава, има известно притеснение в начина, по който ще изложат думите и аргументите си. Самата г-жа Ковачева в нейното изказване наблегна, че доста жалби разглежда, които са от Русе. Мислите ли, че е време да направим крачката напред, която ни дава държавата? Ние ще бъдем все още в правомощията си, но един такъв омбудсман има нужда Русе, а проблемите на Русе са от години и не са замитане под килима. Благодаря.

**Г-н Иво Пазарджиев:** Благодаря на г-жа Иванова. Дуплика за г-н Дяков.

**Г-н Орлин Дяков /дуплика/:** Аз не съм съгласен с това за партийните централи и със страхуващи се хора. Аз съм бил на приемни и не съм виждал чак толкова уплашени хора. В края на краищата в тия централи идват в общи линии привърженици на определените политически сили. Не вярвам, че страха ще ги спре. Още повече, ако някой от привърженици от наша или друга политическа сила има някакъв проблем той може да намери точно групата, на която да изрази тая … да изрази проблема си. Според мене така аз срещам достатъчно хора на улицата, които въобще не се занимават с това от коя политическа сила съм и както съм имал причина да кажа много пъти отдавна хората вече казват общински съветник, а не общински съветник от … и да споменават съответната партия. Ние сме под един знаменател всички до един. Да ние вътре имаме някакви различия, да ние имаме различни политически мнения …

**Г-н Иво Пазарджиев:** Времето изтече

**Г-н Орлин Дяков:** Да, приключвам. Но за хората ние сме една обща маса общински съветници. Благодаря ви.

**Г-н Иво Пазарджиев:** Благодаря на г-н Дяков, преди да продължим със следващите заявени изказвания искам да припомня, че съгласно правилата за провеждане на неприсъствено заседание, посредством видеоконферентна връзка общинските съветници трябва да осигурят видеовръзка задължително. Така, че не виждам включени камерите на Михаил Илиев, момент да видя, другите колеги кои са, които нямаме връзка с тях, Владо Владов …

**Г-н Владо Владов:** Тук съм да.

**Г-н Иво Пазарджиев:** Моля да си включите камерите всички. Дилян Саманджиев, Валери Иванов и г-н Дауд Ибрям преди малко имаше връзка с него. Да, имаме връзка вече. Благодаря ви, колеги. Продължаваме със заявените изказвания г-н Станимир Станчев

**Г-н Станимир Станчев:** Уважаеми господин Председател, уважаеми господин Кмет, уважаеми колеги съветници, искам първо да благодаря на г-жа Ковачева, която се включи в нашето заседание, че отдели време дададе така достатъчно добри насоки, добра аргументация какво представлява омбудсмана, тъй като тя поддържа едно високо ниво. Второ, искам да кажа, че нашата позиция на групата и лично мое е последователна. В предните два мандата като …, първия като общински съветник, втория като така добра връзка с нашата група, която беше в общинския съвет ние сме били последователни и винаги сме настоявали и сме гласували за омбудсман, както каза и д-р Константинова. В това няма нищо лошо. Естествено е, че аргументите на колегите също има логика, едва ли не той ще бъде под така под власт на кмета, защото му осигурява бюджет и т.н. Но, няма нищо лошо да има един такъв представител, защото всичко това зависи от човека, който ще бъде избран дали той ще отговори на очакванията на хората, които имат към него. Така, че ако се избере достатъчно активен човек той може да изпълни със съдържание тази функция на омбудсман. Относно, това, което нас ни притеснява, то всъщност не ни притеснява, ние ще подкрепим това предложение, но с едно условие. А именно да се закрие пощенската кутия наречена комисия по връзки с гражданското общество, защото тя не само, че дублира според нас институцията омбудсман, но и както казаха колегите да се оплачеш на общински съветник и да отидеш в някаква партийна централа имало някакви притеснения, еми тя върши същата работа, дали ще отидеш в някоя партийна централа или ще пратиш сигнал до тази комисия. Така, че ние ще подкрепим пак казвам това предложение, но с условие, което ние ще внесем на следваща сесия с промяна в правилника за закриване на тази комисия. И ако не се закрие тая комисия, тогава става безсмислено ние да извървим процедурата до край за омбудсман. Благодаря ви.

**Г-н Иво Пазарджиев:** Благодаря на г-н Станчев. Реплика за Деница Иванова, заповядайте.

**Г-жа Деница Иванова /реплика/:** Благодаря, господин Председател. Уважаеми колеги общински съветници, г-н Станчев, репликата ми ще бъде много кратка. Комисията, която визирате ин а която аз съм член и изключително много се радвам, че беше създадена в Русе за връзки с гражданското общество. Тя не е пощенска кутия. Таиз комисия се е опитва да създаде инструментариум чрез който по някакъв начин ние да трасираме, отново се повтарям като предната си реплика проблемите на гражданите. Защото не искаме да разберем, че има проблеми в Русе, но приема и налагането на подобна комисия става трудно. Нека да се върнем назад във времето и пак ще се върна на темата с омбудсмана. Не искам да омаловажавам на никой от предишните омбудсмани действията, но нека да си спомним, че когато беше Константин Пенчев тази институция не беше чак толкова на високо ниво и не се ползваше по начина, по който трябва да бъде. Нека да извървим пътя си и като нещо ново нали има своите обструкции от обществото, неприемане, но това не означава, че тя не е работеща. Нека да оставим тази комисия да работи, аз смятам, че тя ще наслои в обществото нужното мнение, че е работеща и тя е работеща. Ако имате желание някой път заповядайте на комисиите, които ние провеждаме и чуваме гражданите. Нека да дадем нужното време, за да бъде отразено по правилния начин. Все пак ние сме посяли това семенце на тая комисия преди 1 година, не прекъсвайте растежа. Благодаря.

**Г-н Иво Пазарджиев:** Благодаря на г-жа Деница Иванова. Следващото заявено изказване на … Дуплика ли желаеш?

**Г-н Станимир Станчев /дуплика/:** Дуплика, да.

**Г-н Иво Пазарджиев:** Няма проблем, да, заповядай.

**Г-н Станимир Станчев /дуплика/:** Благодаря ви много. Госпожо Иванова, моите уважения, аз няма да бъда кратък, дано да ми стигне времето и ще задам конкретни въпроси. За тази година и половина колко сигнала или колко проблема е разрешила тази комисия, първо и какъв инструментариум тя създаде за решаването на тези проблеми? Щото тя няма и такива правомощия все пак, да не забравяме това. Вие казахте, че преди година и половина е било засадено семето. Да Ви кажа аз от доста време се занимавам със засаждане на семена и ако първата година, в която съм засял едно семе и не покаже очакваните резултати на следващата година аз просто не го сея, това е от практиката, не е от теорията. Тука е очевадно дублиране на функции … За използване като политически трамплин за някой, щото това показа и националната. А да не кажа, че националният омбудсман също някои използваха за политически трамплин. И когато миналата година правихме анализ колко сигнала са постъпили до тази комисия мисля, че по справка …

**Г-н Иво Пазарджиев:** Господин Станчев, времето обаче изтече …

**Г-н Станимир Станчев**: … бяха две или три. Тази комисия е неефективна и господин председателя даже се чуди какви материали да насочи към нея. Така ли е, г-н Председател? Благодаря ви.

**Г-н Иво Пазарджиев:** Благодаря на г-н Станимир Станчев.Следващото заявено изказване от г-жа Росица Георгиева.

**Г-жа Росица Георгиева:** Благодаря, господин Председател. Господин Кмет, не знам дали още г-жа Диана Ковачева е с нас …

**Г-н Иво Пазарджиев:** На линия е г-жа Ковачева, да.

**Г-жа Росица Георгиева:** … аз много ѝ благодаря за това експозе, което направи и за функциите, които се възлагат на омбудсмана. И колеги, честно да ви кажа доводите, които излагаме днес са меко казано срамни за град като Русе. Градът на първите неща и на свободния дух да заяви, че след като има само в 11 града за нас това едва ли не не е предизвикателство и че 60 000 са едва ли не сума, която не заслужава да бъде дадена за свободата на гражданите, свободата да могат да изразят своята проблем пред омбудсмана, да търсят своето решение. Защото, колеги аз разбирам нашето желание ние да сме всичко, общинските съветници да сме и омбудсмани, но няма как да стане, защото нали разбирате, че омбудсманът е независим, ходенето по партийни централи противоречи на тая независимост. И най-вече на възможността на гражданинът свободно да стане и да каже своя проблем и да търси своето решение. Още нещо, не знам дали сте поглеждали законът за омбудсмана, но той е задължен тази информация, която придобие от гражданите да не я разгласява. Аз не смятам, че ходенето по партийни централи би спазило това изискване. Защото, когато гражданинът поставя своите проблеми, решаването им не става през разгласяването, а през търсенето на начини и път да бъдат помогнати и спазени правата на гражданите и решение неговите проблеми. Така че смятам, че е дошло време Русе наистина да заеме своето достойно място като градът на свободния дух и на първите неща и да направим всичко възможно да извървим тази процедура и да намерим наистина личност, която със своите качества ще придаде смисъл на всичко това, което ние в момента се опитваме даомаловажим и да докажем, че няма смисъл и няма значение. Разберете, че свободата и достойнството са най-важните неща за една личност, но понякога се чудя дали всички ние имаме тази сила да защитим своето достойнство и достойнството на гражданите като им дадем възможността да изразяват свободно своите позиции и да търсят начини и пътища за решаване на проблемите, които са възникнали. Освен това смятам, че омбудсманът ще бъде коректив за всички нас и за общинските съветници, и за общинска администрация и ще ни показва там, където има сериозни проблеми и начините, по които тези проблеми да бъдат решени. Благодаря ви.

**Г-н Иво Пазарджиев:** Благодаря на г-жа Георгиева. Следващото заявено изказване е от г-н Мирослав Славчев. Заповядайте, господин Славчев.

**Г-н Мирослав Славчев:** Благодаря, господин Председател. И от моя страна първо поздравления за новите колеги, поздравление за рожденичката д-р Константинова, да бъде здрава. Така, по въпросът, значи аз в продължение на … това е четвърти мандат, в който отстоявам една и съща теза и няма да се отклоня от линията, която съм защитавал до сега, а именно, че по принцип аз бих бил един от най-големите радетели да има такава институция … Тука първо неправилно се нарича омбудсман, значи, колеги, бъркате националния омбудсман с обществения посредник, чиито правомощия са регламентирани в чл. 21а на ЗМСМА. Не ми цитирайте Законът за омбудсмана, защото няма нищо общо с дейността на обществения посредник. И сега, защо аз смятам, че не е ефективна тази длъжност. Ако все още националният омбудсман е тука нека да го приеме като апел от моя страна да се работи в посока да се изправят нещата, заради които има само в 11 общини избран местен обществен посредник. Първо, някой от преждеговорещите каза, че в нашия правилник били заложени да се избира с 2/3 мнозинство, ами да, колега или колежка, която беше, това е регламентирано в същия тоя член на ЗМСМА, нашия правилник преповтаря законовата нормативна база въз основа, на която този, тази длъжност обществен посредник се избира. Длъжност казване неслучайно, защото няма как общественият посредник, колеги, много от вас казаха, че ще бъдел коректив на властта, няма как лице което се назначава от кмета и получава заплата от кмета да бъде коректив или някой да повярва, че той ще бъде коректив, това е моето убеждение. От там нататък, следващото, поради което аз имам обструкции, общественият посредник се избира с 2/3 от мнозинството в Общинския съвет, тоест той по своята същност е функция от мнозинството в общинския съвет. Той припокрива политическите съглашения или там настроения, или както щете го наречете, които се намират в един общински съвет. За да бъде избрана конкретната личност тя трябва да бъде одобрена от мнозинствата в общинските съвети. Тука не говорим за Русе, за чест, за достойнство. Няма значение дали е Русе, дали е Каспичан, няма значение коя община е. Това е законовото положение и ние трябва да се съобразим с него. Оставете това, че имаме комисия за взаимодействие с гражданското общество, моите уважения, надявам се да е ефективна, аз лично гласувах за създаването на такава комисия и отстоявам тезата, че не е лошо в този мандат да се трасира и да се наложи такава комисия да работи. По отношение на компетенциите, компетенциите на общественият посредник …

**Г-н Иво Пазарджиев:** Господин Славчев, да добавя ли от името на група?

**Г-н Мирослав Славчев:** Да, благодаря. Компетенциите на общественият посредник също така са регламентирани в ЗМСМА и там е ясно написано, че той може да представлява, да се отнася, само секунда ще го цитирам – „Общественият посредник съдейства за спазване правата и законните интереси на гражданите пред органите на местно самоуправление и местна администрация“. Това са компетенциите на местния обществен посредник, колеги, това е законово, което му е разрешено. Понеже стана въпрос за Бургас, значи, ако направите справка какво каза в отчета си омбудсмана на Бургас, жалбите, които той получава, това е практика, аз лично преди малко погледнах и видях пише, че жалбите са в областта на ТЕЛК, здравеопазване, социални дейности, нищо свързано с местното самоуправление и местната администрация, нищо в правомощията му. Нали, ако кажем, че това е една от големите общини, които са си избрали обществен посредник, виждате, че това, за което хората го търсят …, да те могат да търсят националния омбудсман, където той има много повече правомощия, има закон за дейността си, но местния посредник е изключително ограничен в своите правомощия. Бих бил за и ако наистина г-жа Ковачева още е на линия, моля Ви намерете начин да работите, нека местните посредници да се промени. Значи, от 2003 година ЗМСМА, където е дефиниран принципа на избиране и правомощия на местния посредник няма никаква законова промяна. Нека да се инициира някаква законодателна инициатива за корекция в ЗМСМА и тогава няма да са само 11 местните омбудсмани избрани. За мен той трябва да се избира пряко, а не с мнозинство на общинския съвет, за да бъде наистина надпартийна, независима личност. Трябва да е независим по отношение на финансиране и бюджет. Трябва да има разширяване на компетенциите този обществен посредник местен, трябва да може да има изискване за образование, да може да е достатъчно компетентен в областите, да има право да има дори представителство пред съдебни институции, да може да защитава най-зле социалните хора в неравностойно положение, бедни, всякакви такива, той трябва да може бъде техен … Както вие казахте страшно богата е палитрата на жалбите на хората. Той трябва да има правомощия, да покрива широк спектър от естество на жалби. И на последно място, с което завършвам, изключително трудно, това също е проблем в закона, изключително трудно се избира, изключително трудно, почти невъзможно е да се освободи от длъжност, ако избраното лице се окаже неефективно. Показах справка, отново Бургас, там мисля, че смениха след години, години опити на общински съвети, понеже имаха неодобрения на избрания обществен посредник, костваше им години, за да могат да го освободят, да съберат нужното мнозинство в общинския съвет. Това са накратко причините, поради които аз смятам, че тази институция не е работеща, не е ефективна, не е достатъчно в правомощия, за да бъде полезна на гражданите. Иначе съм за, нямам нищо против да има такъв, но нека той да бъде работещ. Иначе създаваме, това е популизъм, което правим в момента. Ние създаваме нещо, което ще има много спорен успех. Съгласен съм с много от това, което казаха колегите, че той, гражданите имат нужда от това, абсолютно съм съгласен. Че не е като да ходиш по партийни централи, офиси и т.н. да се жалваш, че е различно, но той трябва да може да бъде ефективен. Аз съм човек прагматик и апелирам за това, моля някой да се ангажира със законови промени, да се напълни с кръв, с живот тази институция, а не длъжност. Благодаря.

**Г-н Иво Пазарджиев:** Благодаря на г-н Мирослав Славчев. Реплика за г-жа Росица Георгиева.

**Г-жа Росица Георгиева /реплика/:** Благодаря. Господин Славчев, загубих се в мениандрите на собствената Ви мисъл, защото Вие започнахте по един начин като сте против, а накрая казахте, че сте съгласен. Не можах да разбера последно Вие приемате ли това, което в изказването беше от омбудсман до обществен посредник? Нали, разбирам, ние сме запознати толкова като Вас и сме направили грешка къде търсим основанията за правата и задълженията на обществения посредник, но последно не разбрах според Вас това има ли смисъл и кое ще изпълним с кръв и съдържание, ако не му дадем възможност то да бъде осъществено. Благодаря.

**Г-н Иво Пазарджиев:** Благодаря на г-жа Георгиева. Аз мисля, че той така добре си обясни нещата, но все пак … Да, дуплика за г-н Славчев, заповядайте.

**Г-н Мирослав Славчев:** Вземам дуплика само, за да отговоря на уважаемата колежка и уважаваната от мен колежка. Ами, може би не сте ме слушала достатъчно внимателно, аз обясних ясно какви са проблемите и стоя категорично зад думите си. Няма да ги повтарям отново, който чул - чул, който разбрал – разбрал, който се е загубил - загубил. Аз съм за съществуването на ефективна институция местен посредник. Това, което в момента законодателната база позволява ние да изберем е неефективна длъжност обществен посредник. Благодаря.

**Г-н Иво Пазарджиев:** Благодаря на г-н Славчев. Следващото заявено изказване от г-жа Биляна Кирова. Заповядайте, г-жо Кирова.

**Г-жа Биляна Кирова**: Благодаря, господин Председател. Първо да попитам микрофона чува ли се добре?

**Г-н Иво Пазарджиев**: Добре се чувате, да, заповядайте.

**Г-жа Биляна Кирова**: Добре, благодаря ви много. Първо да поздравя колегите общински съветници, които днес положиха клетва, желая им успешна и ползотворна работа в общинския съвет. Второ да поздравя г-жа Константинова по случай рождения ѝ ден и да ѝ пожелая да бъде на първо място здрава, защото това е най-важното нещо, което можем да си пожелаем днес.

**Д-р Теодора Константинова**: Благодаря.

**Г-жа Биляна Кирова**: На трето място да честитя празника на всички днес, защото днес е Денят на Земята и трябва да си спомним, че трябва да се грижим за нея, ако искаме тя да ни отвръща със същото. Сега по същество на темата, колеги, аз съм изумена от чувството за изключителност и самодостатъчност на други колеги общински съветници, които се изказаха преди мен. Това, че общественият посредник дублира дейността на обществения посредник, за мен е абсурдно изказване. Аз не разбирам, колеги, нима националния омбудсман препокрива дейността на 240 народни представители наскоро избрахме нови такива. След като съществува национален омбудсман защо съществуват 240 народни представители? И защо след като 240 народни представители са в Народното събрание и представляват интересите на нацията защо законодателя е преценил, че е необходимо да има национален омбудсман? Нещо повече в Народното събрание, уважаеми колеги, не знам дали знаете съществува комисия подобна на комисията, която преди година и нещо приехме в нашия общински съвет и тя работи доста успешно с обществени организации, с неправителствени организации и изработват действително политики и работят ефективно с Народното събрание по важните за нацията въпроси, което беше целта и на създаването на местната такава комисия. Колеги по-рано споменаха, че само 11 омбудсмана имало местни на територията на страната и това било сигнал. Ами да сигнал е, сигнала е тревожен, защото само 11 общини и само 11 общински съвети са осъзнали необходимостта от такава позиция на човек, който е равноотдалечен от всички политически партии, който не е член на никоя политическа партия и се ползва с доверието на гражданите. Защото гражданите на един град и на една община са много повече от хората, които участват в политическия живот на този град и на тази община. Така, че не можем в никакъв случаи да слагаме знак за равенство между двете. Защото какво правят гражданите, които не са политически представени в общинския съвет? Знаете колко партии и коалиции участват в местните избори и знаете колко влизат в крайна сметка, а какво се случва с останалите? Те в чия политическа централа ще отидат, за да потърсят помощ и подкрепа по въпросите, които са от значение за тях. Така, че подобни изказвания за препокриване за мен са несъстоятелни, изобщо не трябва да стоят на дневен ред в нашия общински съвет. Накрая ще завършва с това, че ние гордо се наричаме града на първите неща, не е време да покажем, че това не е било само в миналото и днес да го използваме като нещо, с което сме се гордяли, което се е случвало преди години. Ние трябва да продължаваме и днес да потвърждаваме това, че сме града на първите неща не само в миналото, но и с действията си в настоящето. Затова мисля, че е хубаво да направим още една такава крачка в тази насока и да подкрепим създаването на обществен посредник именно като гарант за защита правата на гражданите, не на обществените организации или друго, на граждани, това е длъжността на гражданите.

**Г-н Иво Пазарджиев:** Благодаря Ви, г-жо Кирова. Сега, има заявени 4 реплики, както знаете по правилник може да има максимум две. Като 3 от репликите са от групата на ГЕРБ – Орлин Дяков, Бедрос Пехливанян, Наталия Кръстева. Станимир Станчев е другия, ще дам първо думата на Станимир Станчев за реплика и моля в това време групата на ГЕРБ да се разбере кой ще направи втората реплика. Заповядайте, г-н Станчев.

**Г-н Станимир Станчев /реплика/:** Благодаря Ви, г-н Председател. Ще започна отзад-напред, уважаемата колежка Кирова започна с абсурдно е това, което мислим другите колеги и абсурдно е да има друго мнение и как може да изразяват други колеги такова мнение. Аз ще я питам, че нейно е абсурдното мислене, че … и ще я питам дали тя подава сигнали само на хора, които са гласували за нея. Тъй като тя постави въпросът, че тия хора, които не са гласували за определената партия, организация и нямат представителство, де факто те не ходят никъде по другите централи. Ама това е абсурдно, г-жо Кирова. И то може би това е обусловено от богатия житейски опит, който има и такъв практически. Зададох преди малко пак въпроса ще го задам и на нея, какво работи тая комисия? Тя каза, че има подобна в Народното събрание, която цитирам „изработва политики“ и питам, когато е подобна на тази комисия, на комисия от Народното събрание какви политики за година и половина изработиха те? Това всичко, което каза е абсурдно. И аз разбирам, че тя трябва да си защити комисията, че прави нищо правене, само че айде не на нас тези неща. И когато търсим аргументи, нека да си ги изсмукваме от пръстите. Защото, когато ние сме избрани, ние представляваме всички граждани без значение на тяхната религия, цвят и политическа принадлежност. Така мисля, че трябва да постъпва и така мисля, че постъпват голяма част от колегите общински съветници, за което им благодаря. Така трябва да постъпват едни достойни русенци. Защото аз съм помагал, поне мога да кажа от моя опит на много хора, които никога не са посягали към синята бюлетина и заявявам, че продължа да помагам на всички хора без значение дали са гласували за нас или не са гласували. Благодаря ви.

**Г-н Иво Пазарджиев:** Благодаря на г-н Станчев. От групата на ГЕРБ, първо беше от тях заявката, сега виждам …

**Г-н Бедрос Пехливанян**: Наталия, Наталия, господин Председател.

**Г-н Иво Пазарджиев**: … Виждам, че Деница Иванова и тя е направила заявка за реплика, но няма как да направим трета реплика. Така, че г-жа Кръстева за втора реплика.

**Г-жа Наталия Кръстева /реплика/:** Благодаря, господин Председател и преди да започна своята реплика, преди да ми засечете времето искам да поздравя г-жа Диана Ковачева, че така устоя на нашия дебат, отдели време да изслуша аргументи и на едната и на другата страна, така прави истинския омбудсман. Поздравления, г-жо Ковачева. Сега, по същество към колегата Кирова, уважаема г-жо Кирова, репликата ми ще е в следната насока, ние все пак сме юристи и би трябвало да познаваме законодателството, изключително правилно колегата Славчев подчерта, че омбудсмана е фигура, която е обективирана в закон. Има закон за омбудсмана. Правилно беше подчертано и че общественият посредник, който се избира на територията на всички общини в Република България е регламентиран в ЗМСМА, това на първо място. На второ място, може би сте прекалено скоро при нас в общинския съвет, но аз съм била и в комисията, която е избирала, правила е избор за местен посредник, била съм и в администрацията, която ви предложи този правилник, за да може вие да изберете. Тоест, изказвам се и като опитен човек, който е бил и общински съветник, и член на общинска администрация в предходен период. Напълно се солидализирам, че от нашите опити няма да излезе нищо. Солидализирам се и с колегата Станимир Станчев, който много мотивирано изказа позиция, относно комисията за взаимовръзка с гражданското общество, тоест преценете вие в момента управляващото мнозинство какво искате, комисия за взаимовръзка или местен посредник? Абсолютно ще се покрият двете, абсолютно съм убедена, че и ако попаднем на човек неподходящ ние много трудно бихме го сменили със следващ подходящ, защото г-жа Ковачева нееднократно изключително аргументирано каза, че това трябва да е проактивен човек, компетентен, диалогичен, той да бъде коректив. Повярвайте ми от моят опит и от хората, които са се явявали на този конкурс всички са с определена политическа краска оцветени, всички са там …, тоест всички бяха там, за да защитават определени политики, а не да са проводника и коректива на обикновения гражданин към местната администрация. Така, че с големи резерви нашата група независимо, че казвам пак сме изготвили и правила и сме ги дали на вашето внимание преди години, провеждали сме конкурс, ние на този етап при наличие на комисия за взаимовръзка с гражданското общество ще се разграничим. Благодаря.

**Г-н Иво Пазарджиев:** Благодаря на г-жа Кръстева. Няма други заявени изказвания.

**Г-жа Биляна Кирова:** Дуплика, ама не успях да напиша. Извинявам се.

**Г-н Иво Пазарджиев:** Дуплика, заповядайте, г-жо Кирова.

**Г-жа Биляна Кирова /дуплика/:** Аз благодаря на изключително опитните колеги, които в момента имам уникалната възможност да се уча. Наистина е изключително полезно за мен това, че Вие споделяте Вашия дългогодишен опит в общинския съвет и в работата с гражданите с мен и другите по-млади колеги в общинския съвет. Въпреки това, обаче аз продължавам да смятам, че ако се вгледате по-дълбоко в същността на двете институции, постоянна комисия и обществен посредник, ще видите, че двете неща могат да работят паралелно, защото са насочени към различно нещо. Така, че преди да отричате едно нещо изцяло, защото не работело, дайте първо да видим как можем да го направим по-добро и по-ефективно. По отношение на г-н Станчев, г-н Станчев, не Ви ли писна да ме обиждате и не Ви ли писна да се държите снизходително, не Ви прави чест подобно изказване вече за не знам кой път по мой адрес. Дайте да си спорим за политики, а не за личностни неща, защото и аз мога да обърна по съшия начин, а не смятам, че е редно да се случва това нещо.

**Г-н Иво Пазарджиев:** Благодаря на г-жа Кирова. Няма други заявени изказвания. Кметът на Община Русе ще вземе …

**Г-н Станимир Станчев**: Лично обяснение.

**Г-н Иво Пазарджиев:** Заповядайте, господин Кмете.

**Г-н Станимир Станчев**: Бях споменат …

**Г-н Иво Пазарджиев**: Г-н Станчев, какво желаете? Моля да го направите в общия чат, а не да става говорилня. Кметът на Община Русе, заповядайте.

**Г-н Пенчо Милков:** Уважаеми русенци, уважаема г-жо Ковачева, уважаеми господин Председател, уважаеми колеги, вземам думата във връзка с точката за избиране, за започване процедура да изберем наш, русенски обществен посредник или познат още като омбудсман.Слушах ви много внимателно, бил съм общински съветник в Община Русе и неуспешно участвах в два опита да имаме такъв обществен посредник. Всички групи от опозицията тогава искаха в Русе обществен посредник, управляващото мнозинство в Русе тогава, което сега е опозиция беше против. Слушах ви много внимателно, колеги, които сте против създаването на една институция в Русе, която според мен исторически е необходима в момента, в този момент на напрежение на обществото. На желание на много хора да получат информация, на желание на много хора да защитят правата си и на ненамиране на достатъчно канали и вие знаете това. Хората знаят, че България се срина до 112-то място по свобода на словото, се срина, защото не беше там. Толкова много слова изслушах днес в критикуващите, в излагащите позиция против, слова как да се ограничи свободата на словото, много аргументи и до един неоснователни и ще взема аргумент по тях, ще взема становище по тях. Заставате колеги, които сте против напречно на желанието на хората, поставяте себе си и говорите като без алтернативни говорители на обществото, а то ви доказа само преди дни, че не сте без алтернативни говорители на обществото. Защото ви има вас, обществото нямало нужда от обществен посредник, защото вие сте общински съветници, били сте имали приемни, хората нямали нужда от обществен посредник. Историята доказва, че не сте прави. Госпожа Ковачева, високо оценяваната от мен г-жа Ковачева днес поканих да ви говори, за да ви вразуми, защото очаквах аргументите ви, аз съм ги слушал и преди, защото ни има нас, не ни трябва обществен посредник. Еми, доказаха ви, че не е така. Комисията по гражданско общество било видите ли препъни камъка да нямаме обществен посредник. Тази теза извежда до абсурд обстоятелството, че в българското Народно събрание и в много други парламенти има такава комисия. Обстоятелството, че след като вие я приехте и тя започна да работи ние получихме поздравления от световна организация за защита свободата на словото и човешките права, има го в община Русе, елате и се запознайте. Всички, които сте против напишете писмо примерно до Асоциация прозрачност без граници или програмата Достъп до информация и им обяснете как е глупаво в Русе, че има такава комисия, че тя е излишна. Не, това е възможност, която хората още нямат инстинкт да ползват, но ние сме им я дали и мисля, че това заслужава уважение. Казва г-н Славчев виждаш ли бюджета бил определял парите за обществения посредник, ами, г-н Славчев тезата Ви е абсурдна, защото в цял свят всички средства се бюджетират и всички контролно органи в България към момента бюджета им е част от държавния бюджет. И ако Вашата теза е вярна, значи ние не трябва да вярваме на нито един контролен орган. Но не трябва така, защото тогава системата ще се счупи, тя няма да работи и внасянето на такива мантри е вредно. Виждаш ли бюджетът бил гласуван, ами да няма как да се раздават пари без бюджет, но тук това не означава, че има някаква зависимост, защото тогава вие приемате, че има зависимост на всички органи, чиито бюджети са част от държавния, което не е правилно като аргумент. Освен това недейте казва, че личността се назначава от кмета при положение, че ви предлагаме да изберете 11-членна комисия и се избира от общинския съвет публично пред всички. И най-вероятно комисията ще приеме изслушванията и пред нея, и пред общинския съвет да бъдат онлайн и всички граждани да видят. Изключително как да ви кажа, по-възрастни от мен колеги да казват, че нямало хора, щели да бъдат политически фигури, ама вие по този начин казвате, че в Русе няма достатъчно свободомислещи, будни, енергични професионалисти. Виждате ли това до момента не се случи, значи отново няма да се случи. За да успеем не трябва да слушаме, скъпи съграждани, скептиците, които ни обясняват, че пак няма да се справим, не е вярно това. Изумен съм от позицията на партии, на представителите на партии, които доведоха в България свободата и гражданското общество и това започна от Русе. И аз вярвах, че вие днес ще застанете до идеята и ще дадете възможност да се избере обществен посредник, какъвто Русе заслужава. Не може да слагаме наличието на комисия за връзка с неправителствените организации в Общински съвет – Русе, тя е орган на Общински съвет – Русе знак за равенство с обществения посредник, законът не слага такова равенство, вие манипулативно го правите, недейте. Вярвам, че личностите са …, тук всички сте прави, че личностите са определящи. Убеден съм, че в новия конкурс ще се явят такива личности, защото времената го изискват и тогава ще имаме възможност за избор. Бъдете мъдри и смели, единни и нека Русе да бъде за пример. Може да са 11 града, може да е 1, може да са повече, въпросът е, че нашият обществен посредник, когато го изберем трябва да бъде за пример на всички останали. Благодаря ви.

**Г-н Иво Пазарджиев:** Благодаря на кмета на Община Русе. Първа реплика за Стоян Христов.

**Г-н Стоян Христов /реплика/:** Уважаеми господин Председател, уважаеми господин Кмет, уважаеми колеги, много странно нещо чух току-що от господин кмета, че народа е казал на вас, кои нас, господин Кмет? Кои нас? Вие от кои сте? Не сте ли и Вие от народа? Народът си показа точно нещата, така че това на вас не ви изключва. Това е от мене.

**Г-н Иво Пазарджиев:** Благодаря. Втората реплика за г-н Станимир Станчев.

**Г-н Иван Костадинов Иванов:** Извинете, господин Председател, подадох заявка преди г-н Станчев за реплика.

**Г-жа Наталия Кръстева:** Подала съм и аз за реплика, ако не е реплика, то ми дайте изказване от името на група.

**Г-н Иво Пазарджиев:** Секунда, колеги, на Иван Иванов не му виждам заявката …

**Г-н Иван Костадинов Иванов:** Натиснах копчето за реплика на кмета.

**Г-н Иво Пазарджиев:** Заявките, г-н Иванов се правят в общия чат.

**Г-н Иван Костадинов Иванов:** Точно там го направих.

**Г-н Иво Пазарджиев:** Никой не я вижда.Добре … Секунда … Няма заявка от г-н Иванов, нещо сте сбъркал г-н Иванов. Нека да дадем думата на г-н Станчев. Госпожо Кръстева, няма как да ви дам думата за реплика на Вас, тъй като от вашата група беше направена реплика. Заповядайте, г-н Станчев.

**Г-жа Наталия Кръстева:** Казах, ако не ми дадете реплика, дайте ми … Не правете цензура, моля.

**Г-н Иво Пазарджиев:** Госпожо Кръстева, не приемам забележката Ви, че по какъвто и да е начин правя цензура. Разбира се, че ще Ви запиша за изказване, както съм го направил за всички останали съветници, които са си заявили това. И ще помоля да го правите в общия чат, а не да се надговаряме тук, където не е правилно. Заповядайте, г-н Станчев за реплика.

**Г-н Станимир Станчев**: Благодаря Ви, господин Председател, ще гледам да бъда много кратък. Ще започна с това за протокола, тъй като аз съм представител от най-старата дясна демократична партия, която казва той донесе промените в България и за тази демокрация, която … поради която демокрация в момента имаме различни виждания и можем да ги изразяваме свободно. За протоколът ще му кажа, че аз казах, че нашата група подкрепяме омбудсмана, явно е пропуснал това и не е разбрал. Това е първото, което беше така вметка към нас, че се учудва как представители на тези … имали съмнения, не, нямаме съмнения за посредника, който вие предлагате. Той много добре знае, че 2011 година заедно се борихме за това нещо и може протоколите да ги извадите, това ще бъде потвърдено. Второ, не приемам обаче думите на кмета, чевключил г-жа Ковачева цитирам „ да ни вразуми“. Уважаеми господин Кмет, всички ние, които сме колкото и да не Ви се вярва на Вас сме избрани и представляваме група от хора сме достатъчно разумни и няма нужда някой да ни вразумява. А да не казвам, да не отговарям нали кой-какво и как е показал избирателя, няма да навлизам в тая тема, няма да политизирам разговора. Така, че моля Ви да се коригирате за представителите на хората, които са донесли промяната и демокрацията в Русе. Благодаря ви.

**Г-н Иво Пазарджиев**: Благодаря на г-н Станчев. Следващото заявено изказване на г-жа Наталия Кръстева, след нея Иван Иванов. Заповядайте, г-жо Кръстева.

**Г-жа Наталия Кръстева:** Благодаря, господин Пазарджиев. Нямах така желание изобщо да вземам отношение извън поздрава към г-жа Ковачева, който отправих, но така дебата стана толкова дълъг и нагнетен, особено с изказването на кмета на Община Русе. Аз съм изумена отново за популисткото изказване, което направи кмета на общината. За пореден път се чувствам като на пионерско събрание. Демокрацията отдавна дойде в нашата държава и нека веднъж завинаги да е ясно, групата на ПП ГЕРБ никога не е била против принципни и теоретични решения, колеги, запомнете го, ако трябва запишете си го. За пореден път кметът на Община Русе може би е яхнал в момента така това, което се случва в държавата, продължава да насажда внушения пред хората, пред нашите съграждани, че ние не желаем нещо да се случи или нещо да се канализира добро в нашия град. Нека да е ясно, че групата на ПП ГЕРБ не желае да има лошо имплементиране, бих използвала тая дума на тази добра идея обществен посредник. Всички сме наясно с кмета на Община Русе, 2011, не помня вече 2012-та или 13-та сме били точно в голямата комисия, която се мъчеше да избере обществен посредник на територията на Община Русе и видяхте какъв крах постигна това. Както каза и д-р Константинова по-рано беше, граничеше с персонална обида върху хората, които бяха потенциалните кандидати. Не говорете, господин Кмет, за свобода на словото. Свобода на словото русенци винаги са имали, имат и в настоящия момент и през фейсбук групи и чрез нас, и чрез изказвания на общинския съвет. Обяснете ми как общественият посредник точно ще способства за по-добрата свобода на словото в град Русе? Отново заявявам, че групата на ПП ГЕРБ има опасения, относно реално работещата група, реално работещата фигура на обществения посредник на територията на Община Русе. И ще завърша с това кои сме ние, г-н Кмет, ние общинските съветници не сме само ГЕРБ, общинските съветници са достатъчно широко представени в местния парламент от различни политически сили. Престанете да се мъчите да ни противопоставяте един на друг и да нажежавате обстановката в общината. Не е вярно, че посрещате всеки един общински съветник …

**Г-н Иво Пазарджиев**: Времето изтече …

Г-жа Наталия Кръстева: … при мен са се обаждали хора, които са искали да влязат при Вас и не са били приемани. Така, че престанете да насаждате внушения.

**Г-н Иво Пазарджиев:** Времето изтече. С риск да бъда обвинен, че Ви цензурирам, 3 минути времето за изказване. Следващото заявено изказване е от г-н Иван Иванов и после бях забравил от името на група г-н Асен Даскалов, но имаме реплика заявена от Деница Иванова.Заповядайте, г-жо Иванова за реплика.

**Г-жа Деница Иванова /реплика/:** Благодаря, господин Председател. Господин Кмет, колеги общински съветници, явно във всяко едно изказване колегите от ГЕРБ ще нарушават добрия тон. Не мисля, че е добро определението кмета яхнал ли е метла, не е ли яхнал метла. Аз искам да поговорим за ситуацията, в която си играем на политически инат. Госпожо Кръстева, защо след като имате експертизата на едно провалено или неуспяло създаване на институцията омбудсман, защо не помогнете сега като създадем по-добрия и работещ вариант. Това, че през 2011 година не е се случило, не означава, че през 2021 не може да се случи. Защо продължаваме да стоим и да си говорим кои са сини, червени, зелени и пембени? Не може ли да започнем да говорим по начина, по който трябва да говорим. Съжалявам, че станахме достояние не само на националния омбудсман, но и на гражданите на Русе на поредните инати, нека след като не сте успели, не сте го направили, дайте да сега с вашата експертиза, на вашето несправяне тогава да кажете кое не е сработило и да видим как да го направим работещо сега. Защо отказваме да правим нещо, щото някога не сме се справили? Да и през 1890 нещо не се е случило не е успяло и затова ние през 21 век да не продължаваме да опитваме. Благодаря.

**Г-н Иво Пазарджиев:** Благодаря на г-жа Иванова. Дуплика за г-жа Кръстева.

**Г-жа Наталия Кръстева /дуплика/:** Благодаря, господин Председател. Г-жо Иванова не насаждайте и Вие, че групата на ПП ГЕРБ има лош тон. Не, аз ще заявя, че през целия си съзнателен живот и като адвокат, и като общински съветник, и като заместник-кмет в Община Русе съм заставала ясно с лицето си, с името си и съм защитавал принципни решения. Когато човек е категоричен в своя изказ не би следвало да бъде третирано като лош тон. Това е една позиция, ясна и аргументирана, както трябва да говори всеки съветник. Достатъчно много изтъкнахме за кое сме „за“ принципно и за кое сме против, а относно това, че обществен посредник през тези години и на тия конкурси не е избран, уважаема г-жо Иванова, както знаете комисията е от 11 човека, в нея с равни така почти равни брой гласове са имали всички общински съветници от всички политически групи. Може да се обърнете …

**Г-н Иво Пазарджиев:** Времето изтече.

**Г-жа Наталия Кръстева:** … от тях, за да разберете защо не е избран.

**Г-н Иво Пазарджиев:** Благодаря. Иван Иванов, заповядайте.

**Г-н Иван Костадинов Иванов**: Уважаеми господин Председателю, уважаеми господин Кмете, уважаеми общински съветници, бях поискал реплика на кмета, тъй като стори ми се, че той в недостатъчна степен защити г-жа Ковачева. Трябва да ви призная, че от днешния дебат ми е в значителна степен неудобно пред нея, тъй като групите на СДС и ГЕРБ няколкократно бяха изказани тези,които поставят под съмнение цялостната нейна дейност и статута на омбудсмана на Републиката. Затова от наше име, г-жо Ковачева, ви се извиняваме, ако сте добила такова впечатление. Странни тези се развиха днес. Една институция беше противопоставена на постоянна комисия на общинския съвет. Разберете, че са различни работи, уважаеми колеги. Става въпрос за една възможност, която ни се предлага и която предлагам да я подкрепим, Русе да има своя обществен посредник. Излишно ли е да има още една възможност за човек, за институция, към която хората да се обръщат? Сега, дали ще сме първите или няма да сме първите, това няма голямо значение. Мисля, че има достатъчно основание да наредим Русе сред тия, които имат своя обществен посредник и да дадем по-голяма възможност на гражданите. Благодаря за вниманието.

**Г-н Иво Пазарджиев:** Благодаря на г-н Иванов. Асен Даскалов от името на група … (коментар) Да, извинявайте. Първа реплика за Бедрос Пехливанян.

**Г-н Бедрос Пехливанян /реплика/:** Да, благодаря, господин Председател.Господин Иванов, къде в мое или на някой друг изказване чухте ние, тоест аз да съм казал нещо за г-жа Ковачева, да противопоставяме институциите и т.н., кой го каза? Дори напротив, благодарих за участието на г-жа Ковачева в тоя дебат. И знаете ли кое е най-важното във всичко това, което се говори до момента? Че това, което го каза г-н Славчев, който не е юрист, аз също не съм юрист, г-н Станчев също не е юрист, това беше най-важното, това са две различни неща по правомощия, по това какво може да прави държавния омбудсман и този, за който от 2003 година, който е за обществения посредник, който ние продължаваме да твърдим по така по народному, по разговорно му, казвайки го и назовавайки го омбудсман. Това пледира колегата Славчев, че в тоя си вид тоя закон той няма почти никакви правомощия, съвсем друго е институцията национален омбудсман. Да, каква е била преди, сега вече наистина се облича в някаква законова форма от последните няколко години. Но разберете, тук в момента става дума за правомощия, каквито може, а по-скоро какво не може да прави такъв обществен посредник. Погледнете отчетът на какви въпроси всъщност, 69 въпроса за цяла година. Благодаря ви.

**Г-н Иво Пазарджиев:** Благодаря на г-н Пехливанян. Втора реплика за Станимир Станчев.

**Г-н Станимир Станчев /реплика/:** Благодаря, господин Председател. Уважаеми господин Председател, уважаеми господин Кмет, уважаеми колеги съветници, аз не мога да разбера какво точно и с коя точно дума и с коя точно теза, в коя част на моето изказване по точката сме обидили, омаловажили дейността на г-жа Ковачева. Напротив, също като колегата Пехливанян ние изказахме благодарност, че се включи, оценихме високо дейността ѝ. Или може би г-н Иванов, типично по комунистически искаше да каже максимата си тяхната, че се изложихме пред гостите, ако това е имал напредвид е друга тема. Или може би г-н Иванов отново е имал технически проблем или не му е била включена камерата, или микрофона да не е чул това, защото ако е нямал технически проблем и прави такива изказвания, ми той просто не е в час. И ако обичате недейте да твърдите неверни неща по подобие на вашата лидерка може би, които всички знаем как я наричат. Благодаря ви.

**Г-н Иво Пазарджиев:** Благодаря, г-н Станчев. Дуплика за г-н Иван Иванов.

**Г-н Иван Костадинов Иванов /дуплика/: Уважаеми колеги, г**-н Станчев, Вашата реплика ще я пропусна, към г-н Пехливанян, единственото добро, което казахте за г-жа Ковачева да я приветствате с добре дошла в Русе, това не го оспорвам. Но нали веднага след това вашите изказвания говориха за …, голяма част за безсмислието на нейната дейност, което смятам за обидно. И между другото това е май Ваш стил. Много пъти и кметът, и общинските съветници са предлагали нещо в общинския съвет, Вие започвате с изречението „Това е много хубава идея, но …“ и следват всички аргументи, които вече показват отношението, отрицателното отношение на ГЕРБ към новите неща които се предлагат в общинския съвет. Благодаря за вниманието. …

**Г-н Иво Пазарджиев:** Благодаря на г-н Иванов. Изказване от името на група за г-н Асен Даскалов.

**Г-н Асен Даскалов:** Благодаря. Уважаеми господин Председател, уважаеми господин Кмет, уважаеми колеги общински съветници, слушах внимателно дебатите и позициите на представители на различните политически групи. Бяха изразени много мнения ЗА и ПРОТИВ. Категорично не съм съгласен с изразеното от няколко колеги мнение и становища за пълно препокриване между постоянната комисия за гражданското общество и института на обществен посредник. Колеги, общественият посредник не е представител на някоя от политическите партии в Общински съвет – Русе. Този човек е надпартиен, въпреки че се избира от Общински съвет – Русе с мнозинство, определено в нашия правилник и в ЗМСМА. Относно обстоятелството, изразеното мнение, че трудно може да бъде сменен обществения посредник искам да напомня на всички колеги, че в § 2 от Преходните и заключителни разпоредби на приетия през 2013 г. Правилник е посочено, че първият обществен посредник в Община Русе се избира в срок от 2 години. Това е до краят на нашият мандат при успешна процедура. Накрая ще кажа, че дебатът беше дълъг и имах възможност да проверя как е протекло гласуването при приемане на правилник през далечната вече 2013, решението е прието с Протокол №25/22.05.2013 г. Гласували са „за“ – 34 общински съветника, „против“ – 3 и само 2 са се въздържали. Не мога да си обясня промяната в мнението на част от представителите в Общински съвет – Русе в сравнение с 2013 г., имайки предвид какво е било мнозинството тогава. И не на последно място, искам да благодаря от името на група ПАТРИОТИТЕ – ВМРО на г-жа Ковачева за присъствието и изразеното мнение по време на дебата. Благодаря ви.

**Г-н Иво Пазарджиев:** Благодаря на г-н Даскалов. Давам думата на Диана Ласонина. Заповядайте, г-жо Ласонина. Заповядайте, г-жо Ласонина.

**Г-жа Диана Ласонина**: Здравейте, чувате ли ме?

**Г-н Иво Пазарджиев**: Да.

**Г-жа Диана Ласонина:** Ами, първо и аз искам да честитя на д-р Константинова рождения ден, да е жива и здрава, много ползотворна, както до сега ида ни служи за един компас, който да ни ориентира към правилната посока.

**Д-р Теодора Константинова:** Благодаря.

**Г-жа Диана Ласонина:** Наистина много неща се изприказваха до този момент, вече много …, което се осъществи. Мненията вярвам ще доведат до положителни …но основната дейност на обществения посредник е не само да е публична, независима личност, който партиен … посока, но и също е насочена към подобряване качеството на административните услуги. Повишаване именно на правната култура на гражданите. Това, от което ние имаме нужда, връзката да се подобри, защото хората нямат по-голямо доверие от много години в държавните институции. Именно това би спомогнало за още един контакт, колкото повече контакти се осъществяват между общината, между служителите и гражданите това би довело до положителни резултати, до решаване на повече проблеми на гражданите. Вярвам, че това е правилната насока и може би наистина някакви промени ще бъдат необходими, но много от нас подкрепят тази идея и вярваме, че е добра. Обсъждала съм го с колеги, с познати, с приятели и смятам, че има нужда от един такъв посредник.

**Г-н Иво Пазарджиев:** Благодаря на г-жа Ласонина. Няма повече заявени изказвания. Давам думата на Омбудсмана на Република България г-жа Диана Ковачева. Заповядайте, г-жо Ковачева. …

**Г-жа Диана Ковачева:** Уважаеми господин Председател, уважаеми членове на общинския съвет на град Русе, уважаеми господин Кмет, аз се радвам, че бяха част от тази дискусия и че ми дадохте възможност да участвам, защото тук се чуха много мнения и това е смисъл на обсъждането. Опазил ме Господ да вразумявам, когото и да е, всъщност моята цел беше абсолютно добронамерено да подкрепя идеята за избор на обществен защитник на град Русе, което между другото нееднократно съм правила и за други места. Но си мисля, че е много ценно, че имаше емоционална и страстна дискусия, защото всъщност там, където има … мълчание, единомислие честно казано понякога се оказва, че нещата не са съвсем наред. Нека да има различни мнения, нека се чуят различни мнения, аз приветствам това и смятам, че с явяването си тук заявявам уважението си към всички вас и към вашето мнение. Все пак бих искала да кажа, че естествено е, че демокрацията е скъпо начинание, тя изисква време, но пък защитата на правата на човека са наистина много важна част от правовата държава, от отстояване на принципа на върховенство на правото. И колкото и да има институции в държавата, които да защитават основните права на човека, едва ли те ще бъдат достатъчно, защото всяка институция може да има различен поглед. Има различни механизми за въздействие и всъщност ефекта от защитата им е в цялостната функция на всички тези институции. По тази причина ще кажа не закривайте съществуващи институции, дайте им шанс. Според мен работата на една институция е толкова ефективна, колкото са ефективни хората, които работят в нея. Всяка една институция може да бъде изпразнена от съдържание, ако хората вътре нямат отношение, нямат желание, нямат страст да работят това, за което са изпратени там. Разбира се си давам сметка, че не е приятно да имаш някакъв критик, който да бъде с така малко по-различно мнение, да изважда на показ проблемите. Между другото това е проблем и на Националния омбудсман, често не е приятно мнението, което той изразява, когато изпраща препоръки, но повярвайте ми различното мнение е важно, различното мнение, поглед е важен. Всъщност омбудсманът е добронамерен така сътрудник на администрацията и централната, и на местната власт, защото всъщност той показва, ако е добронамерен възможно най-рано проблеми, които после могат да агравират и да станат много тежки. Аз лично разбира се не бих си позволила изобщо да ви давам съвети, вие ще постъпите така, както решите и затова сте там. Единственото, което ще кажа е дайте шанс на тази процедура, дайте ѝ шанс без да се ангажирате с крайния ѝ резултат. Според мен отговорът на въпроса дали трябва да има или не трябва да има обществен защитник в Русе на местно ниво, както и във всеки един град е отговора е в личностите, които ще се явят и ще се кандидатират. Дайте шанс на процедурата и преценете хората, които ще се явят. Направете публична, критична, активна, прозрачна процедура и оценете тогава, тогава вземете решение дали да дадете шанс на хората, които ще се явят. Тогава преценете, защото сега някак си по-скоро е теоретично обсъждането от гледна точка на това има ли смисъл изобщо да има такава фигура. Има смисъл винаги да има още един, който да защитава правата, ако върши работата си съвестно, ако е почтен, ако е добронамерен и ако е независим в своята дейност. Ще ви кажа накрая защо са само 11 хората, които изпълняват тази функция в България, много са малко наистина. Една от причините е това високо мнозинство в общинските съвети 2/3. Между другото и Националният омбудсман се избира с обикновено мнозинство, въпреки че аз самата изключително много се гордея от факта, че бях избрана с много по-високо мнозинство от 3/3 заради така наистина един голям консенсус. Омбудсманът трябва да се ползва с доверието на институцията, която го избира и с доверието на гражданите. Още преди две години беше изработено в институцията на Националният омбудсман проект за промени в закона, който беше и внесен в предишното Народно събрание за намаляване на мнозинството на обикновено мнозинство, за оптимизиране на дейността на местните общински, местните омбудсмани, местните посредници, включително и за това да им се заплаща не от общинския бюджет, а от централния бюджет, за да бъдат максимално независими. Но за съжаление този законопроект не беше подкрепен тогава от народните представители и смятам, че има какво да се работи. Имаме изготвен проект, ако проявявате интерес бих могла да го предоставя на вашето внимание. Но пак казвам аз съм тук, за да ви подкрепя, за да ви насърча абсолютно добронамерено и за да ви кажа дайте шанс на хората, не на длъжностите и тогава може би наистина, когато хора, които работят със сърце заемат дори и длъжност с най-малки правомощия ще видите как те могат да я изпълнят със съдържание и всъщност да бъдат ваша подкрепа тогава, когато са ваш коректив. Ето това е умението и затова наистина ви казвам … поздравявам ви за активния дебат, трябва да има дискусия и ви благодаря за това ,че бях поканена, че ме изслушахте, че имахте търпението. Надявам се да имаме добро сътрудничество и в бъдеще с вас, защото връзката между институциите в защита на правата на гражданите е много важна. Националният омбудсман няма да има никаква роля, ако институциите откажат да го слушат и блокират неговата работа. Добронамереният контакт е всъщност в основата на добрата работа на всички институции. Пожелавам ви успех във всички, което правите. Бъдете добронамерени, бъдете активни, бъдете с различни мнения и в същото време слушайте гласа на хората, защото всъщност те са хората, които имат значение. Благодаря ви много още веднъж за вниманието и за възможността да говоря днес пред вас.

**Г-н Иво Пазарджиев:** И аз Ви благодаря, г-жо Ковачева, че отделихте 2 часа от днешния ден да участвате в заседанието на Общински съвет – Русе. Предполагам, че Вашето участие беше доста ползотворно за работата ни и се надявам да доведем процедурата до успешен край. Колеги, моля за вашите предложения за членове на …

**Г-н Станимир Станчев:** Иво, имах лично обяснение …

**Г-н Иво Пазарджиев:** Господин Станчев, ще помоля да си прочете правилника, личното обяснение се прави съгласно … Секунда само, явно ще трябва да Ви го прочета, личното обяснение, секунда … съгласно чл. 80, ал. 1 „ … Общинският съветник има право на лично обяснение до 3 минути, когато в изказване на заседание е засегнат лично или поименно. Личното обяснение се прави след гласуване по съответната точка и евентуалните обяснение на отрицателния вот“. Ще Ви дам думата след гласуването по точката.

**Г-н Станимир Станчев**: Благодаря. Напомням да не сте забравили.

**Г-н Иво Пазарджиев**: Уважаеми колеги, моля за вашите предложения за членове на комисията, която да бъде в състав от 11 души. Очаквам от групата на БСП двама, две предложения, най-голямата група в общинския съвет. …

**Г-н Иван Костадинов Иванов:** Предложенията ни, уважаеми господин Председателю, са заБиляна Кирова и Нора Стоянова.

**Г-жа Елеонора Николова**: Господин Председател …

**Г-н Иво Пазарджиев:** Моля групата на ГЕРБ?

**Г-н Бедрос Пехливанян:** Чуваме ли се, господин Председател?

**Г-н Иво Пазарджиев:** Да, заповядайте.

**Г-н Бедрос Пехливанян:** Наталия Кръстева и Бедрос Пехливанян

**Г-н Иво Пазарджиев:** Групата на СДС, заповядайте, г-жо Николова.

**Г-жа Елеонора Николова:** Да, предлагаме г-н Станимир Станчев.

**Г-н Иво Пазарджиев:** Демократична България, д-р Константинова, заповядайте.

**Д-р Теодора Константинова:** Теодора Константинова.

**Г-н Иво Пазарджиев:** Групата на Атака …

**Г-н Мирослав Славчев:** Веселин Велчев.

**Г-н Иво Пазарджиев:** ДПС? Колегите от ДПС имате ли предложение?

**Г-н Айдоан Джелил:** Айдоан Джелил казах.

**Г-н Иво Пазарджиев:** Айдоан Джелил сега го чух, благодаря. Моля за предложение за председател на групата.

**Асен Даскалов:** Господин Председател, може ли?

**Г-н Иво Пазарджиев**: Да, заповядайте.

**Г-н Асен Даскалов**: Предлагам Росица Георгиева.

**Г-н Иво Пазарджиев:** Да, благодаря. Има ли други предложения? Не виждам.Уважаеми колеги, с направените предложения проект за решение – Насрочва конкурс за избор на обществен посредник на територията на Община Русе на 30 юни 2021 година от 14:00 часа в заседателна зала на Община Русе, пл. „Свобода“№6. Създава комисия в състав от 11 членове, която да проведе конкурса и избира за нейни членове, както следва: Росица Георгиева – председател на комисията, Наталия Кръстева, Бедрос Пехливанян, Асен Даскалов, Биляна Кирова, Нора Стоянова, Станимир Станчев, Теодора Константинова, Веселин Велчев, Айдоан Джелил. Възлага на председателя на общинския съвет да обяви конкурса публично чрез електронните и печатни медии най-малко месец преди провеждането му. Моля да стартираме системата за гласуване и гласуваме проекта за решение.

**КВОРУМ – 46. С 34 гласа „за”, 1 „против” и 11 „въздържали се” се прие**

**Г-н Иво Пазарджиев:** Давам думата на г-н Станчев.

**Г-н Станимир Станчев /лично обяснение/:** Благодаря, господин Председател. Уважаеми колеги, не мога да разбера г-жа Кирова, аз не мисля, че така има някакъв личен афинитет към нея да я засягам по някакъв начин. Но аз се чудя с какво точно пък се и обижда. Явно тя е с така ранима душа, но това не е наш, не е наш проблем. В нейното си изказване тя каза дайте колеги да я направим работеща тази комисия или апропо с това нейно изказване тя си призна, че тази комисия не е работеща, за което благодаря Ви за това признание, г-жо Кирова. И ще обърна още внимание на още нещо. Не знам с какъв, с какво точно тя се обиди и какви точно обидни думи съм използвал аз, ако тя прецени, че има такива знае какъв е реда и начина да се действа от тук нататък, тъй доколкото съм запознат тя е юрист, така поне пише. Но, няма да пропусна и начина, по който тя се обръща, по който тя казва примерно думата писна и аз питам тази дума писна в българския език как точно се тълкува и къде се използва? Щото думата писна, доколкото ми е известно е в разговорен, по личен или може би партийния език на Българската социалистическа - … партия. Благодаря ви.

**Г-н Иво Пазарджиев:** Да, имаме искане, две искания по прегласуване на точката. Асен Даскалов иска думата във връзка с решението. Заповядайте, г-н Даскалов.

**Г-н Асен Даскалов:** Благодаря Ви, господин Председател. Когато представях точката аз предложих по двама представители от ГЕРБ, БСП, Патриотите – ВМРО, по един от Демократична България, СДС, Атака и ДПС и Вас като председател на Общински съвет, тоест точно 11 души. Мисля, че в самото решение гласувахме 10 затова щепомоля за прегласуване, съответно и Вие като 11 член на комисията, за да имаме 11 човека. …

**Г-н Иво Пазарджиев:** Добре, да, действително беше така, аз прочетох друго. В началото г-н Даскалов наистина ме предложи, така че ще прегласуваме точката по искането на Орлин Дяков, Екатерина Иванова, Кристиян Иванов, Наталия Кръстева мисля …

**Г-н Иван Костадинов Иванов:** Процедура …

**Г-н Иво Пазарджиев:** Заповядайте, г-н Иванов за процедура.

**Г-н Иван Костадинов Иванов:** Господин Председател, гласуването приключи. Това е закъсняло искане за прегласуване. Фактът, че Вие дадохте думата на г-н Станчев е достатъчно доказателство.

**Г-н Иво Пазарджиев:** Господин Иванов, нека да си направим процедурата по прегласуване. В моментът сме в режим на видеоконферентна връзка, не всеки може толкова бързо, аз я дадох веднага думата. Така, че ще прегласуваме с оглед на това, че аз не изчетох целия състав на комисията, предложен от г-н Даскалов. За да няма никакви съмнения, относно законността на избора на въпросната комисия пак ще прочета имената: Росица Георгиева – председател, Наталия Кръстева, Бедрос Пехливанян, Асен Даскалов, Биляна Кирова, Нора Стоянова, Станимир Станчев, Теодора Константинова, Веселин Велчев, Айдоан Джелил и Иво Пазарджиев. С този проект за решение прегласуваме точката. Моля за режим на гласуване.

**КВОРУМ – 47. С 35 гласа „за”, 1 „против” и 11 „въздържали се” се прие**

**РЕШЕНИЕ № 460**

На основание чл.21, ал.1, т.1 и чл.21а, ал. 3 от ЗМСМА, чл. 6, ал. 1 от Правилника за организацията и дейността на обществения посредник на територията на Община Русе, Общински съвет – Русе реши:

1. Насрочва конкурс за избор на Обществен посредник на територията на Община Русе на 30.06.2021 г. от 14 часа в Заседателната зала на Община Русе, пл. „Свобода” №6.
2. Създава комисия в състав от 11 членове, която да проведе конкурса и избира за нейни членове, както следва:

Росица Георгиева – председател и членове: Иво Пазарджиев, Биляна Кирова, Нора Стоянова, Наталия Кръстева, Бедрос Пехливанян, Асен Даскалов, Станимир Станчев, Теодора Константинова, Веселин Велчев, Айдоан Джелил.

1. Възлага на председателя на Общински съвет – Русе да обяви конкурса публично, чрез електронните и местни печатни медии най-малко един месец преди провеждането му.

**Г-н Иво Пазарджиев:** Обявявам 15 минути почивка. Моля, общинските съветници да бъдат пред устройствата си в 11:23 часа.

***Почивка 15 минути.***

**Г-н Иво Пазарджиев:** Уважаеми колеги, моля да заемете местата си пред устройствата ви, ще стартираме проверка на кворума. Стартирана е проверка на кворума, моля да се регистрирате. 32 общински съветници са се регистрирали по електронната ни система. Имаме необходимия кворум да продължим нашата работа.

**3 Точка**

**К.л.456 Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, ул. „Васил Левски“ № 65**

**Г-н Иво Пазарджиев:** Госпожа Златомира Стефанова ще докладва. Заповядайте, г-жо Стефанова.

**Г-жа Златомира Стефанова:** Благодаря, господин Председател. И аз също искам да поздравя д-р Константинова за рождения ѝ ден. Благодаря ви, д-р Константинова за цялата Ви човечност, за големият Ви професионализъм и наистина с Вас е голямо удоволствие да се работи. Да сте жива и здрава.

**Д-р Теодора Константинова:** Благодаря.

**Г-жа Златомира Стефанова:** Контролен лист 456 касае откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в с. Николово, ул. „Васил Левски“ № 65. Има построена сграда в имота, но няма достатъчно факти и документи, за да може да бъде продаден имота по хипотезата на чл. 35, ал. 3 от ЗОС. Затова комисията по общинска собственост с Протокол от 17.09.2020 г. дава съгласие за провеждане продажбата на имота чрез публичен търг с явно наддаване след решение на общинския съвет. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания? Не виждам заявки. Моля, за процедура на гласуване.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 461**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 от ЗОС, чл. 8, ал. 1, ал. 9 от ЗОС, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. № ОИ-01-1/28.01.2021 г. и извлечение от Протокол №8/17.09.2020 г. на КОС, Общинският съвет реши:

1.Допълва годишната програма за управление и разпореждане с имоти общинска собственост за 2021 г. с продажба на поземлен имот № 0.836 по кадастралния план на с. Николово, ЕКАТТЕ 51679, Община Русе, с трайно предназначение – урбанизирана територия, с начин на трайно ползване – ниско застрояване (до 10 м.), представляващ застроен урегулиран поземлен имот /УПИ/ XI-836 в кв. 40, отреден за жилищно застрояване, с площ 790 кв.м., съобразно регулационния план на с. Николово, Община Русе, находящ се в с. Николово, Община Русе, ул. „Васил Левски“ №65, предмет на Акт за частна общинска собственост /АЧОС/ №5166/02.11.2007 г., вписан под №91, том 49, н.д. 12498, вх.рег. №17074 от 12.11.2007 г. по описа на Службата по вписвания – Русе, с прогнозен приход от продажбата в размер на 9 496,00 лв. (девет хиляди четиристотин деветдесет и шест лева), без дължими данъци и такси.

2.Дава съгласие за откриване процедура за провеждане на публичен търг с явно наддаване за продажба на поземлен имот № 0.836 по кадастралния план на с. Николово, ЕКАТТЕ 51679, Община Русе, с трайно предназначение – урбанизирана територия, с начин на трайно ползване – ниско застрояване (до 10 м.), представляващ застроен урегулиран поземлен имот /УПИ/ XI-836 в кв. 40, отреден за жилищно застрояване, с площ 790 кв.м., съобразно регулационния план на с. Николово, Община Русе, находящ се в с. Николово, Община Русе, ул. „Васил Левски“ №65, предмет на Акт за частна общинска собственост /АЧОС/ №5166/02.11.2007 г., вписан под №91, том 49, н.д. 12498, вх.рег. №17074 от 12.11.2007 г. по описа на Службата по вписвания – Русе, с начална тръжна продажна цена 9 496,00 лв. (девет хиляди четиристотин деветдесет и шест лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

**4 Точка**

**К.л.457 Промяна в списъците с общински жилища**

**Г-н Иво Пазарджиев:** Госпожа Златомира Стефанова, заповядайте.

**Г-жа Златомира Стефанова:** Благодаря, господин Председател. Поради зачестилите молби на граждани с остри социални или здравословни проблеми за настаняване в резервни общински жилища, както и липсата на свободни такива, което е видно от докладната записка от 530917 от 13 март от директора на ОП „Управление на общински имоти е направено предложение за прехвърляне на общински жилищни имоти от Списък 1 на общинските жилища за настаняване под наем на граждани с установени жилищни нужди в Списък 3 на общински жилища от резервния фонд. Жилищата са изброени в докладната записка. Надяваме се да подкрепите предложението. Благодаря ви. …

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Процедура на гласуване, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 462**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация и чл. 42, ал.1 и ал. 2 от Закона за общинската собственост, чл. 12, ал. 1, ал. 2 и ал. 4 от Наредба №6 на Общински съвет – Русе за условията и реда за установяване на жилищни нужди, настаняване под наем и разпореждане с жилища – общинска собственост, Общинският съвет реши:

1. Приема изменение на Списък №1 на общинските жилища за настаняване под наем на граждани с установени жилищни нужди, утвърден от Общински съвет – Русе с Решение №405, прието с протокол №18/25.02.2021 г., както следва:

1.1. премахва от раздел А.Апартаменти точка №675 – жилищен имот, представляващ апартамент с административен адрес гр. Русе, ж.к. „Дружба 3“, блок 11, вход 3, етаж 7, ап. 19, предмет на АЧОС №2490/15.01.1999 г.;

1.2. премахва от раздел А.Апартаменти точка №1335 – жилищен имот, представляващ апартамент с административен адрес гр. Русе, ж.к. „Чародейка“, блок 207, вход 2, етаж 4, ап. 11, предмет на АЧОС №2158/05.10.1998 г.;

1.3. премахва от раздел Б.Къщи точка №47 – жилищен имот, представляващ етаж от сграда, с административен адрес гр. Русе, ул. „Козница планина“ №1, етаж 1, предмет на АЧОС №1870/18.05.1998 г.;

1.4. премахва от раздел Б.Къщи точка №54 – жилищен имот, представляващ сграда с административен адрес гр. Русе, ул. „Лисец“ №32, предмет на АЧОС №4190/17.05.2004 г.;

1.5. премахва от раздел Б.Къщи точка №2 – жилищен имот, представляващ сграда с административен адрес гр. Русе, ул. „Алеи Възраждане“ №130, предмет на АЧОС №3375/06.03.2000 г.

2. Приема допълнение на Списък №3 на общинските жилища от резервния фонд, утвърден от Общински съвет – Русе с Решение №405, прието с протокол №18/25.02.2021 г., както следва:

2.1. създава нова точка №139 – жилищен имот, представляващ апартамент с административен адрес гр. Русе, ж.к. „Дружба 3“, блок 11, вход 3, етаж 7, ап. 19, предмет на АЧОС №2490/15.01.1999 г.;

2.2. създава нова точка №140 – жилищен имот, представляващ апартамент с административен адрес гр. Русе, ж.к. „Чародейка“, блок 207, вход 2, етаж 4, ап. 11, предмет на АЧОС №2158/05.10.1998 г.;

2.3. създава нова точка №141 – жилищен имот, представляващ етаж от сграда с административен адрес гр. Русе, ул. „Козница планина“ №1, етаж 1, предмет на АЧОС №1870/18.05.1998 г.;

2.4. създава нова точка №142 – жилищен имот, представляващ сграда с административен адрес гр. Русе, ул. „Лисец“ №32, предмет на АЧОС №4190/17.05.2004 г.;

2.5. създава нова точка №143 – жилищен имот, представляващ сграда с административен адрес гр. Русе, ул. „Алеи Възраждане“ №130, предмет на АЧОС №3375/06.03.2000 г.

**5 Точка**

**К.л.458 Откриване на процедура за провеждане на публичен търг с явно наддаване за учредяване право на строеж за изграждане на склад, върху имот – частна общинска собственост, намиращ се в с. Сандрово, ул. „Георги Бенковски“ №33**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател. В Община Русе е постъпило заявление от Стилиян Василев Стефанов. Той изразява желание да му се учреди право на строеж върху общински терен за изграждане на склад за инвентар, тъй като това е отделна сграда затова процедурата е с публичен търг. Комисията общинска собственост дава своето съгласие за учредяване на това право на строеж, пазарната стойност на правото на строеж за изграждането на склад с инвентар със застроена площ 120 кв.м., определена от лицензиран оценител е в размер на 3780 лв. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам в общия чат. Процедура на гласуване, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 463**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 37, ал. 1 и чл. 41, ал. 2 от ЗОС, чл. 36, ал. 1 от Наредба №1 за общинската собственост на Общински съвет – Русе, и извлечение от Протокол №15/23.02.2021 г. на КОС, Общинският съвет реши:

Дава съгласие за провеждане на публичен търг с явно наддаване за учредяване възмездно право на строеж за изграждане на склад за инвентар с размери 10м./12м. и височина до 3,60 м., със застроена площ от 120 кв.м., върху имот – частна общинска собственост, представляващ застроен урегулиран поземлен имот УПИ III–11 от кв. 60 по регулационния план на с. Сандрово, Община Русе, с площ от 1228 кв.м., отреден за жилищно застрояване, съобразно виза за проектиране, издадена на 17.09.2020 г. от Главния архитект на Община Русе, при начална тръжна цена **3 780,00** лева /три хиляди седемстотин и осемдесет лева/, без включени дължими данъци и такси, които са за сметка на участника, спечелил търга.

Решението подлежи на оспорване чрез Общински Съвет – Русе пред Административен съд – Русе в 14-дневен срок от съобщаването му.

**6 Точка**

**К.л.459 Учредяване възмездно право на пристрояване към съществуващи гараж и лятна кухня в имот общинска собственост, находящ се в с. Сандрово, ул. „Сергей Румянцев“**

**Г-н Иво Пазарджиев:** Госпожа Златомира Стефанова ще докладва, заповядайте.

**Г-жа Златомира Стефанова:** Благодаря, господин Председател. В общината е постъпило заявление от Върбан Илиев Илиев за учредяване на право на пристрояване към съществуващ гараж и лятна кухня в село Сандрово. Приложен е проект, който е одобрен от главния архитект на общината. Комисията по общинска собственост е разгледала преписката и дава своето съгласие. Пазарната стойност на отстъпеното право на пристрояване е определена в размер на 1335 лв. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 464**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 38, ал. 2 и ал. 4 и чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 на Общински съвет – Русе за общинската собственост и Протокол №15/23.02.2021 г. на Комисията по общинска собственост, Общинският съвет реши:

Дава съгласие за учредяване възмездно право на пристрояване за изграждане на пристройка със застроена площ 38,02 кв.м., с размери 9,6м./3,96м. към съществуващи гараж и лятна кухня, разположени в УПИ VIII – 433, кв. 40 по регулационния план на с. Сандрово, Община Русе, предмет на АОС №6135/23.11.2009 г., в полза на Върбан Илиев Илиев и Красимир Върбанов Илиев, съобразно предвижданията на одобрения на 10.12.2020 г. от Гл. архитект на Община Русе проект, срещу заплащане на цена в размер на 1 335,00 лв., без включени дължими данъци и такси, които се дължат от суперфициарите.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**7 Точка**

**К.л.460 Учредяване възмездно право на пристрояване за изграждане на склад към съществуващ гараж №2, с адрес гр. Русе, ул. „Рига“ №24**

**Г-н Иво Пазарджиев:** Госпожа Стефанова, заповядайте да докладвате.

**Г-жа Златомира Стефанова:** Благодаря, господин Председател. Уважаеми общински съветници, в общината е постъпила молба от г-н Христо Иванов, с която изразява желание да му се учреди право на пристрояване на склад към съществуващ гараж №2, който е на адрес гр. Русе, жк. „Изток“, ул. „Рига“ №24. Представен е инвестиционния проект на обекта. Комисията по общинска собственост е разгледала преписката, дава своето съгласие за учредяване правото на склад с размери 5,70 на 1,50 и височина до покриване на съществуващия калкан на гараж №2. Надяваме се да подкрепите предложението. Благодаря.

**Г-н Иво Пазарджиев:** Благодаря на г-жа Златомира Стефанова. Има ли желаещи за изказвания и предложения по точката? Не виждам заявени. Режим на гласуване, моля.

**КВОРУМ – 45. С 43 гласа „за”, 2 „против” и 0 „въздържали се” се прие**

**РЕШЕНИЕ № 465**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 38, ал. 2 и ал. 4, и чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе и Протокол №11/25.11.2020 г. на Комисията по общинска собственост, Общинският съвет реши:

Дава съгласие за учредяване възмездно право на пристрояване за изграждане на склад, с размери 5,75/1,50 м. и височина до покриване на съществуващ калкан, със застроена площ от 8,63 кв.м. към съществуващ гараж №2, представляващ сграда с идентификатор 63427.7.776.16 по Кадастралната карта и кадастралните регистри на гр. Русе, с адрес гр. Русе, ул. „Рига“ №24, върху имот-частна общинска собственост с идентификатор 63427.7.776 по Кадастралната карта и кадастралните регистри на гр. Русе, в полза на Христо Илиев Иванов, срещу заплащане на цена в размер на 808,00 лв., без включени дължими данъци и такси, които са за сметка на суперфициара.

Решението подлежи на оспорване чрез Общински съвет – Русе пред Административен съд – Русе, по реда на АПК в 14-дневен срок от съобщаването му.

**8 Точка**

**К.л.461 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №42 и №42А**

**Г-н Иво Пазарджиев:** Госпожа Стефанова ще докладва, заповядайте.

**Г-жа Златомира Стефанова:** Благодаря. Уважаеми общински съветници, в общината е постъпило заявление от Рошен Ружди Абдил с искане на закупуване на два незастроени поземлени имота, които са описани в преписката. Комисията по общинска собственост е разгледала преписката, дава одобрение за провеждане на продажбата чрез публичен търг с явно наддаване и становището на кмета на град Мартен също е положително. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам в общия чат. Процедура на гласуване, моля.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 466**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-10/01.02.2021 г. и извлечение от Протокол №15/23.02.2021 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. УПИ XI-1308 в кв. 68 по Застроителния и регулационен план на гр. Мартен, ЕКАТТЕ: 47336, Община Русе, одобрен със Заповед №128/23.04.1986 г. на ИК на ОбНС – Русе, с площ от 715 кв.м., отреден за жилищно застрояване, с адрес гр. Мартен, ул. „Страхил войвода“ №42, предмет на АЧОС №9881/30.11.2020 г., вписан под №154, том 34, Н.Д. 7089, ДВР 12601, вх.рег. №12904 от 03.12.2020 г. по описа на Службата по вписвания – Русе, при начална тръжна продажна цена 22 117,00 лева, без дължими данъци и такси.

2. УПИ XII-1308 в кв. 68 по Застроителния и регулационен план на гр. Мартен, ЕКАТТЕ: 47336, Община Русе, одобрен със Заповед №128/23.04.1986 г. на ИК на ОбНС – Русе, с площ от 716 кв.м., отреден за жилищно застрояване, с адрес гр. Мартен, ул. „Страхил войвода“ №42А, предмет на АЧОС №9882/30.11.2020 г., вписан под №157, том 34, Н.Д. 7091, ДВР 12608, вх.рег. №12905 от 03.12.2020 г. по описа на Службата по вписвания – Русе, при начална тръжна продажна цена 22 148,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**9 Точка**

**К.л.462 Откриване на процедура за продажба на общински урегулиран поземлен имот (УПИ) VII-156 в кв. 17 – частна общинска собственост, с адрес: с. Басарбово, ЕКАТТЕ: 02796, Община Русе, ул. „Филип Тотю“ №5, по реда на чл. 35, ал. 3 от ЗОС**

**Г-н Иво Пазарджиев:** Госпожа Златомира Стефанова ще докладва, заповядайте.

**Г-жа Златомира Стефанова:** Благодаря, господин Председател. Уважаеми общински съветници в общината има постъпило заявление от Кръстю Великов Пейков с искане да закупи общински урегулиран имот в с. Басарбово с площ 982 кв.м. Там има законно построена сграда, за която той е предоставил документи. Комисията по общинска собственост дава своето съгласие, кмета на кметство Басарбово изразява положително становище. Пазарната стойност на гореописания общински имот определена от лицензиран оценител е в размер на 22 539 лв. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 467**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, Заявление вх. №ОИ-01-16/29.09.2020 г. и извлечение от Протокол №15/23.02.2021 г. на Комисията по общинска собственост, Общинският съвет реши:

Дава съгласие за продажба на общински поземлен имот – земя, представляващ застроен урегулиран поземлен имот (УПИ) VII-156 в кв.17 по Регулационния и застроителен план на с. Басарбово, ЕКАТТЕ: 02796, Община Русе, одобрен със Заповед №701/30.04.1977 г. на ИК на ОбНС – Русе, с площ от 982 кв.м., отреден за жилищно застрояване, с адрес с. Басарбово, ул. „Филип Тотю“ №5, предмет на АЧОС №9947/25.01.2021 г., вписан под №70, том 2, н.д. 294, ДВР 655, вх.рег.№656 от 28.01.2021 г. по описа на Службата по вписвания – Русе, на КРЪСТЮ ВЕЛИКОВ ПЕЙКОВ и БОНКА НЕДЯЛКОВА ПЕЙКОВА на цена от 22 539,00 лева, без включени дължими данъци и такси. Последните са за сметка на купувачите.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**10 Точка**

**К.л.463 Откриване на процедура за провеждане на продажба на недвижим имот - частна общинска собственост, намиращ се в с. Бъзън, Община Русе, ул. „Св. Св. Кирил и Методий“ №80, представляващ УПИ V в квартал 7 по реда на чл.35, ал. 3 от ЗОС**

**Г-н Иво Пазарджиев:** Заповядайте, г-жо Стефанова.

**Г-жа Златомира Стефанова:** Уважаеми общински съветници в общината е постъпило заявление от г-н Шемси Якуб, с което изразява желание да се закупи поземлен имот по кадастралния план на с. Бъзън, община Русе. В имотът има законно построена сграда с площ 50 кв.м. Преписката е разгледана от комисията по общинска собственост, която дава положително становище, кмета на Бъзън дава положително становище. Пазарната стойност на гореописания общински имот е определена в размер на 7516 лв. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 468**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 3 и чл. 41, ал. 2 от Закона за общинската собственост, във връзка с чл. 31, ал. 1 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2021 г.“ с продажбата на поземлен имот №501.535 по кадастралния план на с. Бъзън, Община Русе, Област Русе, ЕКАТТЕ: 07231, представляващ застроен общински урегулиран поземлен имот (УПИ) V в квартал 7 с площ 943 кв.м., с административен адрес: с. Бъзън, Община Русе, ул. „Св. Св. Кирил и Методий“ №80, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 501.17, 501.1497. За имота е съставен Акт за частна общинска собственост №6258/30.06.2010 г., вписан под №110, том 18, н. д. 3805, вх. рег. №8021 от 08.07.2010 г. по описа на Службата по вписвания – Русе, с прогнозен приход от продажбата в размер 7 516,00 лева (седем хиляди петстотин и шестнадесет лева), без данъци и такси.

2. Дава съгласие за продажба на поземлен имот №501.535 по кадастралния план на с. Бъзън, Община Русе, Област Русе, ЕКАТТЕ: 07231, представляващ застроен общински урегулиран поземлен имот (УПИ) V в квартал 7 с площ 943 кв.м., с административен адрес: с. Бъзън, Община Русе, ул. „Св. Св. Кирил и Методий“ №80, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 501.17, 501.1497. За имота е съставен Акт за частна общинска собственост №6258/30.06.2010 г., вписан под №110, том 18, н. д. 3805, вх. рег. №8021 от 08.07.2010 г. по описа на Службата по вписвания - Русе, на Шемси Мустафа Якуб, като собственик на законно построена в имота масивна жилищна сграда със застроена от площ 50 кв.м. срещу заплащане на цена в размер на 7 516,00 лева (седем хиляди петстотин и шестнадесет лева), без данъци и такси. Дължимите данъци и такси са за сметка на купувача.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**11 Точка**

**К.л.464 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в в гр. Русе, Община Русе, кв. „ДЗС“**

**Г-н Иво Пазарджиев:** Заповядайте, г-жо Стефанова.

**Г-жа Златомира Стефанова:** Благодаря.Уважаеми общински съветници в общината е постъпило заявление за закупуване на имот в квартал ДЗС, ул. „Хвойна“№23 с площ 764 кв.м. В имотът има изградени сгради частна собственост, но няма достатъчна строителни книжа, които да отговорят на изисквания на чл. 35, ал. 3 от ЗОС затова и процедурата, която предлагаме е да се проведе публичен търг, като собственика е … на сградите е уведомен за това. Комисията по общинска собственост дава своето становище и съгласие за продажбата. С докладна записка и пълномощника на кмета в в ДЗС Красен Колев също изразява положително становище като пазарната стойност на общинския имот като начална тръжна цена е определена в размер на 15 512 лв. Благодаря.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 469**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Дава съгласие за продажба чрез публичен търг с явно наддаване на общински поземлен имот (ПИ) с идентификатор 63427.11.178 по кадастралната карта и кадастралните регистри (КККР) на гр. Русе, Община Русе, Област Русе с площ 764 кв.м., намиращ се в гр. Русе, кв. „ДЗС“, ул. „Хвойна“ №23, с трайно предназначение на територията: Урбанизирана, с начин на трайно ползване: Ниско застрояване (до 10 м.), при граници и съседни имоти: 63427.11.71, 63427.11.210, 63427.11.70, 63427.11.216, 63427.141.194. За имота е съставен Акт за частна общинска собственост №6303/22.11.2010 г., с начална тръжна продажна цена в размер на 15 512,00 лева (петнадесет хиляди петстотин и дванадесет лева), без дължими данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**12 Точка**

**К.л.465 Съгласие за продажба на общински терен от 7 кв.м. по улична регулация, приобщен към УПИ XXII-3305 в кв. 17 по регулационния план на град Русе**

**Г-н Иво Пазарджиев:** Заповядайте, г-жо Стефанова.

**Г-жа Златомира Стефанова:** Благодаря, господин Председател. Уважаеми съветници, тази точка е докладвана по комисии. Това е стандартна процедура на гражданин, който иска да си закупи 7 кв.м. по улична регулация. Поддържаме точката.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 470**

На основание чл. 21, ал. 1, т. 8 и чл. 21, ал. 2 от ЗМСМА, чл. 8, ал. 9 от ЗОС, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №15/23.02.2021 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-9/04.01.2021 г. на Кмета на Община Русе за одобряване на ПУП-ПР на ПИ с идентификатор 63427.2.3305 в кв. 17 по плана на град Русе, Общинският съвет реши:

1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 7 кв.м. по улична регулация от поземлен имот с идентификатор 63427.2.3353 – ул. „Македония“, град Русе, съобразно предвижданията на ПУП-ПР, одобрен със Заповед №РД-01-9/04.01.2021 г. на Кмета на Община Русе, приобщен към УПИ XXII-3305 в кв. 17 по регулационния план на град Русе, с прогнозен приход в размер на 980,00 лева (деветстотин и осемдесет лева), без дължими данъци и такси.

2. Обявява придаваем терен от 7 кв.м. по улична регулация от поземлен имот с идентификатор 63427.2.3353 – ул. „Македония“, град Русе, придаван към УПИ XXII-3305 в кв. 17, съобразно предвижданията на ПУП-ПР, одобрен със Заповед №РД-01-9/04.01.2021 г. на Кмета на Община Русе, за частна общинска собственост.

3. Да се продаде терен, общинска собственост, представляващ придаваема част от 7 кв.м. по улична регулация от поземлен имот с идентификатор 63427.2.3353 – ул. „Македония“, град Русе, съобразно предвижданията на ПУП-ПР, одобрен със Заповед №РД-01-9/04.01.2021 г. на Кмета на Община Русе, приобщен към УПИ XXII-3305 в кв. 17 по регулационния план на град Русе на Берко Адрианов Костов, след заплащане на Община Русе цена в размер на 980,00 лева (деветстотин и осемдесет лева) и дължимите данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**13 Точка**

**К.л.466 Съгласие за продажба на общински терен от 2 кв.м. по улична регулация, приобщен към УПИ XI-2213 в кв. 201 по регулационния план на град Русе**

**Г-н Иво Пазарджиев:** Госпожа Златомира Стефанова ще докладва. .

**Г-жа Златомира Стефанова:** Благодаря. Уважаеми общински съветници, това е стандартна процедура за заявка на гражданин, който иска да си оправи уличната регулация с 2 кв.м. Поддържаме точката.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 471**

По На основание чл. 21, ал. 1, т. 8 и чл. 21, ал. 2 от ЗМСМА, чл. 8, ал. 9 от ЗОС, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №15/23.02.2021 г. на Комисията по общинска собственост, скица-предложение за придаваемо място по улична регулация, Общински съвет реши:

1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 2 кв.м. по улична регулация от поземлен имот с идентификатор 63427.2.2229 – ул. „Николай Здравков“, град Русе, приобщен към УПИ XI-2213 в кв. 201 по регулационния план на град Русе, с прогнозна цена в размер на 510,00 лева (петстотин и десет лева), без дължими данъци и такси.

2. Обявява придаваем терен от 2 кв.м. по улична регулация от поземлен имот с идентификатор 63427.2.2229 – ул. „Николай Здравков“, град Русе, придаван към УПИ XI-2213 в кв. 201 по плана на град Русе, за частна общинска собственост.

3. Да се продаде терен, общинска собственост, представляващ придаваема част от 2 кв.м. по улична регулация от поземлен имот с идентификатор 63427.2.2229 – ул. „Николай Здравков“, град Русе, приобщен към УПИ XI-2213 в кв. 201 по регулационния план на град Русе на Вихрена Александрова Господинова и Антоанета Александрова Господинова, след заплащане на Община Русе цена в размер на 510,00 лева (петстотин и десет лева) и дължимите данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**14 Точка**

**К.л.469 Откриване на процедура за провеждане на публичен търг с явно наддаване за продажба на общински имот, находящ се в м. „Калето“, землище на гр. Мартен, община Русе**

**Г-н Иво Пазарджиев:** Госпожа Златомира Стефанова ще докладва.

**Г-жа Златомира Стефанова:** Благодаря, господин Председател. Уважаеми общински съветници, в общината е постъпило искане от Ангел Стоянов Тодоров за закупуване на земеделска земя от 525 кв.м. трайно предназначение на територията земеделска с трайно ползване за земеделски труд и отдих IV-та категория, намираща се в землището на град Мартен. С писмо кметът на град Мартен г-н Димо Тонев дава положителното си становище за откриване на процедура за продажбата, както и комисията по общинска собственост. Пазарната оценка на имотът, определена от лицензиран оценител е в размер на 26 061 лв. Благодаря.

**Г-н Иво Пазарджиев:** Благодаря на г-жа Златомира Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 472**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 26, ал.1, т. 1 и чл. 30 от Наредба №1 за общинската собственост на Общински съвет – Русе, Искане вх. № ОИ-10-76/02.10.2020 г. и извлечение от протокол №15/23.02.2021 г. на КОС, Общинският съвет реши:

Дава съгласие за откриване на процедура за продажба чрез публичен търг с явно наддаване на земеделска земя, представляваща имот №300.9, с площ 525 кв.м., трайно предназначение на територията: Земеделска, с начин на трайно ползване: за земеделски труд и отдих, четвърта категория, намиращ се в землището на гр. Мартен, ЕКАТТЕ 47336, местност „Калето", попадащ в територия по §4 ПЗР към ЗСПЗЗ, предмет на АОС№9880/26.11.2020 г., вписан под №87, том 34, н.д. 7022, вх. №12754 от 30.11.2020 г. по описа на Службата по вписвания – гр. Русе, при начална тръжна цена 26 061,00 лв. /двадесет и шест хиляди шестдесет и един лева/, без дължими данъци и такси.

Дължимите данъци и такси да се определят след провеждане на търга и са за сметка на спечелилия търга купувач.

**15 Точка**

**К.л.470 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7**

**Г-н Иво Пазарджиев:** Госпожа Стефанова ще докладва.

**Г-жа Златомира Стефанова:** Благодаря, господин Председател. Уважаеми общински съветници, Община Русе е собственик на 38 броя полуподземни гаражи в жилищен блок №7, жк. „Родина 3“, ул. „Ибър“№26. Към настоящият момент 36 броя от тях са отдадени под наем. Най-ниския дължим наем е в размер на 9 лв. на месец, а най-високия на 73,20 с ДДС, като месечния приход, който сме изчислили възлиза на 823,80 лв. с включен ДДС, което означава, че община Русе взема средно на гараж от тези полугаражи всъщност, където те си ги ползват хората от блока средно 22,88 лв. с ДДС от гараж на месец. На базата на изчислената средна месечна наемна цена е установено, че на годишна база общината получава 274 лв. с ДДС от един гараж. Съгласно описаната в акта за собственост строителна цена всеки гараж е определен на стойност 7414.77 лв., което е близо 3 пъти повече от евентуално получените наеми за 10-годишен период. Предвид гореизложеното предложихме съответните гаражи след тоя направен анализ да бъдат продадени, така или иначе самите хора също искат да си ги закупят, тъй като те живеят в съответния блок.Комисията за общинска собственост е дала своето съгласие за поетапна разпродажба на полуподземните гаражи и в тази преписка всъщност предлагаме 4 да започнат да бъдат продадени с търг с явно наддаване. Благодаря ви.

**Г-н Иво Пазарджиев:** Благодаря на г-жа Златомира Стефанова. Има ли желаещи за изказвания и предложения по точката? Не виждам заявки в общия чат. Режим на гласуване, моля.

**КВОРУМ – 42. С 40 гласа „за”, 1 „против” и 1 „въздържали се” се прие**

**РЕШЕНИЕ № 473**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №13/15.01.2021 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. СОС с идентификатор 63427.5.1059.5.3 по КККР на гр. Русе, представляващ гараж №15, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9965/12.02.2021 г., вписан под №101, том 4, Н.Д. 745, ДВР 1483, вх.рег. №1472 от 18.02.2021 г. по описа на Службата по вписвания – Русе, при начална тръжна продажна цена 16 449,00 лева, без дължими данъци и такси.

2. СОС с идентификатор 63427.5.1059.5.24 по КККР на гр. Русе, представляващ гараж №4, с площ от 18,17 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2350% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9973/17.02.2021 г., вписан под №11, том 5, Н.Д. 882, ДВР 1690, вх.рег. №1719 от 24.02.2021 г. по описа на Службата по вписвания – Русе, при начална тръжна продажна цена 16 991,00 лева, без дължими данъци и такси.

3. СОС с идентификатор 63427.5.1059.3.22 по КККР на гр. Русе, представляващ гараж №7, с площ от 18,56 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2518% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9977/22.02.2021 г., вписан под №107, том 5, Н.Д. 965, ДВР 1864, вх.рег. №1878 от 01.03.2021 г. по описа на Службата по вписвания – Русе, при начална тръжна продажна цена 17 356,00 лева, без дължими данъци и такси.

4. СОС с идентификатор 63427.5.1059.5.15 по КККР на гр. Русе, представляващ гараж №15, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 4, етаж 0, предмет на АЧОС №10004/04.03.2021 г., вписан под №149, том 6, Н.Д. 1227, ДВР 2330, вх.рег. №2321 от 11.03.2021 г. по описа на Службата по вписвания – Русе, при начална тръжна продажна цена 16 449,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**16 Точка**

**К.л.441 Предоставяне безвъзмездно за управление на общински поземлен имот с идентификатор 63427.1.289 по кадастралната карта и кадастралните регистри на гр. Русе, Община Русе, с адрес: гр. Русе, кв. „Възраждане“, ул. „Цветница“ №6, в полза на Общинско предприятие „Спортни имоти“**

**Г-н Иво Пазарджиев:** Кой ще докладва? Госпожа Златомира Стефанова.

**Г-жа Златомира Стефанова:** Уважаеми общински съветници, в отдел „Общинска собственост и земеделие“ Дирекция „Управление на собствеността“ при Община Русе е постъпило искане от директора на ОП „Спортни имоти“ с искане за предоставяне безвъзмездно за управление на общински поземлен имот с идентификатор 63427.1.289, кв. „Възраждане“, ул. „Цветница“№6. Мотивите за искането са свързани с фактът, че предприятието се нуждае от спортни бази на територията на град Русе, които да се използват за обучение на различни видове спорт. С предоставянето на имота се цели увеличаване на тренировъчната база за различните видове спорт, както и по-пълноценното ползване на имота. В резултат на предоставянето за управление на общинския поземлен имот, последния ще бъде стопанисван от създадената с тази цел общинско предприятие, което ще доведе и в по-добро управление на имота. Благодаря ви.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 43. С 41 гласа „за”, 1 „против” и 1 „въздържали се” се прие**

**РЕШЕНИЕ № 474**

На основание чл.21, ал.1, т.8 и чл.21, ал.2 от Закона за местно самоуправление и местна администрация, във връзка с чл.12, ал.1 и ал.4, чл.52, ал.1, ал. 3 и ал.4 от Закона за общинската собственост, във връзка с чл.10, ал.2 от Наредба №1 на Общински съвет - Русе за общинската собственост и чл.76, ал.3 и чл.79 от Административнопроцесуален кодекс, Общинският съвет реши:

1. Предоставя безвъзмездно за управление на Общинско предприятие „Спортни имоти“ на общински поземлен имот с идентификатор 63427.1.289 по КККР на гр. Русе, Община Русе, Област Русе с площ 50 706 кв.м., намиращ се в гр. Русе, Община Русе, кв. „Възраждане“, ул. „Цветница“ №6, с трайно предназначение на територията: Урбанизирана, с начин на трайно ползване: За други видове спорт, заедно със сграда с идентификатор 63427.1.289.3 със застроена площ 200 кв.м., брой етажи: 1 (едно), с предназначение: Спортно сграда, база, предмет на Акт за публична общинска собственост № 5521/31.07.2008 г., вписан под №195, том XXIX, н. д. 7624/ 08, вх. №11553 от 04.08.2008 г. по описа на Службата по вписвания - Русе.;

2. Приема Правилник за допълнение на Правилника за дейността на Общинско предприятие „Спортни имоти“ както следва:

Параграф единствен:

- Допълва Приложение №1 на Правилника за дейността на Общинско предприятие „Спортни имоти“ - „Списък на спортните обекти, общинска собственост предоставени за управление на Общинско предприятие „Спортни имоти“, като добавя общински поземлен имот с идентификатор 63427.1.289 по КККР на гр. Русе, Община Русе, Област Русе с площ 50 706 кв.м., намиращ се в гр. Русе, Община Русе, кв. „Възраждане“, ул. „Цветница“ №6, с трайно предназначение на територията: Урбанизирана, с начин на трайно ползване: За други видове спорт, заедно със сграда с идентификатор 63427.1.289.3 със застроена площ 200 кв.м., брой етажи: 1 (едно), с предназначение: Спортнa сграда, база, предмет на Акт за публична общинска собственост № 5521/31.07.2008 г., вписан под №195, том XXIX, н. д. 7624/08, вх. №11553 от 04.08.2008 г. по описа на Службата по вписвания - Русе.

**17 Точка**

**К.л.453 Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ**

**Г-н Иво Пазарджиев:** Госпожа Златомира Стефанова, заповядайте.

**Г-жа Златомира Стефанова:** Благодаря, господин Председател. Предложението касае провеждане на публичен търг с явно наддаване за отдаване под наем на терен публична общинска собственост за поставяне на павилион 12,69 кв.м. до Хепи. Теренът е част от общата схема от площад „Свобода“, приета от Общинския съвет през 2016 година и съгласувана с Министерството на културата. Съгласно Законът за общинската собственост, отдаването на имоти публична общинска собственост става след решение на общинския съвет, в тази връзка предлагам да подкрепите предложението. Началната цена на терена е 101 лв. на месец. Благодаря.

**Г-н Иво Пазарджиев:** Благодаря на г-жа Стефанова. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 475**

ПодготвилНа основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от пет години на част от терен - публична общинска собственост, за разполагане на преместваем обект павилион за продажба на вестници, списания и цигари, находящ се в гр. Русе, пл. „Свобода“ и ул. „Средец“, срещу бар „HAPPY“, зона „Б“, с площ 12,69 кв. м, с начална тръжна месечна наемна цена – 101,00 лв. (Сто и един лева) без включен ДДС.

**18 Точка**

**К.л.442 Приемане на Наредба за изменение и допълнение на Наредба № 13, на Общински съвет – Русе, за организацията и дейността на гробищните паркове на територията на Община Русе**

**Г-н Иво Пазарджиев:** Господин Енчо Енчев ще докладва. Заповядайте, господин Заместник-кмет.

**Г-н Енчо Енчев:** Благодаря, господин Председател. Уважаеми общински съветници, общинска администрация поддържа направеното предложение по приемане на Наредба за изменение и допълнение на Наредба № 13, на Общински съвет – Русе, за организацията и дейността на гробищните паркове на територията на Община Русе. Заедно с направеното предложение вие получихте и справка за отразяване на получените становища от проведеното обществено обсъждане, като на трета страница в справката са след проведено обсъждане с граждани и формирани предложения за подобряване на предлаганата наредба за изменение и допълнение се правят следните предложения за изменение и допълнение, както следва – имате ги разписани навсякъде като текстове, предлагам да маркирам само параграфите, алинеите и точките, текстовете ги имате вие. В параграф 10, ал. 5 от наредбата за изменение и допълнение се изменя – „Създава се нова алинея 4-та в член 24-ти“. Параграф 12 от наредбата за изменение и допълнение се изменя в чл. 12-ти след съществуващия текст се добавя второ изречение, текста го имате разписан. Параграф 11 от наредбата в чл. 28-ми се създава нова точка 12-та. И в параграф 1, ал. 2 от Заключителните разпоредби към Наредбата за изменение и допълнение към Наредба 13 на Общинския съвет в предложението за изменение на чл. 59, ал. 1, т. 72 от Наредба 16 на Общинския съвет се правят предложения за изменение и допълнение спрямо предлагания и актуализиран на текст, разписани са по-надолу. Тук в залата присъства и г-жа Антоанета Русева директор на ОП „Обреден дом“, ако вие имате някакви допълнителни въпроси тя също би могла да отговори.

**Г-н Иво Пазарджиев:** Благодаря на г-н Енчев. Първо заявено изказване за г-н Орлин Дяков. Заповядайте, г-н Дяков.

**Г-н Орлин Дяков:** По-скоро са въпроси, които възникнаха след обсъждането в комисии. Принципно в комисии попитах, в двете комисии, в които участвах попитах дали процентно се вдига цената на обслужване на гражданите от „Обредни домове“ казаха ми, че се вдига между 5% и 10%, което за мен не е особено така… не е особено вярно, тъй като част от услугите изобщо не се вдигат, а други се вдигат с изключително висок процент. Затова искам да попитам с колко се увеличава нетно, тоест в лева едно погребение? И предвид промените може ли да се случи така, че ако аз отсъствам от града, от държавата в някакъв по-дълъг период от време да се окаже, че като се върна в гроба на майка ми вече има друг човек без да съм предупреден за това?

**Г-н Иво Пазарджиев:** Благодаря на г-н Дяков. Следващо заявено изказване за Елисавета Досева. Госпожо Досева, заповядайте за изказване.

**Г-жа Елисавета Досева:** Благодаря. Уважаеми господин Председател, господин Кмете, колеги, вземах думата като член на комисията работила по наредбата. Наредбата е приета 2014-та, както всички знаете и от тогава не е търпяла промени. Тя беше 1 месец на сайта на общината, взети са предвид предложенията, които са направени, но във виртуалното пространство отново се поде кампанията за лошия кмет, който увеличава цените. Цените не са променяни от 2010 година, но няма да се спирам на тия неща, а само ще кажа, че промените не са само в цените, има много неща, които са променени по наредбата, защото във времето това, което съществува е показало, че има непълноти, които са довели дори до съдебни дела. Служителите на Обредни домове заедно с комисията работихме много сериозно по тая наредба. Аз ще се спра само на едно от нещата, които е променено и то е след обсъждане в тая комисия и това е цената на гробоползване за следващите 15 години. Както всички знаете първите 8 години са безплатни, защото така е по Наредба №2 на Министерство на здравеопазването, което е основополагащия документ, а местните общински съвети разработват съответните правила за съответното место. Първите 8 години са безплатни, но всички ние искаме всичко да бъде почистено, подредено, оправено, а следващите които се заплащат са 15-те години или безсрочно ползване на местото. Следващите 15 години в досегашната наредба имаха цена 25 лева. Простата аритметика показва, че за тези 15 години като вземе първите 8, колеги, това се получава 1,02 лв. на година или 8 стотинки на месец. Не знам какво очакваме за един лев на година да бъде като обслужване, но просто не го подлагам на коментар. Предложили сме 50 лева или увеличение 2 пъти като това предложение, ако го вземем само за 15 години прави 3 лева на година, 3 лева на година. И ако това е проблемът, който толкова много касае гражданите мисля, че е несериозно. Ако скоро сме ходили на гробищата, ще видите, че има подобрение в добра посока и съм сигурна, че нещата ще стават все по-добри, ако дадем шанс да има работещи правила, а това ще го направим ние общинските съветници. И просто препоръчвам да не се спираме на толкова малки и дребни неща, тъй като всеки един има аргумент за това нещо. Няма да се спирам за безсрочното ползване, защото разбира се то е пожелание, може последователно да бъдат ползвани следващите и следващите 15 години. Дано сме разумни и дано приемем правилните неща. Благодаря ви.

**Г-н Иво Пазарджиев:** Благодаря на г-жа Досева. Реплика за Михаил Илиев.

**Проф. Михаил Илиев /реплика/:** Уважаеми колеги, уважаема госпожо Досева, намирам за уместно това, което казвате, само че искам да чуя отговора на колегата Орлин Дяков. Тъй като имаме горчивият опит с увеличението на данъците за леките автомобили. Уж щяха да бъдат 5-10 процента, а станаха 40-50 и поне 10 човека се жалват. Затова, тъй като има много точки, които отпадат, има много точки, които се въвеждат нови, затова намирам за съвсем уместно въпроса да получи отговор от г-жа Русева, въпроса на г-н Орлин Дяков, какво е увеличението, за да можем да формираме ние някакво становище да гласуваме за или против. Защото нещата са малко деликатни. Има информация, че увеличението е чувствително за едно средно погребение. Не мога да кажа колко е, тъй като предложението за корекция в наредбата не е направено, както трябва. Защото когато се прави някаква промяна трябва да има какво е било и какво става, какви са били цените преди, какви става сега. Видяхме, че в член 50, ал. 1 има в точка 1, точка 2 корекции, за които Вие казахте, но в точка 2 там повишението е доста по-голямо. А … че се въвеждат едни нови точки 72, 113,14 и т.н., които не знам до колко са задължителни, те винаги ли се прилагат, това не мога да кажа. Затова искам да чуя какво ще каже г-жа Русева за това, има ли увеличение и какво е то за едно средностатистическо погребение, тъй като това касае много хора, а вече такива сигнали се получиха. Благодаря.

**Г-н Иво Пазарджиев:** Благодаря на Михаил Илиев.Госпожо Досева дуплика можете да направите, не реплика. Да, заповядайте за дуплика.

**Г-жа Елисавета Досева /дуплика/:** Господин Илиев, просто преди г-жа Русева си разрешавам да направя едно малко уточнение, тъй като и това разисквахме в комисията. Виждате колко са много услугите, които се предлагат по наредбата и така, че едно средно погребение някак си в зависимост от това какво желаят хората може да бъде с различна цена. И може би е хубаво г-жа Русева да каже какво значи средно погребение, средна цена за погребение, трудно е да се каже какво означава това нещо. Благодаря ви.

**Г-н Иво Пазарджиев:** Благодаря на г-жа Досева. Следващо заявено изказване на Деница Иванова, заповядайте.

**Г-жа Деница Иванова:** Уважаеми господин Председател, уважаеми господин Кмет, колеги общински съветници, темата с гробищните паркове първо е емоционална и социална. Мисли си, че за никой от нас не е тайна в последната една година преживяхме това, което никой не си ги представяше. Преживяхме ситуация, в която в болниците се разкриваха допълнителни легла, трябваше да бъде бързи и адекватни в събиране, преструктуриране на болници и какво ли още не. Само че част от тези легла, които ние и държавата разкри, отидоха не в къщите си, а в гробищните паркове. По мое питане към г-жа Русева с колко са се увеличили погребенията в град Русе, в двата гробищни парка се оказа, че ситуацията е над 100% без урнополагането. Моят тежък опит, тъй като на мен ми се наложи да преживея това, искам да ви кажа какво видях. Видях ситуация на изнемогване, ситуация, в която хората не могат да погребат близките си. Достигнахме до ситуация, в която чакаме над 2 седмици да бъдат погребани нашите близки и приятели, защото няма места в гробищните ни паркове, няма хора, които да работят. Другото, което е, там се копае на ръка и не на последно място копаенето на ръка и изоставянето на самия гробищен парк, порасналите дървета, растителност допълнително утежняват ситуацията. Ако искаме да подходим адекватно и така, както скланяме всеки път, когато изпращаме пред близките си с уважение и почит, искаме, когато ги изпращаме към вечния им път да ги изпратим на подходящо място. Това, което наблюдавам е колегата Досева наблегна, че тази наредба и цените и на такси и на услуги не са пипани повече от 10 години. Направих една сметка, че през 2010 година средна … минималната работна заплата е била 240 лева, в момента е много по-различна след 11 години. Разберете, ние сме изправени пред една такава ситуация, в която наистина освен, че няма болнични легла, няма и къде да изпращаме хората си. И ще си позволя да цитирам една такава поговорка има в Италия, която казва „Ако искаш да разбереш какво е нивото на живеенето в един град, отиди на гробищните му паркове. Тогава ще разбереш какъв е стандарта на живот в този град“. И ако досега се е случвало нашите близки да бъдат погребвани в саваната, извинявайте много нали за сравнението, но е факт, защото аз го видях и го изпитах на гърба си. Искам за себе си и за хората, които от тук нататък, рано или късно, ние се раждаме на този свят, но и си отиваме, нека да си отиваме с достойнство, с красиви гробищни паркове, където наистина да можем да покажем целостта си и уважението към нашите близки. Защото Русе не е само град на живите, но той е и на мъртвите. Благодаря.

**Г-н Иво Пазарджиев:** Благодаря на г-жа Иванова. Реплика за Елисавета Досева.

**Г-жа Елисавета Досева /реплика:** Извинявайте, репликата беше за г-н Илиев, там, където ме поправихте. Не съм искала реплика.

**Г-н Иво Пазарджиев:** Да, разбрах. Добре, г-жо Досева, разбрах. Следващо заявено изказване г-н Станимир Станчев Иванова ли желаете, г-н Саманджиев?

**Г-н Дилян Саманджиев:** Реплика исках на професора, обаче знам, че не може затова на Ели Досева ще направя. Просто …

**Г-н Иво Пазарджиев:** Не, изчакайте, г-н Саманджиев. Професорът той правеше реплика, няма как да го репликирате него. Елисавета Досева вече си направи изказването. Евентуално на Деница Иванова, но все пак трябва да я репликирате или да си заявите изказване. Заявявате ли изказване или …

**Г-н Дилян Саманджиев:** Не, аз исках реплика на професора, заради това.

**Г-н Иво Пазарджиев:** Добре, продължаваме с изказванията заявените, г-н Станимир Станчев.

**Г-н Станимир Станчев:** Благодаря Ви, господин Председател. Уважаеми господин Кмет, уважаеми колеги, ясно е, че темата е много така, както каза и колежката преди малко емоционална за много от нас, знаем в каква ситуация се намираме в последната година и половина. Знаем, че всеки един през тоя живот му се случва да посещава тези паркове и би било добре те да бъдат добре поддържани, добре уредени, за да може всички ние да имаме възможност по един нормален начин да отдадем почит на нашите близки и приятели. Естествено, че това нещо трябва да … спор няма за това нещо, ние като десни хора знаем, че безплатен обяд няма. Естествено, че трябва да се повишат цените, както казаха колегите. Естествено, че трябва да се промени и наредбата, до тука всичко е добре. Само че ние по време на комисиите няколко пъти благодарение на г-жа Досева разбрахме, че е имало такава работна група, която е била направена. Сега дали се е обсъдило на тоя съвет или не тая работна група аз нямам такъв спомен от нея. Но би било добре поне да бъдем уведомявани, когато се гласува такава работна група със заповед на кмета. Започвам по същество, само че като десни хора не даваме пари ей така. Изключително ме изненадва икономическата обосновка за аргументацията за покачването на доста от цените. Освен това, което се твърди в материала за покачване на минималната работна заплата и че се полага изключително много ръчен труд, за което съм съгласен за това нещо. От там нататък няма никаква калкулация, всяка една услуга се увеличава с еди си колко процента, поради това, това или друго. В тоя смисъл всеки един от нас … една калкулация. Аз поне такава калкулация до този момент не видях. А както всички виждаме се покачват абсолютно всички дейности. Няма да казва с колко процента, всеки един може да си ги изчисли, едни с малко, други с много. И тука въпросът следващия е какво ние получаваме за тези услуги? В смисъл какъв ангажимент поема ОП-то? Защото е важно какво ще се случи и след една година ние ще имаме ли по-добра среда или не? Тука вече всички ще видим ще кажем, то времето ще покаже. Само, че след една година, ако ние не получим по-добра услуга и са в същото състояние питам ние ще намалим ли цените? Предполагам, че никой няма да се сети за това нещо тогава и да го предложи … …

**Г-н Иво Пазарджиев:** Времето изтече ….

**Г-н Станимир Станчев:** … От група добавете, ако обичате. Радвам се, че виждам стратегията …

**Г-н Иво Пазарджиев:** Времето изтече, г-н Станчев.

**Г-н Станимир Станчев:** От група казах.

**Г-н Иво Пазарджиев:** Да, заповядайте.

**Г-н Станимир Станчев:** Явно не сте ме чули, извинявайте. Радвам се, тъй като колеги, които са следили тези процеси в ОП-то знаят, че в момента се прилагат, поне аз доколкото съм запознат, което съм чел, радвам се, че прилага стратегията на г-н Павлов и тука има една така последователност в действието. Но, ние смятаме, че не е сега момента за това покачване. Дори напротив, в тази обстановка знаем, че се е покачила значително смъртността, дори бихме стигнали и малко по-напред, тъй като общината е предприела редица действия за облекчаване на бизнеса примерно и други дейности. Не е ли редно общината да помисли към този момент по време на пандемия освен да облекчи Паркстрой и да направи дори дофинансиране, Обредни домове, пардон, дори да дофинансира дейностите, ако трябва. Дори ще стигне малко по-напред да дофинансира и хората, които изнемогват да погребат своите близки. Мисля, че това е една отговорна социална позиция и политика към този момент, а не към този момент да се прави това вдигане. Освен, както казах необосновано в по-голямата си част, освен това, че се вдига минималната работна заплата. И предлагам на колегите от общинска администрация да помислят по този въпрос и ако имат положително становище, това не пречи тази наредба да бъде отложена за няколко месеца, когато се успокои дори и обстановката. А за тия няколко месеца те дори да предложат един механизъм за дофинансиране на наши съграждани, съобразно погребалните услуги. Мисля, че това е разумното, това е нормалното, това е достойното. Това долу-горе са нашите аргументи. Пак казвам, ние подкрепяме промяната в наредбата като цяло, подкрепяме и увеличаването на услугите, но не по този начин без калкулация и без поемане на ясно регламентирани ангажименти какво ще се случи. Благодаря ви, колеги.

**Г-н Иво Пазарджиев:** Благодаря на г-н Станчев. Първа реплика на Деница Иванова, втора реплика на Дилян Саманджиев.

**Г-жа Деница Иванова /реплика/:** Господин Председател, господин Кмет, уважаеми колеги, г-н Станчев, казвате сега не е момента. А, кога ще бъдем подготвени? А кога ще бъдем готови? Ние толкова години май не бяхме подготвени за много неща. Време е за много гъвкави решения и изпадаме в ситуации, в които ние в чисто човешки план не сме подготвени. Виждате много от последната една година ни поставя наистина в ситуация … Как бяхме гъвкави да развиваме и да изграждаме допълнителни легла, а не сме подготвени за високата смъртност. Онзи ден слушах по телевизора имаше някаква статистика, че в момента смъртността е доста по-висока даже и по време на Първата световна война. Кога ще бъдем готови? Вие имате ли на представа, че ние до преди време погребвахме хората в саваната, извинявам се, опечалените бяха по-ниски от тревата. Кога ще бъдем подготвени? Ние трябва да реагираме изключително бързо. Няма вариант, няма опция. Хората чакат по 10 дена да ги погребат. Вие знаете ли какво значи 10 дена? Няма време да го отлагаме за когато и да било, проблема е, че не е било решено много от отдавна. В края на краищата утре, вдругиден ще излезе нова пандемия с още по-голяма смъртност, нали да не дава Всевишния. Сега е моментът и другото, което е, нека да направим една точна и ясна разграничаване кое такса и кое е услуга. Увеличенията на таксите са между 5 и 10 процента, а услугата е тази, която е увеличена и колегата Досева направи много ясен разчета, че става въпрос за 1,02 лв. на година. Социалните погребения са не по-малко ангажимент на общината и тя ги изпълнява въпреки и напреки ситуацията, в която се намираме. Благодаря.

**Г-н Иво Пазарджиев:** Благодаря на г-жа Деница Иванова. Втора реплика за Дилян Саманджиев.

**Г-н Дилян Саманджиев /реплика/:** Уважаеми господин Председател, уважаеми господин Кмет, уважаеми общински съветници, уважаеми г-н Станчев, аз понеже Вие споменахте за цените, направих си труда сега набързо да видя с колко се качва едно средно погребение. По старата наредба то е било 185, по новата е 190. За лукс, погребение лукс … темата е много деликатна по принцип е 570, сега е 583. За покачването аз съм на мнение като цяло г-н Станчев, че трябва всяко покачване да е обвързано с индекса на инфлацията в България. Затова аз искам да направя едно предложение като цяло, да чуя и мнението на администрацията. Ако така добавя предложение към наредбата да се актуализират цените, услугите според инфлацията какво е тяхното мнение? Това е, понеже аз мога да ви дам пример има калкулатор за инфлация в НСИ, Националния статистически институт, примерно за 10 години беше инфлацията 11,7, по памет го казвам това нещо. Искам също така да подчертая, че наистина гробищата бяха в много така недобро положение като цяло. Гледката не беше приятна, затова с цената, която се покачва разбира се трябва да има … но и тя трябва да е обоснована. За това искам и мнението на администрацията, ако предложа да се добави допълнителен член за индекса на инфлация, който е за цяла България, да може да се регулират цените, защото темата е много деликатна, наистина трябва да има някакво обяснение за това. Благодаря.

**Г-н Иво Пазарджиев:** Благодаря на г-н Саманджиев. Дуплика за Станимир Станчев сега.

**Г-н Станимир Станчев /дуплика/:** Да, благодаря Ви, уважаеми господин Председател. Уважаеми колеги, изслушах и двамата колеги, има резон в това, което казвате те. Само че, г-жо Иванова, аз казах след пандемията, след няколко месеца, когато отшумят нещата. И аз казах, че искам .. би трябвало да има ясна калкулация на такси и услуги, как се формират тези цени, това казах. Иначе аз съм съгласен абсолютно с Вас, че не са в добро състояние, там савани и джунгли, както Вие го наричате, да така е, аз не казвам, че са в прекрасно състояние. Казвам, че ние сме „за“ увеличаване на тези цени като цяло, но да са ясно обосновани и какво получаваме ние за тези цени след това и какво се очаква. Нали така се прави една икономическа обосновка, а не по това да ми се казва само, че се е покачила минималната работна заплата. Иначе съм съгласен, че ние говорим долу-горе едно и също, и тука казах и нещо друго, дори в този период би трябвало общината да се ангажира с допълнителен ресурс и да дофинансира, което е редно, което е правилно според мене. И аз тука не виждам тогава кой колега би се противопоставил на едно такова предложение. Напротив тогава е социалния ефект върху всички жители на общината ще е много по-голям. Разбирам сега … не го приемаме, така че може да използваме по друг език, че само това не сме покачили към този момент, както виждате съзнателно не говоря в тази насока нито думичка. Към г-н Саманджиев, уважаеми колега …

**Г-н Иво Пазарджиев:** Господин Станчев, времето изтече.

**Г-н Станимир Станчев:** … Една секунда само ми дайте. Ние споменахме няколко цени, но има цени, които се покачват драстично. Второ, моля Ви, правете разлика между инфлация и покачване на минималната работна заплата. Благодаря ви.

**Г-н Иво Пазарджиев:** Благодаря на г-н Станимир Станчев. Госпожа Йорданка Даневска. Госпожо Даневска, заповядайте.

**Д-р Теодора Константинова:** Съжалявам, г-н Пазарджиев, но от 12:00 съм заявила изказване, което е на стената се вижда, г-жа Даневска е заявила след мен. Извинявам се, че намесвам.

**Г-н Иво Пазарджиев:** Да, извинявайте, д-р Константинова. Заповядайте Вие първо.

**Д-р Теодора Константинова:** Благодаря. Госпожо Даневска, извинявайте, но видях, че не е видял г-н Пазарджиев моята заявка. В момента разискваме един общо човешки въпрос, който касае всеки един от жителите на Община Русе. По този въпрос съм разговаряла с предходни кметове и винаги е имало известен страх да се предприемат действия по отношение на това, за да не се загубят доверие и гласове от страна на русенската общественост. Мисля, че е крайно време да се предприемат действия, защото всички ние, всеки един от нас, когато гледа филми и гледа в Европа вижда какви гробищни паркове има, някои от нас най-вероятно са посещавали такива е рамките на Европейския съюз. Аз лично съм посещавала и съм носила снимки, реални, направени от мен, наистина достойно изпращане на нашите скъпи покойници. Това, на което сме били свидетели в нашите гробищни паркове наистина беше срамно. И алеи, и растителност, и дървета, и покрити с плевели гробове и е крайно време да се предприемат мерки. Част от мерките е и завишаването на цените, което разбира се би трябвало, както зададе въпроса и Станимир Станчев да бъде разяснено, но е крайно време това да се случи. В същият момент аз призовавам за един много сериозен контрол по отношение на това, което се случи в гробищните паркове. Искам да споделя с вас факти, които трябва дори да бъдат проучени и изяснени и да се предприемат мерки за това има ли виновни за случващото се в гробищните паркове. Например, ситуирането на определени гробове, изработването и невъзможността да се достигне до съседни гробове, отнемане на пространство, което е на други гробове. На мястото например на една чешмичка, която всички знаем в гробищния парк „Чародейка“ изведнъж по неведоми пътища се появи гроб и то с много сериозни размери, което е абсолютно безобразие и много хора задават въпроса. Има много неща, които трябва да се свършат, поставя се начало и аз мисля, че трябва да подкрепим това, което ще се с;учи, като разбира се очакваме и някои отговори, и контрол. Стига безчинстване. Прокрадват се също информации, че под масата са се купували гробни места и са раздавани. Не отправям персонално към никого обвинение, но това се говори и е обществена тайна. Не искам никого да обвинявам, искам да призова за разум и за контрол, а да получим разяснение на този въпрос от г-н Станчев какво ще се предложи и да продължим да правим това, което ще бъде харесано от нашите съграждани и достойно да изпращаме нашите покойници. Благодаря за вниманието.

**Г-н Иво Пазарджиев:** Благодаря на д-р Константинова. Следващо заявено изказване г-жа Даневска. Госпожо Даневска, на линия ли сте? Добре, г-н Асен Даскалов.

**Г-н Асен Даскалов:** Благодаря, господин Председател. От група Патриотите – ВМРО по време на приемна бяхме сигнализирани от жители на Община Русе за някои въпроси, които според тях не са уредени, както сега действащия проект в Наредба 13, така и в предложения проект за изменение и допълнение. И по конкретно параграф 10 от предложения проект за изменение и допълнение на Наредба №13 за организация и дейността на гробищните паркове на територията на Община Русе се предвижда създаването на нова алинея 4 на член 24. В нея е посочено, че съответното длъжностно лице по чл. 6 или определен от него служител съпровожда лицето, лицата до съответното гробно място и определя граници за извършване на строително-монтажни и/или каменоделни услуги. В тази връзка имам следният въпрос към администрацията, как ще се определя строителната линия? Ще има ли план на гробищните паркове и ще бъде ли извършено съответното заснемане? Иначе, искам да кажа още веднъж, което е казано и на предходни сесии, за съжаление дълги години не са вдигани местни данъци и такси на Русе и на този общински съвет се пада тежката задача да направи това, да актуализира цените. От Патриотите – ВМРО ще подкрепим предложения проект като надявам се, че това ще доведе до по-добра уредба на гробищните паркове, да бъдат по-прегледни, тъй като дължим това на нашите предци. Благодаря ви.

**Г-н Иво Пазарджиев:** Благодаря на г-н Даскалов. Процедура за господин Мирослав Славчев.

**Г-н Мирослав Славчев:** Благодаря, господин Председател. Съвсем накратко, значи аз слушам внимателно дебата, аз не чух някой колега да каже, че е против. Зададоха се няколко въпроса, на които всички очакваме отговори. Това са цените на погребенията колко ще станат, това е основното. Не знам някой да е против. Значи, предложението ми процедурното е ако има възможност да се даде отговор на това, всички ни интересува, гражданите ги интересува. Някой от администрацията да даде отговор на тия въпроси, защото аз мисля, че дебата е еднопосочен, няма някой да е против, че трябва да се увеличат такси, трябва да се повиши обслужването и т.н.

**Г-н Иво Пазарджиев:** Благодаря на г-н Славчев. Накрая ще отговорят представители от администрацията след като чуят всички изказвания. Аз дори мислех да предложа на председателя на нашата група да прекратим дебатите, тъй като става въпрос нали за много деликатна тема, но която пък е правилно да има изказвания може би. Михаил Илиев, заповядайте.

**Проф. Михаил Илиев:** Благодаря, г-н Председател. Уважаеми колеги, наистина темата е много деликатна и никой не е против да се направят промени в добра посока. Проблемът е, че сега ситуацията е много деликатна, както казах, а се въвеждат едни странни цифри. Примерно аз мога да цитирам веднага нещо, което така прави впечатление. Става въпрос за услуга 72113 – Предоставяне на … гробно място до алея, това е нова услуга 400 лв. След туй следващата – Предоставяне на … гробно място от 250 лв. Сега, тези неща досега ги е нямало, тоест аз така си представям, че когато искаш едно гробно място моментално погребението след това ще се увеличи с тези суми най-малкото което е, да оставя другите. Затова исках експертите, г-жа Русева да даде пояснения, едно средно статистическо погребение, което включва там основния брой услуги траурни, които трябва да се направят до какво ще доведе, увеличение, намаление и с колко? И въпросът на г-н Дяков беше много уместен, трябваше да се отговори, тъй като всички сме съгласни, че трябва да се въведе ред в гробищния парк, че там нещата са деликатни, всички имаме покойници, знаем за какво става дума. Затова предлагам, ако все пак има и други колеги да се изкажат, но има някои неща, които са за мене странни, които вероятно ще увеличат цената на едно погребение. И тук като се обърнаха към мен някои хора аз затова питам. Благодаря ви.

**Г-н Иво Пазарджиев:** Благодаря на г-н Илиев. Реплика за Деница Иванова.

**Г-жа Деница Иванова /реплика/:** Уважаеми господин Председател, уважаеми господин Кмет, уважаеми колеги общински съветници, проф. Илиев, какво значи ново? Да, има ново, който желае ще го ползва, ние не ангажираме гражданите да ползват точно тази услуга, който желае да я ползва. Кое точно не разбирате? Защо, кога … вие сте десен човек или представлявате дясна партия, какво пречи да има търсене и предлагане, извинявам се за вулгарния език. Но, когато някой желае по този начин нека да го направи. Ние не задължаваме хората къде да бъдат. Целта на цялата наредба е да бъде направена за цялостните гробищни паркове, както на Басарбово, така и на Чародейка, да привежда в един по-добър, уреден вид. А това дали има изброена услуга, ами нека да я има, какво пречи? И ако нещо е трябвало да бъде направено аз продължавам да си задавам въпроса защо не е направено досега вече 10 години. Извинявайте, много всичко, което виждам е как само ние вдигаме данъци, ние сме лошите, ами съжалявам много, ама 10 години никой не е бил адекватен на пазара или на търсенията и на предлаганията. Не може да имаме магазин, в който да продаваме стоки и цигари на 2,60 без бандерол, а в момента да е на 5,80, това е грубата сметка. Нека да излезем от политически инат, аз продължавам да го апелирам това нещо. Нека да разсъждаваме как да направим гробищните паркове такива, каквито трябва да бъдат. Това, което е Русе трябва да бъде и съизмеримо и там. Благодаря.

**Г-н Иво Пазарджиев:** Благодаря на Деница Иванова. Секунда само, господин Александър Неделчев иска реплика на г-н Михаил Илиев, заповядайте.

**Г-н Александър Неделчев /реплика/:** Благодаря, г-н Председател. Господин Илиев и аз не мога да разбера какво не разбирате от новите услуги, които ще се предлагат? В КАТ например са въвели тарифи за тези, които желаят да си купят номера на колата с еднакви числа или цифри как беше и плащат повече пожелание. Нормални, нали? Какво неясно има? Извинявам се много, ама като почнете някой път някакви въпроси гледам и се чудя Вие ли сте човека, който ги задава или някой друг от Ваше име. Не искам да се връщам назад по повод на тоя дебат в годините, но ще припомня само че преди да дойде ГЕРБ да управлява Община Русе „Обредни домове“ бяха търговско дружество, предлагаха услуги и траурни, и брачни, и други на свободния пазар. И не само че общината не им плащаше, а внасяше търговското дружество дивидент в общинския бюджет. ГЕРБ реши да го направи общинско предприятие и го лиши от възможността да излиза на свободния пазар. И увеличението на цените е вследствие и на това освен всичко друго, че през годините нещата се промениха и ако искаме наистина гробищните паркове да изглеждат така, както хората искат трябва да приемем такова решение. Нека да бъдем обективни, да се спори за всичко на всяка цена, да се опонира на всяко нещо с някакви аргументи, които нямат никаква тежест не е сериозно.

**Г-н Иво Пазарджиев:** Благодаря на г-н Неделчев. Процедурно предложение за г-н Иван Иванов.

**Г-н Иван Костадинов Иванов:** Уважаеми колеги, подкрепяйки аргумента на г-н Славчев, правя формалното предложение за прекратяване на изказванията. В повечето от изказванията тези тези се повтарят. Да прекратим изказванията, да дадем възможност на администрацията да отговори и да преминем към гласуване. Благодаря.

**Г-н Иво Пазарджиев:** Вашето процедурно предложение е да прекратим изказванията и администрацията да отговори накрая. Добре, аз също се присъединявам към предложението на г-н Иванов, дори доста по-рано мислех да го направя към председателя на нашата група, тъй като наистина темата е деликатна и не следва да се прекалява с нея с оглед и чувствата на …

**Г-жа Натали я Кръстева:** Господин Председател …

**Г-н Иво Пазарджиев:** Госпожо Кръстева, да, г-жо Кръстева видях, само че първо … Вие сте за изказване, нали? За изказване ли сте, г-жо Кръстева?

**Г-жа Наталия Кръстева:** Заявила съм го в общия чат още след изказването на колегата Славчев.

**Г-н Иво Пазарджиев:** Да, за изказване сте, добре. Сега първи процедурните предложения. След това г-н Дилян Саманджиев процедурно предложение.

**Г-н Дилян Саманджиев:** Абсолютно същото процедурно предложение, просто не видях, че г-н Иван Иванов го е написал.

**Г-н Иво Пазарджиев:** Да, добре. Съгласно нашият правилник първо гласуваме процедурното предложение, ако то бъде прието списъка на заявените не се изчерпва. Всъщност само г-жа Кръстева има да се изкаже, друг няма заявен. Гласуваме …

**Г-н Бедрос Пехливанян:** Господин Председател, проверете аз също имам изказване в общия чат. Благодаря.

**Г-н Иво Пазарджиев:** Добре, г-н Пехливанян, да видях го в 12:27 Бедрос Пехливанян …

**Г-н Михаил Илиев:** Аз поисках дуплика …

**Г-н Иво Пазарджиев:** Къде сте я поискал господин … Господин Илиев, къде сте поискал дуплика?

**Проф. Михаил Илиев /дуплика/:** В чатът, ама не четете, г-н председател. В чатът съм написал отдавна, отдавна.

**Г-н Иво Пазарджиев:** Да, видях, видях. Благодаря. Заповядайте, г-н Илиев за дуплика.

**Проф. Михаил Илиев /дуплика/:** Благодаря ви. Само искам да кажа на уважавания от мен г-н Неделчев, че не ми е ясно точка 72114 предоставяне на неунаследено гробно място, дали това е задължителна процедура или това е някаква опция? Защото не можах … на мен не са ми ясни затова питам. И тъй като достигнаха до мене такива въпроси и такива неща, че се увеличава чувствително цената на едно погребение затова задавам въпроси и чакам отговори. Благодаря ви.

**Г-н Иво Пазарджиев:** Благодаря на г-н Илиев. Нека да гласуваме процедурното предложение на г-н Иван Иванов за прекратяване на дебатите.

**КВОРУМ – 44. С 32 гласа „за”, 4 „против” и 8 „въздържали се” се прие процедурното предложение.**

**Г-н Иво Пазарджиев** Давам думата на г-жа Антоанета Русева от името на администрацията да направи изказване.

**Г-жа Антоанета Русева:** Уважаеми дами и господа, първо искам да изясним момента с това, което задължително е плаща при едно погребение. Задължителната такса, която гражданин независимо дали урежда погребение при нас или в агенция е таксата за изкопаване на гробното място, тя може да бъде вече за ново или старо гробно място, там има разлика, обусловена в калкулациите. Между другото калкулациите в съкратен вариант са предоставени на общинския съвет, ако някой иска да се запознае с пълния вариант, защото наистина са в голям обем, тази информация също ще му бъде предоставена. Тези такси за изкопаване, за които говорихме не са променяни, няма предложение за тяхната промяна. По отношение на организирането на погребение промяната е минимална. Както знаете погребението се предоставя на пакет като услуга, защото това е обусловено от ЗМСМА и там от цена минимум на християнско погребение без изкопаване повишението е 23 лева, на втория вариант при … това са най-евтините варианти на ковчези и кръстове, това са 12 лева повишение. Средната цена на християнското е 6 лева, а християнско лукс е 15 лева. Най-голяма е цената при увеличаване на мюсюлманско погребение без изкопаване, което е 37 лева. Тези повишения са пряко свързани с разходите, които правим при закупуването на материалите, защото през годините доставчиците са си увеличили цените на ковчезите, цените на дървения материал, а точно това са нещата, които влизат в този пакет. В същото време другото, което най-често се използва се заплаща при гражданите при погребение е извозването до гробно място с катафалка, където реално увеличението е 3 лева. Доставката на ковчег на адрес е 4 лева разликата. Пренасянето на ковчег, на покойник с ковчег от болницата също 4 лева. Тоест увеличението на едно погребение излиза не повече от 50 лева, това в най-високия вариант за погребение. По отношение на тези такси 113 и 114, за които г-н Илиев пита в докладната е обяснено, те се заплащат само в случаите, когато гражданите имат конкретни претенции, към конкретно гробно място да бъде до алеята или някое друго, което в случая не влиза в поредицата, защото има изготвен списък, по който се предоставят гробните места. И ако те съгласни с това, което им бъде предложено няма да им се налага тези такси да бъдат заплащани. Всъщност тези такси са следствие от това, което каза г-жа Константинова за парите под масата, които са били предлагани през годините. Опитваме се да се ги легализираме, защото е по-добре тези пари все пак да влязат в бюджета на общината и да бъдат използвани за облагородяването на гробищните паркове, отколкото да изчезнат незнайно къде. Наистина тези суми са доста по-малки от тези, за които аз съм чувала, че са получавани. По отношение на забавянето, там където бяхте казали, че трябва да има дофинансиране, да имаше. Това всъщност се правеше, гражданите, които бяха организирали погребенията си чрез Обреден дом им бяха спестени парите за камери, тоест това го плати Обреден дом от бюджета си. Ако има една камера всички останали дали ще са до 5, до 10 дена, които се заплащаха бяха за наша сметка. По въпросът на г-н Даскалов, това, което Вие изчетохте беше първоначалното предложение на администрацията, след среща с каменоделските фирми беше направена промяна, при която отпадна това да бъде съпровождан от служител на Обреден дом, а те просто ще попълват декларация, в която се задължават да спазват някакви максимални размери на гробното място и изобщо на благоустрояването на това гробно място. Други въпроси не си спомням.

**Г-н Иво Пазарджиев:** Добре, благодаря на г-жа Русева.

**Г-н Орлин Дяков:** Аз имах въпрос, г-н Председател, на който не отговориха.

**Г-н Иво Пазарджиев:** Господин Дяков, няма повече изказвания по точката.

**Г-н Орлин Дяков:** Не, аз имах въпрос, на който не отговориха.

**Г-н Иво Пазарджиев:** Добре, не са ви отговорили. Добре, на кое не Ви е отговорено, г-н Дяков, извън процедурата, въпреки прекратените дебати кажете на кое не ви е отговорено.

**Г-н Орлин Дяков:** Ами, може ли когато отсъства дълго време от града или от държавата … на моето гробно място има друг човек, това е.

**Г-н Иво Пазарджиев:** Сега ще Ви отговори г-жа Русева.

**Г-жа Антоанета Русева:** Извинявайте, г-н Дяков, този момент съм го пропуснала. По принцип до сега в наредбата беше заложено уведомяването на гражданите. За съжаление, обаче се оказа, че връзка с гражданите 95% поне от случаите не може да бъде осъществена, защото адресите и телефоните, които те са подали за връзка най-често са вече не съществуващи. В един период от време се е случвало изпращането на писма с обратна разписка, които след това се връщат и до скоро бяха съхранявани в книгите, а сега са в архивите, защото просто не са получени. Но, ако някой е някъде, не в града, той винаги може дали по имейл, да се обади, да попита и се отбелязва, че този човек е проявил интереси и ще се яви на някоя си дата или там, когато той каже, за да има движение за него по неговото гробно място. Основен критерий при предоставянето на гробно място, тоест при прекратяване правото на гробоползване освен законовите, които са, че то изтича и не е заплатено е това дали гробното място е поддържано. Дори да не е заплатено, ако гробното място има някакви признаци, че някой, някога въобще сее погрижил за него администрацията не пристъпва към отнемане на такова гробно място.

**Г-н Иво Пазарджиев:** Добре, благодаря. Кметът на Община Русе беше заявил преди това заедно с г-жа Русева.

**Г-н Пенчо Милков:** Уважаеми господин Председател, уважаеми колеги, ще бъда много кратък. В първото си изказване днес пропуснах да направя нещо много важно, а то е да честитя рождения ден на д-р Константинова. Бих казал днес виртуално, много скоро лично надявам се, д-р Константинова, Вие сте от хората, които като общински съветник гледайки Ви съм се формирал това, което съм, не само като начин на говорене спокойно и аргументирано винаги сред нас, винаги сте била такава, а и в междуличностните отношения, нищо, че сме бивали винаги от различни групи. Така, че цдълги години професионални успехи и лични.

**Д-р Теодора Константинова:** Благодаря.

**Г-н Пенчо Милков:** Лични поздрави Ви изразявам. По отношение на точката ще бъда много кратък. Обещах на хората във връзка с това, което вие казахте, обещах на хората, че ще вземаме правилните, а не популярните решения. Ще управляваме правилно, дори това да носи в днешния ден, в краткосрочен план лични негативи за мен. Това са правилните решения, които вземаме. Вие днеска във всички изказвания посочихте трудностите, които са пред гробищните паркове. Абсолютно се солидализирам с вас. Въвеждаме две такси, които като ги погледнете сякаш плашат със своя размер, обаче хората трябва да разберат, че тези такси като ги нямаше дълги години съществуваше възможност някой, някак си да осигури желано място, а сега плащайки таксата, скъпи русенци, никой нищо повече не може и не трябва да ви иска. Така, че ако някой иска избор на гробно място, никой повече не може да посочва някакви суми и да му намига или да прави, каквито ще други щуротии, затова внасяме тези такси. С това бих затворил точката, а не да седим в години, години неактуализиране на цени на услуги и такси, за да ни харесват хората. И прокуратурата да ни казва, както беше в случая за данъците за колите, вие непрекъснато продължавате да говорите за нещо, за което две години преди да стана кмет прокуратурата в Русе е изпратила писмо, че наредбата не отговаря на нормативната уредба на закона и за да сме харесвани и популярни някои хора не са променили. Нека се грижим за хората с правилните, а не с популярните решения. Благодаря ви.

**Г-н Иво Пазарджиев:** Благодаря на кмета на Община Русе. Приключихме с изказванията и с дебатите по точката. Моля да стартираме процедура за гласуване по проекта за решение …

**Г-жа Наталия Кръстева:** Господин Пазарджиев, извинявайте, какво става с тези, които бяхме заявили изказване.

**Г-н Иво Пазарджиев:** Добре, спрете гласуването. Госпожо Кръстева, какво се случва по нашия правилник, когато гласуваме процедура на прекратяване на дебатите? Госпожо Кръстева?

**Г-жа Наталия Кръстева**: Мисля, да не Ви отговарям, отговорът е ясен.

**Г-н Иво Пазарджиев**: Не, Вие сте наясно, нали? Госпожо Кръстева, нали сте наясно?

**Г-жа Наталия Кръстева**: Господин Пазарджиев, няма да влизам в явен конфликт. Въпросът е, че точката не е изчерпана, но ще стане ясно по гласуването. Благодаря.

**Г-н Иво Пазарджиев:** Не, не споря. Не споря с Вас, г-жо Кръстева. Имахме промяна в правилника, аз знам, че Вие сте запозната с него, заради това по този начин реагирах.

**Г-жа Наталия Кръстева:** Господин Пазарджиев, заявих моето изказване веднага след изказването на г-н Мирослав Славчев, на който исках да направя реплика. Нямах време своевременно да го напиша на таблета, веднага написах изказване. Това, че Вие не видяхте моето изказване и на Пехливанян, и репликата на Мишо Илиев е отделен въпрос.

**Г-н Иво Пазарджиев:** … Госпожо Кръстева.

**Г-жа Наталия Кръстева:** Няма значение ще стане ясно по гласуването.

**Г-н Иво Пазарджиев:** Не, не, имам записани изказвания, които не са изчерпани, от Вас, от г-н Пехливанян и от г-жа Даневска. Знам за заявените …

**Г-жа Наталия Кръстева:** Бяха направени своевременно много преди колегата да иска процедурно прекратяване на дебата.

**Г-н Иво Пазарджиев:** Добре, не, не, щом поставяте въпроса по тоя начин, че са направени преди да се поиска процедура направете си …

**Г-жа Наталия Кръстева:** Ама, то се вижда. Вижда се в системата, каза го и Бедрос Пехливанян, каза го и проф. Мишо Илиев.

**Г-н Иво Пазарджиев:** Госпожо Кръстева, трудно се води заседание, когато е онлайн, трябва да гледам няколко …

**Г-жа Наталия Кръстева:** Прав сте. Прав сте, да.

**Г-н Иво Пазарджиев:** … екрана едновременно. В тази връзка моля да си направите изказването.

**Г-жа Наталия Кръстева:** Прав сте, да. Моето изказване щеше да е в насока, че този дебат щеше да е много по-кратък, ако още след изказването на колегата Дяков администрацията беше отговорила. Може би от там щяха да се прекъснат много последващи изказвания. Така или иначе пак казвам аз заявих изказване, исках да направя реплика на Славчев, който казва, че не вижда никой да е против. Не, колеги, групата на ГЕРБ още преди месеци, когато излезе на сайта на Община Русе правилника за промяна на правилника на Обреден дом на пресконференция ние заявихме, че няма да подкрепим тоя материал, тъй като чрез него се отнемат малкото права, които останаха на русенските граждани. Уведомяването, за което каза директорката на ОП Паркстрой, че няма да бъде направено, колеги, половината сме юристи, ако се обективира в наредбата и отпадне като способ, много е голяма вероятността, г-н Дяков, ако Ви няма 15 години като се върнете в гроба да има положен друг човек, да, така е, другото всичко са добри помисли. Дали се вземат правилни решения от администрацията не го казва администрацията, ще го кажат хората, както го казват обикновено. Това ще стане ясно след време. Така или иначе за мен по време на постоянните комисии стана ясно, че има протоколи от работни групи, които не бяха представени с първото предложение, това е една забележка към администрацията, че когато внася материал към материала трябва да е приложено абсолютно вси1чко, всички протоколи от работни групи, както неведнъж ние сме били атакуеми като вносители, че материалите ни са непълни. Това, че сме направили навремето общинско предприятие мисля, че явно е била добра практика, тъй като администрацията в момента по същия начин прави всичко общинско предприятие. Така или иначе за мен у групата на ГЕРБ, г-н Пазарджиев, виждам Ви приключвам, няма концепция в тоя материал, който ни е предоставен, няма дългосрочна визия и ако до сега общинското предприятие е било някакъв коректив на частните погребални агенции по този начин в момента цените ще станат неимоверно големи, които няма да са по джоба на нашите съграждани. Благодаря.

**Г-н Иво Пазарджиев:** Благодаря на г-жа Кръстева. Има ли някой друг, когото съм лишил от възможността му да се изкаже? Наистина колеги, няколко екрана наблюдавам едновременно …

**Г-н Бедрос Пехливанян:** Господин Пазарджиев, тя Наталия Кръстева каза, че нали споменахте, че аз …

**Г-н Иво Пазарджиев:** Добре, г-н Пехливанян, заповядайте и Вие.

**Г-н Иван Костадинов Иванов:** Господин Председател, по начинът на водене на заседанието.

**Г-н Иво Пазарджиев:** Добре, г-н Иванов … Сега, първо, хайде да почнем с процедурите. Госпожа Биляна Кирова и тя поиска процедура, нека първо тя да … Пък по начинът на водене в Народното събрание има такава процедура, в нашия правилник няма. Заповядайте, г-жо Кирова, първо Вие.

**Г-жа Биляна Кирова**: Благодаря, г-н Председател. Процедурата ми е следната, имаме промяна в нашия правилник, в чл. 82, ал. 4, в която се казва ясно и категорично – „ Когато се гласува прекратяване на изказванията, списъка на изказващите се изчерпва само дотолкова, доколкото е останал човек, който няма друго изказване от същата група“. Няма как в момента, за мене е абсолютно неправилно в момента да давате думата на колегите от ГЕРБ след като вече имаше неколкократно изказвания от тяхната група. Съжалявам много, но това е в категорично нарушение на нашия правилник.

**Г-н Иво Пазарджиев**: Приемам бележката, г-жо Кирова. Забележката от ГЕРБ беше, че много по-рано са я поискали, както и да е. Господин Иванов, заповядайте и Вие за процедура.

**Г-н Иван Костадинов Иванов**: Само допълвам, подкрепяйки г-жа Кирова, че няма значение кога е … никъде в нашия правилник не пише, освен, ако изказването е заявено преди някой да направи процедура. Благодаря.

**Г-н Иво Пазарджиев:** Така е г-н Иванов. Господин Пехливанян, в такъв случай след като имам забележка направена от колегите ще се съобразя с тях, тъй като нашия правилник действително след корекциите, гласи, че списъка не се изчерпва. Така че …

**Г-н Бедрос Пехливанян:** … за отрицателен вот. За обяснение на отрицателен вот. Благодаря, сега ще го напиша в чата.

**Г-н Иво Пазарджиев:** Да, после ще … Да. Господин Славчев, моля Ви и вас виждам, че искате да отговорите …

**Г-н Мирослав Славчев:** Замесено ми е името, споменат бях …

**Г-н Иво Пазарджиев:** Да. Добре …

**Г-н Мирослав Славчев:** Няма да отегчавам аудиторията, две думи към почитаемата колежка. Вижте, като казах това имах предвид, че никой от изказалите се по дебата не каза, че е против, зададоха въпроси, които аз намирам за логични. И съм съгласен с това, че още тогава и затова пожелах и аз да се отговори, да се изясни проблема с цените на погребенията, щото това е …

**Г-н Иво Пазарджиев:** Добре. Благодаря, г-н Славчев, благодаря ви. Колеги, г-н Пехливанян каза, че ще си направи обяснението на отрицателния вот, така че според мен всички са удовлетворени с желанията си за изказвания. Моля да преминем към процедура на гласуване по самата точка. Стартираме системата за гласуване.

**КВОРУМ – 43. С 27 гласа „за”, 11 „против” и 5 „въздържали се” се прие**

**РЕШЕНИЕ № 476**

ПодготНа основание чл. 21, ал. 2, във връзка с чл. 21, ал. 1, т. 7 и 23 от Закона за местното самоуправление и местната администрация (ЗМСМА), чл. 62, ал. 12 от Закона за устройство на територията (ЗУТ), чл. 6, ал. 1, б. „ж“ и ал. 2, чл. 8, ал. 6 и чл. 9 от ЗМДТ, чл. 79 от Административнопроцесуалния кодекс (АПК), Общински съвет – Русе реши:

Приема приложената към настоящото решение Наредба за изменение и допълнение на Наредба № 13, на Общински съвет – Русе, за организация и управление на гробищните паркове на територията на Община Русе.

**Г-н Иво Пазарджиев:** Господин Бедрос Пехливанян за обяснение на отрицателен вот. Заповядайте, г-н Пехливанян.

**Г-н Бедрос Пехливанян /обяснение на отрицателен вот/:** Благодаря, г-н Председател. Аз ще започна с това, което каза г-жа Константинова, наистина гробищата са място, където може да бъде еталон за нивото на една нация и изобщо за отношението ни към много други, други неща. Убеден съм, че дори да има такова увеличение, което … факт, то пак няма да реши това, което зависи от нас. То зависи от възпитание на деца и т.н., ние винаги се надяваме някой друг да ни реши нещата. Сега конкретно по въпросът, колеги, това, което каза г-жа Кръстева, ако беше станало в началото, това го каза в нейното си изказване, ако този въпрос, който на колегата Дяков беше отговорено в началото, съвсем в началото, г-н Славчев всички щяхме да си оформим, не само ние, всички в залата щяхме да си оформим дали сме за или против дадено нещо. И може ли сега някой да ми отговори как така в тази наредба се появяват нови, нови задължителни такива точки и параграфи. 72 точка 114 неунаследено гробно място задължително вече трябва да се плаща 250 лева от човек, който примерно няма такова гробно място … своите наследници. Има доста такива случаи, колеги, много такива случаи особено при такава смъртност, каквато е момента. Тоест това е минимума. Ако пък разбира се има такава опция за алея тази цена ще бъде 400 лв. задължителна. 72 точка 109 също, това са добавени услуги, които трябва … тоест такси, които трябва да бъдат задължително платени. Е, как да се съгласим с това нещо, което някакви доводи, съмнения, били се плащали …

**Г-н Иво Пазарджиев**: Времето изтече, г-н Пехливанян.

**Г-н Бедрос Пехливанян**: Така, че това беше най-важното за нас. Ако имаше отговор на тези въпроси, щяхме да си изградим много по-рано нашето мнение. Благодаря ви.

**Г-н Иво Пазарджиев:** Благодаря на г-н Бедрос Пехливанян.

**19 Точка**

**К.л.448 Одобряване на договор за сътрудничество с ”М-текс рециклиране на текстил” ООД с предмет: „Събиране и оползотворяване на текстил като например дрехи, домакински изделия и други подобни, на територията на Община Русе“**

**Г-н Иво Пазарджиев:** Господин Димитър Недев ще докладва. Заповядайте, г-н Заместник-кмет.

**Г-н Димитър Недев:** Уважаеми господин Председател, дами и господа общински съветници, предлагам да одобрите така предложения договор за сътрудничество между Община Русе и фирма ”М-текс рециклиране на текстил” с предмет разделно събиране, съхранение, сортиране, предаване за повторна употреба или оползотворяване на отпадъци от текстил и обувки на територията на гард Русе. Смятам, че с този договор ние правим крачка напред и изпълняваме едно желанията на голяма чат от русенци, тъй като Русе е един от малкото градове, които към настоящия момент не разполагат с такива съдове. Сами виждате какво става в момента около останалите съдове за отпадъци, как около тях много често има дрехи и обувки и именно целта, която ние сме си поставили да бъде града ни по-чист, включва и поставяне на такива съдове. Ако … мисля да не ви отнемам повече от времето, ако има нужда от пояснения съм готов да ги внеса.

**Г-н Иво Пазарджиев:** Благодаря на г-н Недев. Първо заявено изказване на д-р Теодора Константинова.

**Д-р Теодора Константинова:** Благодаря, г-н Председател. Днес съм изключително удовлетворена, че тази идея намира реализация в точка от дневния ред. В интерес на обективната истина същата идея беше лансирана още през 2019 година от г-жа Наталия Кръстева и това, че има приемственост е много добре, в добрите начинания трябва да има приемственост. Искам да припомня на моите колеги от миналия общински съвет и тези, които не са били, че на 19.09.2019 г. на сесия на общинския съвет по точка 38, а именно Одобряване на договор за сътрудничество с Хюманита АД, с предмет събиране и оползотворяване на текстил, като например дрехи, домакински изделия и други подобни на територията на град Русе, предложението за решение беше прието с 41 „за“, 0 „против“ и 0 „въздържал се“, което е показател за това, че в момента администрацията мисли в същата посока. Но бих искала да задам следния въпрос, какво се е случило, тъй като нямаме информация, какво се е случило междувременно? Знаем, че Хюманита АД беше бенефициент по процедура за изпълнение на демонстрационни проекти по ОП „Околна среда“ и защо не сее реализирала тази точка от дневния ред, която сме гласували тогава? Разбира се нашата група ще подкрепи предложението за решение, ако може някой да ми отговори на този въпрос. Благодаря ви.

**Г-н Иво Пазарджиев:** Благодаря на д-р Константинова. Първо г-н Недев нека да отговори и ще продължим със следващите изказвания.

**Г-н Димитър Недев:** Уважаема д-р Константинова, първо се извинявам, искам да Ви честита рождения ден да бъдете жива и здрава, и все така всеотдайна към гражданите на град Русе.

**Д-р Теодора Константинова:** Благодаря.

**Г-н Димитър Недев:** Да, имаше договор с Хюманита, този договор бе прекратен, тъй като самата фирма не можа да усвои парите и нямаше възможност да го изпълнява. Затова ни отне време да търсим други фирми в резултат, на което е сключения договор.

**Г-н Иво Пазарджиев:** Благодаря на г-н Димитър Недев. Следващият заявил изказване г-н Орлин Дяков.

**Г-н Орлин Дяков:** Уважаеми колеги, господин Кмет, г-н Недев, моят въпрос е разбира се това, което правите е прекрасно всички искаме да имаме по-чист град. Моят въпрос е има ли някаква рекламна кампания най-общо да го кажа? Някаква обществена форма на уведомление какво ще се случва, къде ще са разположени? Така да приканим хората, да намерим най-добрия начин, да ги приканим наистина да ползват тези контейнери … средства, изобщо правено ли е нещо по тоя въпрос? Благодаря.

**Г-н Иво Пазарджиев:** Благодаря на г-н Дяков. Господин Недев ще отговори веднага.

**Г-н Димитър Недев:** Уважаеми г-н Дяков, предвижда се да направим такава кампания, разбира се тя няма как да бъде направена предварително преди да одобрите сключения договор. Предвиждаме освен рекламна кампания да направим и предварително една акция за събиране на такива отпадъци, дрехи и обувки имам предвид. Тъй като знаем, че по сигнали, жалби и писма голяма част от русенци изпитват остра нужда от такива съдове, това сме го договорили с фирмата. При приемане на договорът в началото, тоест в първата десетдневка на месец май очакваме да започната да пристигат съдовете. Засега имаме определени 10 точки, тези точки са обявени на комисиите, ще бъдат публикувани и на сайта на общината. Точките ще бъдат до 20, в момента преговаряме с някои от големите хранителни вериги, тъй че нали процеса е в развитие. Гражданите ще имат и информационна кампания, ще имат и указания, самите съдове са разположени в района на камери за видеонаблюдение, така че да могат постоянно да са под видеоконтрол и мисля, че сме постъпили правилно в тая посока.

**Г-н Иво Пазарджиев:** Благодаря на г-н Недев. Елисавета Досева следващият заявил изказване.

**Г-жа Елисавета Досева:** Благодаря. Уважаеми господин Председател, господин Кмет, колеги, аз като доброволец на Червен кръст съм участвала в много кампании по набиране на различни неща и много пъти е имало набиране на дрехи. Има наистина огромен интерес, абсолютни адмирации за това, което са направили, но на комисия попитах и бих искала пак да попитам, тъй като имам известни притеснения относно това тези въпросни контейнери да не бъдат използвани да го кажа общ боклук? И дали не е възможно казаха, че ще разговарят с фирмата в определени дни да могат да се събират тези дрехи предвид едно бъдещо събиране в тази посока, в друг ден да има да речем за ел. уреди, в друг ден за мебели, както е навсякъде по белия сят. Благодаря ви.

**Г-н Иво Пазарджиев**: Благодаря на г-жа Досева. Уважаеми Господин Недев ще отговори виждам пак.

**Г-н Димитър Недев:** Уважаема госпожо Досева, тези съдове са предназначени за отпадъци от текстил, за обувки, все пак разчитаме и на възпитанието на гражданите на град Русе. Надяваме се да не ги използват за хвърляне на други отпадъци. За електроуреди, за битови материали това са предмет на други разговори. За там са необходими други съдове, когато имаме развитие в тая посока ние също ще излезем пред вас, ще обявим какво сме направили.

**Г-н Иво Пазарджиев:** Благодаря на г-н Недев. Да, г-жо Кръстева, виждам, че имате заявка, когато напиша о‘кей, значи съм възприел това, което сте казали. Заповядайте за изказване.

**Г-жа Наталия Кръстева:** Благодаря, г-н Пазарджиев, тъй като не видях Ели Досева да е заявила, затова благодаря ви за думата.

**Г-н Иво Пазарджиев**: Четете първо горе, не съм си го измислил.

**Г-жа Наталия Кръстева**: Моля?

**Г-н Иво Пазарджиев:** Четете по-нагоре в чата, ще видите къде го е заявила.

**Г-жа Наталия Кръстева:** Благодаря, г-н Председател. На първо място, д-р Константинова, благодаря Ви много за така реалната оценка, защото се изисква голяма смелост човек да излезе и да похвали някой свой колега за някоя дейност, която му е била като кауза, Да, действително от средата на 2018 година това беше една от моите каузи като се радвам, че това вече е реализирано. Аз съм наясно и защо не е фирма Хюманита, а ни се предлага друга фирма на вниманието. Смятам, че в крайна сметка а русенци е важно тази дейност да бъде реализирана. Доколкото съм информирана на първо място ще бъдат поставени 10 контейнера, като общата рамка е в нашия град да бъдат поставени общо 30 такива. Искам да ви запозная, че тъй като Ели Досева говори за БЧК още в средата на 2018-та разговарях с БЧК, защото това беше една добра форма да бъде реализирана идеята, тъй като после част от приходите щяха да отиват точно за благотворителност, което не знам дали сега тази фирма ще прави. По-скоро искам да задам към г-н Недев следния въпрос, тъй като д-р Константинова е наясно с тази моя идея, тъй като нееднократно е идвала при мен и е алармирала за така вида сметище, което става около трите контейнера, там където е нейния кабинет точно. И бях поела един ангажимент, че когато се реализира идеята за контейнерите за текстил в тази точка специално ще бъдат поставени именно такъв тип контейнери, тъй като точката за разделно сметосъбиране смесен битов отпадък има и на съседната улица до училище „Иван Вазов“. Тоест, за да съм полезна независимо, че вече така други управляват дневния ред на града искам да попитам г-н Недв, дали тази добра идея може да бъде реализирана и тази точка именно да се поставят контейнерите з текстил там и да минимизираме възможността за тия сметища, които съм убедена, че д-р Константинова своевременно подава и към настоящата администрация. Благодаря.

**Г-н Иво Пазарджиев:** Благодаря на г-жа Кръстева. Имаме заявено изказване от Нора Стоянова. Тя е в залата с техниката си, но по-добре е според мен да стане на трибунката да отговори. Преди това г-н Недев да отговори на г-жа Кръстева.

**Г-н Димитър Недев:** Уважаема госпожо Кръстева, само искам да Ви уведомя, че в последно време нямаме такива проблеми на ул. „Хан Крум“. Там всички търговски обекти, които са около въпросните съдове са с предписания, тъй като всички са изхвърляли нерегламентирано отпадъци от дейност в района около контейнерите. Така или иначе ние предстои, постоянно променяме точки в зависимост от необходимостта. Предвиждаме да преразгледаме и точките в централна част. Аз също съм разговарял с –р Константинова, поел съм ангажименти от гледна точка на туристическия поток и на потока от гражданите да не загрозяваме централната част на Русе, имаме варианти. Що се отнася до съдове за дрехи и обувки, за които говорим в момента точно на това място за момента не е предвидена, има предвидени в близост. Но, както ви казах това е един отворен процес, имаме още 10 места разставяне, така че е възможно да бъде поставена и в района около училище „Иван Вазов“ или началото на централната градска част подобен контейнер.

**Г-н Иво Пазарджиев:** Благодаря на г-н Недев. Първа реплика за г-жа Кръстева.

**Г-жа Наталия Кръстева /реплика/:** Господин Недев, благодаря Ви за отговора, който дадохте, но той не кореспондира с обективната истина, тъй като и самата д-р Константинова, ако се наложи ще потвърди, че безобразията на „Хан Крум“ относно и сметосъбиране и почистване на тия контейнери продължава и към днешна дата. Аз апелирам предвид факта, че тези точки ще станат 30 така или иначе именно на тази улица да бъдат премахнати контейнерите, предвид тия, които са в близост, както заявих преди малко и там да бъдат поставени контейнерите за текстил. Това ще зарадва не само д-р Константинова, не искам да я поставяме в неловка ситуация, а и всички живущи в района, които нееднократно подаваха при нас, подават и сега сигнали. Благодаря.

**Г-н Иво Пазарджиев:** Благодаря на г-жа Кръстева. Втора реплика за д-р Константинова.

**Д-р Теодора Константинова /реплика/:** Господин Недев, репликата ми е към Вас, ние сме се срещали няколкократно още от първите дни на ситуирането на новата администрация и съм ви сигнализирала за тези контейнери. Това не са мои контейнери, не са в моя двор, има протести от страна на абсолютно всички живущи в околните блокове, също в къщата на нашия прословут съгражданин Петър Петров т.нар. Парчето, където живеят хората и това е едно абсолютно безобразие на пъпа на града. Да не говорим, че ще отмине пандемията и ще продължат да минават по тази улица автобусите със западноевропейски граждани, които се връщат от посещение на църквата ни „Света Троица“, които в удивление съм виждала и не преувеличавам как гледат към преливащите от боклуци, от дрехи, от картони и от всичко друго контейнери. И съм изпратила току-що също, г-н Недев, поредна снимка от 17 април какво представлява околността, мизерията около тези контейнери. Имаше известно време около две седмици след поредния разговор с Вас, Вие ме уведомихте, че сте предприели много сериозни действия, наистина имаше един добър ред, но остават редица мизерии под самите контейнери, които не се почистват от хората и други, за които съм Ви говорила. Отново започна същото безобразие. Същото безобразие, изпращала съм снимки и много моля това, което апелира и Наталия Кръстева премахнете този цирей от тази централна улица. Да не говорим, че хората и жените с колички и инвалиди едва преминават по тротоара, който е зает от боклуци от най-различно естество, включително биологични и отпадъци от храни. Благодаря.

**Г-н Иво Пазарджиев:** Благодаря на д-р Константинова. Нора Стоянова, следващият заявил изказване. Заповядайте, г-жо Стоянова. Тя ще го направи на трибунката при нас, тъй като е в залата, след полагането на клетва остана при нас.

**Г-жа Нора Стоянова:** Здравейте на всички. На първо място искам да честитя на г-жа Константинова, всичко най-хубаво ѝ желая. Моето изказване е с питане към администрацията и е следното, какво ще се случва със събраните дрехи, обувки, текстил след като се съберат от контейнерите? Моля да дадете обяснение.

**Г-н Иво Пазарджиев:** Благодаря на г-жа Стоянова.

**Г-н Димитър Недев:** Та, какво се случва с въпросните дрехи и обувки, те се оползотворяват, преработват се и се използват повторно.

**Г-н Иво Пазарджиев:** Благодаря на г-н Недев. Има ли други заявени изказвания, колеги? В общият чат не виждам, ще изчакам, ако някой все пак иска да се включи. Заповядайте, г-н Ибрям. Господин Ибрям, заповядайте за изказване.

**Г-н Дауд Ибрям:** Уважаеми господин Председател, уважаеми колеги и от мен честит рожден ден на г-жа Константинова, радвам се и имам удоволствието да работя с нея вече втори мандат и по някой път горещо да дискутираме и такива теми. По тая тема използвам свързано с тая тема днеска е Международен дн на Земята, така че аз също не разбрах Русе участваме ли в тази кампания или не, може и да не отговорите. Но нашият дълг, специално и работата, която работя и аз сме длъжни да направим всичко възможно да оставим планетата Земя за нашето поколение. Във връзка с темата, за която вземам думата на няколко пъти вече се спомена разбирам и такъв въпрос зададохме, че около 10-тина контейнера ще бъдат разположени в централната част на града преди всичко. Това, което искам да кажа колеги, че има едно решение, такава тенденция по отношение на Министерството на околната среда, по отношение на отпадъците в Република България, че 65% от тях трябва да отидат към повторна употреба и рециклиране, тоест 10% от отпадъците трябва да бъдат най-много депонирани. И в тая връзка тука се спомена, също и по класификацията за отпадъците дрехите и обувките също спадат в такава група и в числото на отпадъците. Добра е идеята най-после за разполагане на такива контейнери, но аз мисля, че в това отношение Русе трябва да направи още една голяма крачка, трябва да покрием целия град, ето аз също много внимателно и трябва да бъде прецизирано наред с другите контейнери, които има разположени в града за разделно събиране на отпадъците паралелно с това трябва да вървят и тези контейнери за дрехи и обувки, и за този тип отпадъци и за втора употреба, както ние ги наричаме. Има си съответният механизъм, както тука споменаха дали за повторна употреба, дали за рециклиране, това вече е цял процес. Но отново и отново стигаме до сърцевината на този проблем, с което искам да завърша е, че Русе няма правилно изградена система за събиране и съхраняване на депониране на отпадъците., Всичко това, което се спомена от колегите и продължаваме да го виждаме смесеното изхвърляне на отпадъците, безконтролно депониране в депото на Русе. Тоест, уважаеми колеги, ние разполагаме с едно скъпо сметище от нов тип, за което продължаваме да плащаме и ако вървим по този начин ще плащаме още много, много повече пари. Така, че главното заключение или това, което можем и трябва да кажем е, че Русе отново, пак го подчертавам има необходимост от актуализация на …

**Г-н Иво Пазарджиев:** Господин Ибрям, времето изтече**.**

**Г-н Дауд Ибрям:** Отпадъци, да завършвам … която да бъде изпълнявана стриктно, защото в противен случай ще продължаваме да гледаме тези гледки, за които колегите споменаха. Благодаря.

**Г-н Иво Пазарджиев:** Благодаря на г-н Ибрям. Господин заместник-кмета Енчо Енчев ще вземе думата.

**Г-н Енчо Енчев:** Към г-н Ибрям само искам да се обърна да го информирам за дейностите във връзка с Денят на Земята. Днес във всички учебни заведения и детски градини се провеждат множество подобни дейности. Това са открити уроци, залесителни акции, почистване на терени. Днес следобяд ще излезем с официално прессъобщение на сайта на общината, за да може широката общественост да научи за всичко това, което се случва в момента.

**Г-н Иво Пазарджиев:** Благодаря а г-н Енчев. Има ли други желаещи за изказвания, в общия чат моля да го направят, да не пропуснем някого. Не виждам заявени желания. Гласуваме проекта за решение, моля системата в режим на гласуване.

**КВОРУМ – 42. С 41 гласа „за”, 0 „против” и 1 „въздържали се” се прие**

**РЕШЕНИЕ № 477**

ПодгоНа основание чл. 21, ал. 2, във връзка с чл. 21, ал. 1, т. 23 и чл. 61 от ЗМСМА, общинският съвет реши:

1. Одобрява договор за сътрудничество между Община Русе и ”М-текс рециклиране на текстил” ООД с предмет: разделно събиране, съхраняване, сортиране и предаване за повторна употреба и/или оползотворяване на отпадъци от текстил и обувки на територията на град Русе.

**Г-н Иво Пазарджиев:** Обявявам 1 час почивка. Моля общинските съветници да бъдат пред устройствата си в 14:17 часа.

***Почивка 1 час.***

**Г-н Иво Пазарджиев:** Уважаеми колеги, извинявам се за забавянето, което имахме. Часът е 14:30, моля да направим проверка на кворума, Да стартираме системата. Стартирана е моля да се регистрирате. 40 общински съветници са се регистрирали можем да продължим нашата работа. Преди да продължим, искам да направя едно изявление във връзка с допусната очевидна фактическа грешка в Протокол №20 от 25.03.2021 г. В точка 7 от дневния ред, контролен лист 413 вместо кворум 41 с 30 гласа „за“, 1 „против“, 10 „въздържали се“ да се чете кворум 42 с 31 гласа „за“, 1 „против“, 10 „въздържали се“. В точка 30 от дневния ред, контролен лист 435 вместо кворум 42 с 42 гласа „за“, 0 „против“, 1 „въздържали се“ да се чете кворум 43 с 43 гласа „за“, 0 „против“, 0 „въздържали се“. Така, преди да преминем нататък по дневният ред виждам, че г-жа Биляна Кирова е искала да заяви изказване от името на група по точка извън дневния ред. Госпожо Кирова, обаче тъй като трябва да спазваме правилника стриктно, за да не ми правите по начина на водене. Председателят … ще зачета член 76, ал. 5 Председателят дава думата на ръководителите на групите общински съветници, а при тяхно отсъствие на заместниците или на определени от тях съветник, когато я пискат в рамките на дискусиите по въпроси от дневния ред или извън дневния ред. Така, че, ако г-н Иванов Ви посочи давам думата извън дневния ред. Господин Иванов?

**Г-н Иван Костадинов Иванов:** Да, г-н Председател, да. …

**Г-н Иво Пазарджиев**: Добре. Давам думата на г-жа Биляна Кирова в рамките на 3 минути извън дневния ред.

**Г-жа Биляна Кирова:** Благодаря Ви, господин Председател, за дадената дума. Уважаеми г-н Председател, Уважаеми г-н Кмет, колеги, скъпи русенци, от името на групата на общинските съветници от МК „БСП за България“ - АБВ, Движение за радикална промяна „Българска пролет“, ПД „Социалдемократи“, БДЦ, се обръщам към Вас с призив – заедно, единодушно и непоколебимо да се изправим срещу изготвянето и разпространението на фалшиви новини. Проблемът с фалшивите новини е факт от дълго време, но в последните години и месец набра изключителна скорост с навлизането на социалните мрежи все по-дълбоко в живота на всички нас. Тази вече трайно утвърдена практика за търсене на популярност от някои местни и национални медии, интернет сайтове, страници и т.н., превърнали се в легитимни средства за масова дезинформация, обаче последно време придобива нови измерения. Вече простото изнасяне на невярна или непроверена информация явно не е достатъчно. Преминава се към яростни нападки към личността на публични фигури, а и не само такива, което нерядко граничи с клевета. Всяко лице, заемащо публична длъжност може и трябва да бъде държано отговорно за действията и думите му от хората, които са го избрали, но в този дебат няма място личния му живот и личния живот на неговите близки. Уважаеми колеги, скъпи русенци, нашата група съветници се обявява категорично против толерирането на подобен род статии и публикации. Приканваме всички членове на Общинския съвет, независимо от политическата им принадлежност, да се присъединят към този призив както с думи, така и с действия. Нека не цитираме подобни статии, нека не се осланяме на тях, а да потърсим първо истината преди да правим своите заключения. Наша е отговорността да даваме пример с поведението си, с думите и делата си. Борбата с фалшивите, клеветнически новини е неравна и можем да надделеем само, ако работим заедно в тази посока. Благодаря ви.

**Г-н Иво Пазарджиев**: Благодаря на г-жа Кирова. Аз лично се присъединявам към нея. Именно неколкократно съм заявявал и моето отношение към фалшивите новини и считам, че трябва да бъдем абсолютно безкомпромисни, с нулева толерантност към тях.

**Д-р Теодора Константинова:** Мога ли да се присъединя към това, не съм направила заявка, защото сме точките извън дневния ред. Подкрепям такъв призив, независимо за кого се отнася. Всички във времето сме били обект на подобни действия и смятам, че е недопустимо това и не бива в никакъв случай ние с поведението си да подкрепяме подобни изяви.

**Г-н Иво Пазарджиев**: Благодаря на д-р Константинова. Само искам да получа обратна връзка от колегите добре ли ми се чува микрофона?

**Г-н Бедрос Пехливанян**: Да, добре се чува.

**Г-н Иво Пазарджиев:** Добре, благодаря ви.

**20 Точка**

**К.л.454 Корекция на Бюджета на Община Русе за 2021 година**

**Г-н Иво Пазарджиев:** Госпожа Емилия Пенева ще докладва. Заповядайте, г-жо Пенева.

**Г-жа Емилия Пенева:** Уважаеми дами и господа общински съветници, предложението за корекция на бюджета за 21-ва година се състои от две точки. Първата точка е свързана с увеличаване на щатните бройки в Социално предприятие „Обществена трапезария“, във връзка с въвеждането на нова дейност „Социални жилища. И в тази връзка ние осигуряваме средства за нови 4 бройки, както възнаграждения, така и осигурителни вноски и става промяна на щатната численост от 14 на 18 бройки. Втората точка представлява въвеждане на нов обект в Инвестиционната програма на Община Русе. Предложението е направено от кмета на кметство Мартен като се дава предложение за добавяне на обект Дробилка за клони. Техническите параметри съответно на дробилката са достатъчни, за да бъдат намалени разходите, както за събиране, транспортиране и третиране на битовите отпадъци, така и разходите, които прави общината във връзка с отчисленията към РИОСВ.

**Г-н Иво Пазарджиев:** Благодаря на г-жа Емилия Пенева. Има ли желаещи за изказвания и предложения по точката? Деян Недков, заповядайте за изказване.

**Г-н Деян Недков:** Господин Председател, господин Кмет, колеги, аз взех отношение по тази точка на комисията по комунални дейности, относно дробилката. Въпросите ми бяханяколко, няма да ги казвам тук пред всички сега**,** но аз ще направя едно предложение директно. Понеже на комисията по комунални дейности ми обясниха, че не може да се гласува разделно материала точка по точка, затова правя едно предложение към администрацията да оттегли материала в точка 2 за въпросната дробилка. Като моето предложение е да се огледа хубаво, да се избере дробилка нова, ако трябва и по-скъпа и тази дробилка да не е само за кметство Мартен, а да се води общинска дробилка, която дробилка ще може да я ползват и останалите населени места, включително Община Русе. Както сте написали в материала, инвестицията се изплаща във времето. По мои груби сметки за нова дробилка това ще са около две години спрямо сегашната цена на дървесния чипс. Затова призовавам да оттеглите и за да може да закупим дробилка по-голяма, нова за всички населени места, която дробилка с предварително съгласуван график нали всяко село, всяко малко населено място ще се знае кога ще бъде при тях и да си предвидят рязането на клоните. Благодаря.

**Г-н Иво Пазарджиев:** Благодаря на г-н Недков. Аз се учудвам, че в комисията са ви казали, че не може разделно да се гласува, това е въпрос на процедура. Да, само искам да уточним преди да дам думата на г-н Недев правите ли някакво конкретно предложение, г-н Недков? Господин Недков, правите ли конкретно предложение?

**Г-н Деян Недков:** Правя предложение да се оттегли точка 2, ако не се оттегли да се гласува разделно материала.

**Г-н Иво Пазарджиев:** Добре, давам думата на г-н Недев.

**Г-н Димитър Недев:** Уважаеми господин Недков, уважаеми господа общински съветници, тази точка я внесохме по предложение на кмета на град Мартен след проверка на изчисления на отпадъците и сумите, които кметство Мартен заплаща от сметка Чистота за тази дейност. Анализът показва, че такъв вид дробилка ще се изплати в рамките на до две години и това ще бъде с икономически ефект за цялото кметство. Затова тази дробилка, ако се закупи тя не може да бъде в кметство Мартен, не може да се използват тези средства, които са от сметка Чистота на самото кметство, а трябва да бъде в Паркстрой. В Паркстрой има дробилка, която обслужва малките населени места в град Русе, при необходимост тази дробилка се кара на терен във всяко едно населено място. Ако кметът на Мартен, той беше сутринта тука, не знам дали е в момента, но знам, че има желание да се включи онлайн и той. Ние го подкрепихме, тъй като смятаме за целесъобразно, а има и икономически ефект да се използва такава дробилка. Пак повтарям, че средствата са от средствата на кметство Мартен от сметка Чистота. Това не са допълнителни средства. Самата дробилка ще позволи до 2 години, това е максимален срок тя да се изплати, след което Община Мартен ще реализира печалба.

**Г-н Иво Пазарджиев:** Благодаря на г-н Недев. Господин Йовчо Смилов.

**Г-н Йовчо Смилов:** Аз искам да внеса едно уточнение, мисля, че при цялото ми уважение към г-н Недков не цитира как се развиха точно нещата на дискусията в комисията и това, че не може да се гласува разделно най-общо материала. Дискусията беше там доста по-продължителна, доста подробни отговори бяха дадени и мисля, че изказа му не беше съвсем коректен спрямо това, което е било.

**Г-н Иво Пазарджиев:** Благодаря на г-н Смилов. Има ли други желаещи за изказвания и предложения по точката? Така, две предложения имаме от г-н Недков. Първото е за оттегляне на …, точно на кое обаче г-н Недков? Аз в моментът съм си отворил материала, кое искате да се оттегли?

**Г-н Деян Недков:** Да остане само предложението за разделно гласуване.

**Г-н Иво Пазарджиев:** Добре, разделно искате кои точки да се гласуват само?

**Г-н Деян Недков:** Точка 1 и точка 2.

**Г-н Иво Пазарджиев:** Едно римско и второ римско, нали така?

**Г-н Деян Недков:** Ами аз го виждам едно арабско, второ арабско.

**Г-н Иво Пазарджиев:** Моля?

**Г-н Деян Недков:** В решението дейност 589 разделно от дейност 623 така да го кажа.

**Г-н Иво Пазарджиев:** Добре, подлагам на гласуване процедурното предложение на г-н Деян Недков за разделно гласуване. Моля да стартираме системата.

**КВОРУМ – 41. С 17 гласа „за”, 4 „против” и 20 „въздържали се” не се прие предложението.**

**Г-н Иво Пазарджиев:** Гласуваме проекта за решение като цяло. Режим на гласуване.

**КВОРУМ – 47. С 42 гласа „за”, 1 „против” и 4 „въздържали се” се прие**

**РЕШЕНИЕ № 478**

П На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**I. Разходи – местни дейности**

ФУНКЦИЯ „ Социално осигуряване, подпомагане и грижи”

Дейност 589 „Други служби и дейности по социалното осигуряване, подпомагане и заетостта ” ОП СПОТ

§ 0101 „Заплати и възнаграждения на персонала нает по трудови правоотношения“   + 29390лв.

§ 0551 „Осигурителни вноски от работодатели за Държавно обществено осигуряване (ДОО) +3415лв.

§ 0560 „Здравноосигурителни вноски от работодатели“ +1881лв.

§ 0580 „Вноски за допълнително задължително осигуряване от работодатели +823лв.

§1091„Други разходи за СБКО“ +818лв.

§ 1098 „Други разходи, некл. в другите параграфи и подпараграфи“

Община Русе -36327лв.

**Всичко за дейност: 0лв.**

**Всичко за функция: 0лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 623 „Чистота“ кметство Мартен

§5203 „Придобиване на друго оборудване, машини и съоръжения” +30000лв.

Обект „Дробилка за клони – употребявана“

за кметство Мартен +30000лв.

§1020 „Разходи за външни услуги“ -30000лв.

**Всичко за дейност: 0лв.**

**Всичко за функция: 0лв.**

**Всичко разходи местна дейност: 0лв.**

**II. Одобрявам корекция в Приложение №17 Справка за численост на персонала и разходите за заплати за 2020г**. за местните дейности, както следва:

Функция „Социално осигуряване, подпомагане и грижи“

Дейност 589 „Други служби и дейности по социалното осигуряване, подпомагане и заетостта“ - дофинансиране

било: става: корекция:

§0101 „Заплати и възнаграждения на персонала

нает по трудови правоотношения“ 141 865лв. 171 255лв. +29 390лв.

Численост на персонала: 14бр. 18бр. +4бр.

**Всичко разходи по бюджета: 0лв.**

**21 Точка**

**К.л.443 Промяна на наименованието и Правилника за организацията, дейността и управлението на ОП „Социално предприятие - обществена трапезария“**

**Г-н Иво Пазарджиев:** Господин Енчо Енчев ще докладва, заповядайте.

**Г-н Енчо Енчев:** Благодаря. Уважаеми общински съветници, общинска администрация поддържа направеното предложение. Понастоящем е необходимо да се разшири дейността на ОП „Социално предприятие – обществена трапезария“ като се допълнят дейностите по предоставяне на социалната услуга „Социални жилища“, което от своя страна налага и промяна в структурата на предприятието, чрез обособяване на две звена, съответно звено „Обществена трапезария“ и звено „Социални жилища“. Като е налице и необходимост от увеличаване на числеността на персонала. Предлагаме и наименованието на предприятието да се промени от ОП „Социално предприятие – обществена трапезария“ на ОП „Обществена трапезария и социални жилища“. И да се измени и допълни правилника за организацията дейността и управлението на общинското предприятие, касаещо новата социална услуга. С предложения проект за изменение и допълнение на правилника на предприятието, се и изменят текстове от правилника, които понастоящем са загубили своето приложение. Предлагам ви да подкрепите проекта за решение. Благодаря.

**Г-н Иво Пазарджиев:** Благодаря на заместник-кмета. Има ли желаещи за изказвания и предложения по точката? Не виждам в общия чат. Режим на гласуване, моля.

**Ръчно гласували:**

**Г-н Илиян Илиев – „за“.**

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 479**

П На основание чл. 21, ал.2, във връзка с чл. 21, ал. 1, т. 8 и т. 23 от ЗМСМА, чл. 12, ал. 1, чл. 51, ал.1 и чл. 52, ал. 2 ал. 3 и ал. 4 от Закона за общинска собственост, Общински съвет - Русе реши:

1. Променя наименованието на Общинско предприятие „Социално предприятие – обществена трапезария“, както следва:

От „Социално предприятие – обществена трапезария“

На „Обществена трапезария и социални жилища“.

2. Приема Правилник за изменение и допълнение на Правилника заорганизацията, дейността и управлението на ОП предприятие „Социално предприятие – обществена трапезария“, както следва:

§ 1. Променя наименованието на Правилника на общинското предприятие в„Правилник заорганизацията, дейността и управлението на ОП „Обществена трапезария и социални жилища“.

§ 2. Навсякъде в правилника текстът „Социално предприятие-обществена трапезария” се изменя така: „Обществена трапезария и социални жилища“.

§ 3. Навсякъде в правилника абревиатурата „ОП „СПОТ“ се заменя с думата „предприятието“.

§ 4. Чл. 3 придобива следната редакция: „Предприятието осъществява дейности по приготвяне на храна в изпълнение на проект „3.1 - Предоставяне на топъл обяд в условията на пандемията от COVID-19 в Община Русе” и дейности по предоставяне на социалната услуга „Социални жилища“. Предприятието е второстепенен разпоредител с бюджетни кредити по бюджета на община Русе“.

§ 5. Чл. 5, ал. 2 придобива следната редакция: „Ползвателите на социалната услуга „Социални жилища“ заплащат такса, определена с решение на общински съвет Русе.

§ 6. В чл. 8, ал. 1 текстът след думата „дейности“ се заличава.

§ 7. Чл. 14, ал. 4 се изменя така: „Численият състав на предприятието се състои от 18 служители, съгласно структурата по Приложение № 1.

§ 8. Чл. 15 придобива следната редакция: „Предприятието се финансира от бюджета на Община Русе, такси, дарения и други допустими източници съгласно действащите нормативни актове. Общинският съвет ежегодно утвърждава годишното финансиране на общинското предприятие.   
§ 9 Изменя се Приложение 1 към чл. 14, ал. 4 от Правилника:

СТРУКТУРА

на ОП „Обществена трапезария и социални жилища“

1. Директор – 1 бр.

**2. Звено „Обществена трапезария“** – **14 бр.**2.1. Счетоводител – 1 бр.  
2.2. Главен готвач – 1 бр.  
2.3. Помощник готвач – 3 бр.

2.4. Социален работник – 1 бр.

2.5. Домакин – 1 бр.

2.6. Калкулант – 1 бр.  
2.7. Помощен персонал – 5 бр.  
2.8. Шофьор – 1 бр.

**3. Звено „Социални жилища“** – **3 бр.**

3.1. Социален работник – 1 бр.

3.2. Счетоводител – 1 бр.

3.3. Домакин – ½ бр.

3.4. Хигиенист - ½ бр.

§ 10 Допълва Приложение № 2 Списък на обектите общинска собственост, предоставени за управление на ОП „Обществена трапезария и социални жилища“ с нови т. 2 и 3, както следва:

**„т.2** Недвижим имот, представляващ жилищна сграда-социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на община Русе, построен в УПИ VIII, отреден за „Обслужваща сграда със социалнни функции“-ЕТАП I, със ЗП от 171,62 кв. м. и РЗП – 760,50 кв. м с външни ВиК отклонения и ел. връзка, и УПИ XIII, отреден за „Социални жилища“ -ЕТАП II, със ЗП от 929,97 кв. м и РЗП – 1148,00 кв. м. с външни ВиК отклонения и ел. връзка в квартал кв. 767 по плана град Русе, имоти с идентификатори 63427.5.932 и 63427.5.931 по кадастралната карта на град Русе, с адрес: ж.к. „Родина III“ ул. „Белмекен“ №31 и 33– собственост на Община Русе,

**т.3** Ажурна ограда по регулационните линии на УПИ VIII и XIII между точки 1,2,3,4,5 и 6 с плътна част до 0,60 м. и височина до 2,20 м., находяща се в УПИ VIII, отреден за обслужваща сграда със социалнни функции и УПИ XIII, отреден за социални жилища в квартал кв. 767 по плана град Русе, имоти с идентификатори 63427.5.932 и 63427.5.931 по кадастралната карта на град Русе, с адрес: ж.к. „Родина III“ ул. „Белмекен“ №31 и 33– собственост на Община Русе,

**ЗАКЛЮЧИТЕЛНИ РАЗПОРЕДБИ**

§11. Настоящият правилник влиза в сила от 01.05.2021 г.

3.Сумите за възнаграждения и осигурителни вноски се осигуряват от предвидените средства за устойчивост на проекти в дейност 589 „Други служби и дейности по социално осигуряване, подпомагане и заетост“, § 1098 „Други разходи, неквалифицирани в другите параграфи и подпараграфи“.

**22 Точка**

**К.л.444 Създаване на социална услуга „Социални жилища“ по чл. 15, т. 3 от Закона за социалните услуги, считано от 01.05.2021 г.**

**Г-н Иво Пазарджиев:** Господин Енчо Енчев ще докладва, заповядайте.

**Г-н Енчо Енчев:** Да, благодаря ви. Уважаеми общински съветници, поддържаме направеното предложение относно Създаване на социална услуга „Социални жилища“ по чл. 15, т. 3 от Закона за социалните услуги, считано от 01.05.2021 г. Към настоящият момент Община Русе реализира проект за изграждане на социални жилища по Процедура за предоставяне на безвъзмездна финансова помощ „Изпълнение на Интегрирани планове за градско възстановяване и развитие”, по Приоритетна ос 1 „Устойчиво и интегрирано градско развитие“, която се осъществява с финансовата подкрепа на Оперативна програма „Региони в растеж”. След успешно приключване на дейностите по проект ще се продължи работата по подобряване качеството на живот на социално уязвими групи на територията на община Русе, чрез предоставяне на Социалната услуга „Социални жилища”. Услугата е предназначена за уязвими, социално слаби групи от населението, както и други групи в неравностойно положение на територията на община Русе. С Решение № 573, прието с Протокол №23/22.06.2017 година е приета Наредба за реда и условията за ползване на социалната услуга „Социални жилища“. Съгласно чл. 4, ал. 5 от наредбата, социалната услуга „Социални жилища“ се предоставя от община Русе, чрез звено „Социални жилища“ към общинско предприятие „Социално предприятие – обществена трапезария. Благодаря ви, предлагам да подкрепите проекта за решение. …

**Г-н Иво Пазарджиев:** Благодаря на заместник-кмета. Има ли желаещи за изказвания и предложения по точката? Не виждам заявени в общия чат. Процедура на гласуване, моля.

**Ръчно гласували:**

**Г-н Илиян Илиев – „за“.**

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 480**

На основание чл. 21, ал. 2, във връзка с чл. 21, ал. 1, т. 23, във вр. с чл. 17, ал.1, т. 7 от ЗМСМА, чл. 47, ал.1, чл. 53, ал. 3, във вр. с чл. 15, т. 3 от Закона за социалните услуги, Общински съвет – Русе реши:

1. Създава социална услуга „Социални жилища“ за общностна работа, финансирана от общинския бюджет с капацитет 88 потребители, с адрес: град Русе, ж.к. „Родина“ III, ул. „Белмекен“ № 31-33, считано от 01.05.2021 г.

2. Социалната услуга да се предоставя от Община Русе, чрез звено „Социални жилища“ в Общинско предприятие „Обществена трапезария и социални жилища“ в съответствие с изискванията на Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, публикуванo в Официален вестник на ЕС (OJ L 7, 11.1.2012) и по реда и условията на Наредбата за реда и условията за ползванe на социалната услуга „Социални жилища“, приета с Решение № 573 по Протокол №23 от 22.06.2017 год.,изм. с Решение № 836, прието с Протокол № 33/19.04.2018 г./

3. Възлага на кмета на община Русе да организира дейностите за предоставяне на социалната услуга „Социални жилища“ съобразно Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, като предоставя на второстепенен разпоредител Общинско предприятие „Обществена трапезария и социални жилища“ ежемесечен трансфер.

**23 Точка**

**К.л.445 Приемане на Наредба за допълнение Наредба №16 за определянето и администрирането на местните такси, цени на услуги и права на територията на Община Русе**

**Г-н Иво Пазарджиев:** Господин Енчо Енчев, заповядайте.

**Г-н Енчо Енчев:** Благодаря, господин Председател. Уважаеми общински съветници, поддържаме направеното предложение. Таксата за ползване на услугата „социални жилища“ следва да бъде регламентирана в Наредба №16 на Община Русе за определянето и администрирането на местните такси, цени на услуги и права на територията на община Русе. Съобразно изискванията на проекта за изграждане на социалните жилища по Процедура за предоставяне на безвъзмездна финансова помощ „Изпълнение на Интегрирани планове за градско възстановяване и развитие”, по Приоритетна ос 1 „Устойчиво и интегрирано градско развитие“, е изготвен финансов анализ на приходи и разходи при такса за ползване на услугата в размер на 20,00 лв. Размерът на таксите за социално жилище не следва да превишават разходите за поддръжка и осигуряване функционирането на сградата и прилежащите й територии. Основната цел на предлаганото допълнение към Наредба 16 е регламентирането на таксата за ползване на социалната услуга „Социални жилища“. Определянето на таксата за социалните жилища се базира на принципа за осигуряване на достъп до жилище на най-крайно нуждаещи се социални групи на социално приемлива цена, което позволява освен ползване на социално жилище и задоволяване на всички останали битови потребности на лицата. Настанените лица дължат обезщетение за вредите, причинени виновно, ако има такива по време на ползването на имота от ползвателя или членове на неговото семейство, респективно домакинство. За ползване на социалните жилища ползвателите ще заплащат всички консумативи и разходи свързани с обитаването им – ел. енергия, вода, отопление с газ, интернет, такса за асансьор и др. Разпоредбата на чл. 53, ал. 3 от ЗСУ определя всички социални услуги, които не са включени в Националната карта на социалните услуги и които се финансират от общинския бюджет, да се създават и прекратяват с решение на общинския съвет по предложение на кмета на общината. Затова ви предлагаме да подкрепите решението.

**Г-н Иво Пазарджиев:** Благодаря на заместник-кмета. Има ли желаещи за изказвания и предложения по точката? Не виждам. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 48. С 46 гласа „за”, 1 „против” и 1 „въздържали се” се прие**

**РЕШЕНИЕ № 481**

На основание чл. 79 от АПК, чл. 21, ал. 2, във връзка с чл. 21, ал. 1, т. 7 и чл. 17, ал.1, т. 7 от Закона за местното самоуправление и местната администрация (ЗМСМА) и във връзка с чл. 9 от Закона за местните данъци и такси (ЗМДТ), Общински съвет – Русе реши:

Приема Наредба за допълнение на Наредба №16 на Общински съвет - Русе, за определянето и администрирането на местните такси, цени на услуги и права на територията на Община Русе, както следва:

§1. Създава се нов чл. 33б със следния текст:

„Чл. 33б. За ползване на социалната услуга „Социални жилища“, се заплаща такса в размер на 20 лв. за всеки член на семейството/домакинството.

**24 Точка**

**К.л.447 Промяна на мястото на предоставяне на социалната услуга Дом за пълнолетни лица с физически увреждания /ДПЛФУ/ „Милосърдие“, считано от 01.05.2021г.**

**Г-н Иво Пазарджиев:** Господин Енчо Енчев ще докладва, заповядайте.

**Г-н Енчо Енчев:** Благодаря, г-н Председателю. Уважаеми общински съветници, поддържаме направеното предложение по к.л. 447. С Решение № 157, прието с протокол № 9/21.05.2020 г. на Общински съвет Русе бе променено местоположението на социалната услуга Дом за пълнолетни лица с физически увреждания „Милосърдие“, считано от 01.07.2020 г., като делегирана държавна дейност цот: гр. Русе, ул. „Белмекен“ №16 и гр. Русе, кв. Средна кула, ул. „Бачо Киро“ №16, на Русе, ул. „Белмекен“ №16. Влезлият в сила от 01.07.2020 год. Закон за социалните услуги не регламентира реда за промяна на местоположението на социалните услуги, а Правилникът за прилагане на Закона за социалните услуги бе приет с ПМС № 306 от 09.11.2020 г. и влязъл в сила от 17.11.2020 г. Предвид липсата на приложения - образци към Правилника, с писмо с изх. № 24-01-118 от 14.12.2020 г. Община Русе отправи запитване към АСП за предоставяне на образец за заявление за иницииране промяна местоположението на социалната услуга. Със Заявление с изх № 15-17-12 от 22.02.2021 г. бе инициирано производство по чл. 86 от ППЗСУ за издаване на заповед по предварително одобрение от АСП за промяна на мястото на предоставяне на социалната услуга от Дом „Милосърдие“, считано от 01.04.2021 г., като делегирана държавна дейност, като адресът се променя: от: гр. Русе, ул. „Белмекен“ №16 и гр. Русе, кв. Средна кула, ул. „Бачо Киро“ №16 на гр. Русе, ул. „Белмекен“ №16. Със Заповед № РД-0498/11.03.2021 г на изпълнителния директор на АСП, е дадено предварително одобрение за промяна на мястото на предоставяне на социалната услуга Дом „Милосърдие“. Съгласно чл. 87, ал.1 от Правилника за прилагане на ЗСУ, промяната на мястото на предоставяне на социална услуга съгласно Националната карта на социалните услуги се извършва с решение на общинския съвет по реда на [чл. 83](https://web.apis.bg/p.php?i=4474661#p43764637) и [84](https://web.apis.bg/p.php?i=4474661#p43764638) от същия правилник. Предлагам да приемете предложеното решение.

**Г-н Иво Пазарджиев:** Благодаря на заместник-кмета. Има ли желаещи за изказвания и предложения по точката? Не виждам в общия чат. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 482**

На основание чл. 21, ал. 2, във връзка с чл. 21, ал. 1, т. 23, във вр. с чл. 17, ал.1, т. 7 от ЗМСМА, чл. 58, ал. 4 и ал. 5 от Закона за социалните услуги и чл. 87, ал. 1 от Правилника за прилагане на закона за социалните услуги, Общински съвет Русе и Заповед № РД-0498/ 11.03.2021 г., на АСП, Общински съвет - Русе реши:

1.Променя мястото на предоставяне на социалната услуга Дом за пълнолетни лица с физически увреждания „Милосърдие“, считано от 01.05.2021 г. при условията на Заповед № РД-0498/ 11.03.2021 г., на АСП

от: гр. Русе, ул. „Белмекен“ №16 и гр. Русе, кв. Средна кула, ул. „Бачо Киро“ №16,

на гр. Русе, ул. „Белмекен“ №16.

2. Възлага на Кмета на Община Русе да създаде организация по преместването на потребителите в новата сграда.

3. Отменя Решение № 157, прието с Протокол № 9/21.05.2020 г. на Общински съвет - Русе.

**25 Точка**

**Възлагане на услугата „Патронажна грижа” като Услуга от общ икономически интерес /УОИИ/ по проект „Предоставяне на патронажни грижи за възрастни хора и лица с увреждания и подкрепа за адаптиране на социалните услуги, делегирани от държавата дейности в Община Русе“, по процедура за директно предоставяне на безвъзмездна финансова помощ BG05M9OP001-6.002 „Патронажна грижа +“, по Оперативна програма „Развитие на човешките ресурси“ 2014-2020 г.**

**Г-н Иво Пазарджиев:** Господин Енчо Енчев ще докладва, заповядайте.

**Г-н Енчо Енчев:** Благодаря. Уважаеми общински съветници,Община Русе кандидатства с проект „Предоставяне на патронажни грижи за възрастни хора и лица с увреждания и подкрепа за адаптиране на социалните услуги, делегирани от държавна дейност в Община Русе“, по процедура за директно предоставяне на безвъзмездна финансова помощ „Патронажна грижа+“. Предстои сключването на административен договор между Управляващия орган – Министерство на труда и социалната политика и Община Русе за безвъзмездно финансиране, като от страна на Управляващия орган е одобрена обща финансова рамка в размер на 1 837 020 лева. „Патронажната грижа“ се определя като Услуга от общ икономически интерес, като част от безвъзмездната финансова помощ във връзка с предоставянето на услугата „Патронажна грижа за възрастни хора и лица с увреждания“ и представлява компенсация за обществена услуга за оператора на тази услуга, която компенсация е съвместима с вътрешния пазар и изключена от изискването за уведомяване, посочено в член 108, параграф 3 от Договора за функциониране на ЕС. Услугата „Патронажна грижа” следва да бъде възложена от общината в съответствие с искането на Решението на Европейската комисия за Услуга от общ икономически интерес, като задължението за изпълнение важи за срок от 12 месеца. Съгласно указанията на Управляващия орган, възлагането на услугата следва да се осъществи с акт за възлагане или поредица от няколко акта, които в своята съвкупност следва да съдържат всички необходими реквизити съгласно член 4 от Решението на Европейската комисия с номер С 9380. Компетентността на Общинския съвет, съгласно приложимото национално законодателство обхваща определянето на видовете социални услуги на територията на общината, както и план за развитие на социалните услуги на общинско равнище, с оглед, на което съгласно указанията Общинският съвет е органът, който следва да възложи изпълнението и който ще контролира предоставянето на услугата съвместно с кмета на общината. Необходимо е и да бъдат разработени и утвърдени „Правила за предоставяне на патронажната грижа”, съобразно утвърдената „Методика за предоставяне на патронажна грижа по домовете за възрастни хора и хора с увреждания” по проект „Патронажна грижа за възрастни хора и лица с увреждания – Компонент 1“. Услугите ще бъдат организирани и предоставяни, чрез възлагане на отдел „Социални дейности“ към дирекция „Хуманитарни дейности“ в Община Русе, като след приключване на изпълнението на дейностите по проекта ще бъдат създадени необходимите предпоставки за предоставяне на нов вид почасови, мобилни, интегрирани, здравно-социални услуги в Община Русе. Благодаря.

**Г-н Иво Пазарджиев:** Благодаря на г-н Енчо Енчев. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 483**

На основание чл.21, ал.2, във вр. с ал.1, т.23 от Закона за местното самоуправление и местната администрация, Общински съвет - Русе реши:

1. Възлага на отдел „Социални дейности“ към дирекция „Хуманитарни дейности“ предоставянето на услугата „Патронажна грижа” на територията на община Русе като услуга от общ икономически интерес /УОИИ/ по проект „Предоставяне на патронажни грижи за възрастни хора и лица с увреждания и подкрепа за адаптиране на социалните услуги, делегирани от държавата дейности в Община Русе“ процедура за директно предоставяне на безвъзмездна финансова помощ BG05M9OP001-6.002 „Патронажна грижа +“, по Оперативна програма „Развитие на човешките ресурси“ 2014-2020 г. за срок от 12 месеца, считано от датата на стартиране на услугата.

2. Възлага на кмета на общината да утвърди „Правила за предоставяне на патронажната грижа”, съобразно утвърдената „Методика за предоставяне на патронажни грижи по домовете за възрастни хора и хора с увреждания“ по проект BG05M9OP001-2.028-0001 „Патронажна грижа за възрастни хора и лица с увреждания - Компонент 1“ и Решението на ЕК за УОИИ (Решение на комисията от 20 декември 2011 год.)

**26 Точка**

**К.л.455 Приемане на Годишен план на дейностите за 2021 г. в изпълнение на Общинска стратегия за личностно развитие на децата и учениците на територията на Община Русе (2020-2022)**

**Г-н Иво Пазарджиев:** Господин заместник-кметът Енчо Енчев ще докладва.

**Г-н Енчо Енчев:** Благодаря, господин Председателю. Уважаеми общински съветници, поддържаме направеното предложение, относно приемане на Годишен план на дейностите за 2021 г. в изпълнение на Общинска стратегия за личностно развитие на децата и учениците на територията на Община Русе (2020-2022). Като приемаме предложението на г-жа Георгиева, което постъпи на комисията за младежта и спорта, на стр. 25, дейност 2-ра, мярка 2 на оперативна цел 5 от колоната отговорна институция абревиатурите МОН и РУО да се заличат. Благодаря. Предлагам да подкрепите проекта за решение.

**Г-н Иво Пазарджиев:** Благодаря на заместник-кмета. Има ли желаещи за изказвания и предложения по точката? Не виждам заявени. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 484**

На основание чл. 21, ал. 2 във връзка с ал. 1, т. 12 и чл. 17, ал. 1, т. 3 от ЗМСМА и на чл. 197, ал. 3 от ЗПУО, Общински съвет Русе реши:

Приема Годишен план на дейностите за 2021 г. в изпълнение на Общинска стратегия за личностно развитие на децата и учениците на територията на Община Русе (2020-2022).

**27 Точка**

**К.л.446 Даване на Разрешение за изработване на проект за подробен устройствен план – план за застрояване нов ПИ с идентификатор 63427.182.43, образуван от ПИ с идентификатори 63427.182.34, 63427.182.35 и 63427.182.36 по КККР на гр. Русе, местност Над линията**

**Г-н Иво Пазарджиев:** Госпожа Магдалина Илиева ще докладва, заповядайте.

**Г-жа Магдалина Илиева:** Уважаеми господа общински съветници, уважаема д-р Константинова, искам и много държа лично да Ви поздравя също за рождения ви ден, с целия ми респект и уважение. Останете здрав разум, който да идва от скамейките на Общинския съвет, благодаря ви.

**Д-р Теодора Константинова**: Благодаря.

**Г-жа Магдалина Илиева**: В този контролен лист става въпрос за поземлен имот, който е с акт за публична общинска собственост. За поземленият имот се предвижда да бъде изготвен план за застрояване с бъдещи намерения на застрояване на територията на Дом „Приста“ Моля да подкрепите даването на разрешение за изработването на този план. Благодаря.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам заявени в общия чат. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 485**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-19 от 18.02.2021 г. от Община Русе, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на нов ПИ с идентификатор 63427.182.43, образуван от ПИ с идентификатори 63427.182.34, 63427.182.35 и 63427.182.36 по КККР на гр. Русе, местност Над линията, като се изпълнят изискванията на чл. 108, ал. 2 от ЗУТ. С проекта за ПЗ се определя смесена многофункционална устройствена зона от разновидност 2, отговарящо на предвижданията на Общ устройствен план на община Русе, с устройствени показатели съгласно чл. 44 от Наредба №7 от 22.12.2003 г. Като с ПЗ се запазват като елемент на плана, съществуващите сграда в ПИ 63427.182.35. С ПЗ се предвижда обединяването на трите имота в един ПИ с идентификатор 63427.182.43, застрояването е с ограничителни линии, свободно разположено, с височина до 10,00 м., изтеглено на законоустановените разстояния от имотните граници и при спазване сервитутите на преминаващите през имота комуникации. С ПУП се създава режим на устройство и застрояване на новообразувания имот и изграждане на нови сгради за социални грижи, свободно разположени, със силуетно изграждане на обемите, отчитащо пространственото въздействие и характера на околното пространство. ПУП да се съобрази със становищата дадени с писма с рег. №30-9965-51#1 от 10.03.2021 г. от „ЕРП Север“ АД и рег. №30-9965-51#2 от 16.03.2021 г. от „ВиК“ ООД – Русе.
2. Разрешава изработването на ПУП – ПЗ на нов ПИ с идентификатор 63427.182.43, образуван от ПИ с идентификатори 63427.182.34, 63427.182.35 и 63427.182.36 по КККР на гр. Русе, местност Над линията, в съответствие с одобреното в т. 1 задание.

**28 Точка**

**К.л.449 Даване на Разрешение за изработване на проект за Подробен устройствен план (ПУП) – изменение на плана за улична регулация (ИПУР) и план за регулация и застрояване на ПИ 02796.95.311, местност „Селището“, с. Басарбово, община Русе**

**Г-н Иво Пазарджиев:** Госпожа Магдалина Илиева ще докладва, заповядайте.

**Г-жа Магдалина Илиева:** Поддържаме така изготвеното предложение за разрешение по искане на частни лица като собственици на посочените имоти. Благодаря.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам в общия чат. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 486**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл.124а, ал. 1, и чл.124б, ал.1, във връзка с чл.110, ал.1, т.2 и т. 3 от ЗУТ, във връзка с чл. 134, ал. 2, т. 6 от ЗУТ и искане с вх. №№УТ-27-86/17.12.2020г. и 94Р-6289-1#1/11.02.2021г. от Ивелина Георгиева Николова, упълномощен представител по пълномощно рег. № 8203/2020 на Радостин Тодоров Дуковски и на Владимир Енчев Ангелов, собственици на поземлен имот с идентификатор 02796.95.311, местност „Селището“, с. Басарбово, община Русе, Общински съвет – Русе реши:

Одобрява задание за проектиране и разрешава изработване на изменение на плана за улична регулация (ИПУР) от о.т. 131 до о.т. 132 по трасето на съществуващата улица от о.т. 131 до о.т. 131.1 и о.т. 131.2., с което се изменя частично регулацията на квартали с номера 40 и 42, прилежащи на тази улица. Одобрява задание за проектиране и разрешава изработване на план за регулация (ПР) за обособяването на два урегулирани поземлени имота за ниско жилищно застрояване и един урегулиран поземлен имот за транспорт и комуникации за тяхното обслужване в рамките на площта на ПИ 02796.95.311, местност „Селището“, с. Басарбово, община Русе, на план за застрояване (ПЗ) на новообразуващите се имоти за ниско жилищно застрояване и изменението на регулацията (ИПР) на УПИ V-3310, УПИ VI-428, УПИ VII-308 и УПИ VIII-3090 в кв. 40 и на УПИ I-439, УПИ II-439 и УПИ VI-439 в кв. 42. С ПЗ за имотите да се определи свободно ниско жилищно застрояване /Жм/ с плътност на застрояване до 60%, коефициент на интензивност на застрояването до 1,2, процент на озеленяване – минимум 40% и височина на застрояването Н до 10 метра. Да се изпълнят изискванията на чл. 108, ал. 2 от ЗУТ, на чл. 65 от Наредба РД-02-20-5/2016г. към ЗКИР и да се съобразят становищата дадени с писма с вх. №№ 30-9965-43#1/02.03.2021г. от „В и К“ ООД – Русе и 30-9965-43#2/10.03.2021г. от „ЕРП Север“ АД.

Решението да се разгласи с обявление по реда на чл. 124б, ал. 2 от ЗУТ.

На основание чл. 215, ал. 1 и ал. 4 от ЗУТ решението в частта, с която се разрешава ИПУР и ИПР подлежи на обжалване в 14 /четиринадесет/ дневен срок от разграсяването му по реда на чл. 124б, ал. 2 от ЗУТ, чрез Общински съвет – Русе пред Административен съд - Русе.

**29 Точка**

**К.л.450 Даване на Разрешение за изработване на проект за подробен устройствен план – план за застрояване на поземлен имот с идентификатор 51679.190.110, находящ се в местността „Липата“, землище на с. Николово, община Русе**

**Г-н Иво Пазарджиев:** Заповядайте, г-жо Илиева.

**Г-жа Магдалина Илиева:** По искане на Свинекомплекс Николово АД предоставяме на вашето внимание проект за решение за даване на … за разрешаване изработването на план за застрояване с цел бъдещи инвестиционни намерения в територията собственост на Свинекомплекса със запазване на съществуващите сгради. Благодаря.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам в общия чат. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 487**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-18/18.02.2021г. и 30-1123-1/08.03.2021г. от „СВИНЕКОМПЛЕКС НИКОЛОВО“ АД, Общински съвет – Русе реши:

Одобрява задание за проектиране и разрешава изработване на план за застрояване (ПЗ) на поземлен имот с идентификатор 51679.190.110, находящ се в местността „Липата“, землище на с. Николово, община Русе, като с плана за имота се определи предимно производствена зона за застрояване /Пп/ и се създадат устройствени условия за свободно застрояване с ограничителни линии на застрояване разположени на минимум 3 метра от границите на имота. Да се предвидят следните устройствени показатели: плътност на застрояване до 80%, коефициент на интензивност на застрояването до 2,5 и процент на озеленяване – минимум 20% и височина на застрояването Н до 15 метра. За свинекомплекса е осигурено и реализирано електрозахранване, водоснабдяване и отвеждане и пречистване на отпадните води, което следва да се отрази при изработването на съответните план-схеми на мрежите и съоръженията на техническата инфраструктура съобразно чл. 108, ал. 2 от ЗУТ.

**30 Точка**

**К.л.451 Даване на Разрешение за изработване на проект за подробен устройствен план – план за застрояване на поземлен имот с идентификатор 51679.54.498, находящ се в местността „НАД СЕЛО“, землище на с. Николово, община Русе**

**Г-н Иво Пазарджиев:** Госпожа Магдалина Илиева, заповядайте.

**Г-жа Магдалина Илиева:** Във връзка с отправено искане от частно лице собственик на терен в местността „Над село“ в землището на с. Николово предоставям на вашето … предложение за решение за изработване на план на застрояване в имот от 13,888 декара с предвиждане за разделянето му на 14 имота, съответстващо на бъдещите инвестиционни намерения за изграждане на вилно селище. Благодаря.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 488**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-14/15.02.2021г. от Данаил Илиев Йорданов, Общински съвет – Русе реши:

Одобрява задание за проектиране и разрешава изработване на план за застрояване (ПЗ) на поземлен имот с идентификатор 51679.54.498, находящ се в местността „НАД СЕЛО“, землище на с. Николово, община Русе, като с плана за имота се определи зона за застрояване за ваканционно селище /Ос/ с плътност на застрояване до 20%, коефициент на интензивност на застрояването до 0,5 и процент на озеленяване – минимум 60% и височина на застрояването Н до 7 метра. ПЗ да се изработи с ограничителни линии на застрояване свободно разположени на минимум 6 метра от дъно имот, на минимум 4 метра от страничните граници и на 3 и на 5 метра от границите към обслужващите пътища. Запазва се без застрояване сервитутната зона на преминаващия през източната част на имота водопровод. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-37#1/01.03.2021г. от „В и К“ ООД – Русе и 30-9965-37#2/05.03.2021г. от „ЕРП Север“ АД.

**31 Точка**

**К.л.452 Одобряване на задание и разрешение за изработване на Подробен устройствен план /ПУП/ – План за улична регулация /ПУР/, Изменение на план за улична регулация /ИПУР/, План за регулация /ПР/ и Изменение на план за регулация /ИПР/ в Източна промишлена зона**

**Г-н Иво Пазарджиев:** Госпожа Магдалина Илиева ще докладва, заповядайте.

**Г-жа Магдалина Илиева:** Инициатор на това намерение е Община Русе, с цел липсващи или частична улична регулация и регулация на ул. „ТЕЦ“, с цел бъдещ основен ремонт на улицата в полза на фирмите, които се намират, намират имотите си на нея. Благодаря.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 489**

На основание чл. 21, ал. 1, т. 11 от ЗМСМА, чл. 124а, ал. 1 и ал. 7 и чл. 124б, ал. 1 от ЗУТ, във връзка с чл. 21, ал. 1 ЗОС и изготвената скица – предложение от „ДММ – ДИЗАЙН“ ЕООД, Общински съвет Русе реши:

Одобрява задание и разрешава изработване на ПУП – ПУР, ИПУР, ПР и ИПР на улицата от о.т. 341 по ул. „Тец” до тупик в Източна промишлена зона, завършващ в о.т. 10134.

ПУП следва да се изготви в обем и съдържание, съгласно изискванията на Наредба № 8/2001г. за обема и съдържанието на устройствените планове, при спазване на изискванията на ЗУТ и Наредба № 7/2003г. за правила и нормативи за устройство на отделните видове територии и устройствени зони. Към ПУП да се изготви таблица за засегнатите УПИ, с координатен регистър и данни за предвидените площи за придаване и отнемане по улична регулация.

Решението да се разгласи с обявление по реда на чл. 124б, ал. 2 от ЗУТ.

На основание чл. 215, ал. 1 и ал. 4 от ЗУТ решението в частта, с която се разрешава ИПУР и ИПР подлежи на обжалване в 14 /четиринадесет/ дневен срок от разгласяването му по реда на чл. 124, ал. 2 от ЗУТ, чрез Общински съвет – Русе пред Административен съд - Русе.

**32 Точка**

**К.л.467 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.153.2366, находящ се в местността „Караач“, гр. Русе**

**Г-н Иво Пазарджиев**: Госпожа Магдалина Илиева, заповядайте.

**Г-жа Магдалина Илиева**: Контролният лист се отнася до заявление от частно лице във връзка със собствения му имот в местността „Караач“. Неговото желание е да получи разрешение за изработване на план за застрояване.

**Г-н Иво Пазарджиев:** Благодаря на г-жа Илиева. Има ли желаещи за изказвания и предложения по точката? Не виждам. Режим на гласуване, моля. (коментар от зала не се чува) Колеги, моля, ще прегласуваме точката, тъй като имахме технически проблем. Само секунда, аз ще обявя кога системата ще бъде стартирана. Стартираме системата за гласуване след секунда. Моля да гласувате.

**Ръчно гласували:**

**Г-н Илиян Илиев – „за“**

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 490**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-15/16.02.2021г. от Тодор Любомиров Томов, Общински съвет – Русе реши:

Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.153.2366, находящ се в местността „Караач“, гр. Русе, като с плана за имота се определи зона за вилно застрояване /Ов/ с плътност на застрояване до 40%, коефициент на интензивност на застрояването до 0,8 и процент на озеленяване – минимум 50% и височина на застрояването Н до 7 метра. ПЗ да се изработи с ограничителни линии на застрояване свободно разположени на минимум 4 метра от страничните имотни граници и към обслужващия път от северозапад и на 6 метра от дъното на имота. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-49#1/08.03.2021г. от „В и К“ ООД – Русе и 30-9965-49#2/10.03.2021г. от „ЕРП Север“ АД.

**33 Точка**

**К.л. 471 Удостояване на Александър Георгиев Недков със званието „Почетен гражданин на град Русе**

**Г-н Иво Пазарджиев:** Искам да направя едно изказване преди въобще да дам думата за изказвания. Уважаеми колеги, по време на председателския съвет, както и на постоянните комисии имаше широк дебат във връзка въобще с удостояванията на наши съграждани с различен вид награди съгласно Наредба 17 за символиката на Общински съвет – Русе. По време на дебатите беше, за пореден път се заговори за необходимостта от съставяне на работна група, която да направи един сериозен анализ и на детайлите относно удостояването на наши съграждани с различен вид награди, а именно Почетен гражданин на Община Русе, Плакет на Община Русе, Награда Русе и др. В тази връзка след разговори с представителите на всички политически сили мисля, че може да се обединим около това, че е необходимо действително преди да продължим да награждаваме … По отношение на г-н Недков мисля, че всичко беше безапелационно и той, личността му не е срещнала отпор относно награждаването му. Но, за да бъде то действително легитимно и достатъчно с тежест направено аз считам, че е добре първо да си направим необходимите промени на нашата наредба, които да направят, така че никой от нас да няма съмнение, когато се предлага за един и друг вид награда някой наш съгражданин, че това е направено под едно или друго давление или че процедурата не е правилна. В тази връзка аз ще предложа днешния проект за решение да го изменим по следния начин и да не гласуваме никакви награди, докато не се направят необходимите промени в Наредба 17. Моето предложение ще бъде следното, във връзка с предложеният проект за решение правя предложение за промяна, както следва - На основание чл. 21, ал. 1, т. 23 във връзка с чл. 20, ал. 2 и ал. 3 от Правилника за организацията и дейността на общинския съвет, неговите комисии и взаимодействието му с общинска администрация Общински съвет – Русе реши: Създава работна група, която да извърши промени в Наредба 17 за символиката на Община Русе с оглед прецизиране на критериите за реда за удостояване на наградите, приведени в наредбата. Избира работна група в състав, предлагам тя да бъде от 7 души, като по 1 представител от всяка група. Това беше и съгласието ни с представителите на различните групи, когато разговарях по телефона, направих си труда да разговарям с всички представители на групи. И следваща точка, работната група да внесе предложени за изменение на Наредба 17 за символиката най-късно до 14 юни 2021-ва. Заседанията се свикват от ръководителя или от 1/3 от членовете, заседанията са редовни, ако на тях присъстват повече от половината членове на работната група. Споровете се решават с гласуване, решенията се вземат с мнозинство повече от ½ от присъстващите на заседанието. Изпратих в общия чат предложението ми, за да го видите и писмено. Виждам, че г-н Дяков иска да направи изказване. След като г-н Дяков си направи изказването аз ще запитам представителите на отделните политически сили за предложения за работната група. Господин Дяков, заповядайте за изказване.

**Г-н Орлин Дяков:** Благодаря, господин Председател. Колеги, господин Кмет, значи аз това го говоря много отдавна изглежда някои неща … някои неща не търпят революции, а търпят еволюции, а най-после достигнахме до това мнение, че трябва да има такава работна група. В предните мандати аз съм бил председател на тая работна група и мисля, че тогава ние свършихме доста полезна работа. Надявам се сега наистина да бъде свършена полезна така конкретна работа, за да не се променя повече Наредба 17. Случвало се е и вече виждаме, че се случва тя да бъде поправена, не особено добре и да показва, че тя не отговоря в момента на съвременните и модерните изисквания. Извинявам се, аз лично ще гласувам за това предложение, г-н Пазарджиев, надявам се тоя път да бъде събрана такава работна група, която да направи добри промени. Благодаря.

**Г-н Иво Пазарджиев:** Благодаря Ви, г-н Дяков. Така, уважаеми колеги започвам с … Моля за предложение от страна на политическите сили. БСП един представител?

**Г-н Иван Костадинов Иванов:** Косю Станев. Чухте ли ме?

**Г-н Иво Пазарджиев**: Да, да, чух, благодаря ви. ГЕРБ?

**Г-н Бедрос Пехливанян:** Благодаря г-н Председател, аз мисля, че Орлин Дяков отдавна работи по тази, по тази материя, така че хубаво е да бъде човек от комисията по култура. И нашето предложение е да бъде Орлин Дяков и ако се съгласите може да бъде и натоварен с председателстващ тази работна група. Благодаря.

**Г-н Иво Пазарджиев:** Благодаря на г-н Пехливанян? ВМРО?

**Г-н Асен Даскалов:** Благодаря г-н Председател, предлагам от Патриотите -ВМРО Росица Георгиева.

**Г-н Иво Пазарджиев:** Благодаря ви. СДС?

**Г-н Станимир Станчев:** От името на нашата група предлагам Елеонора Николова.

**Г-н Иво Пазарджиев:** Благодаря ви. Демократична България?

**Д-р Теодора Константинова:** От името на Демократична България предлагам Деана Тонева.

**Г-н Иво Пазарджиев:** Благодаря ви. Атака?

**Г-н Мирослав Славчев:** Мирослав Славчев

**Г-н Иво Пазарджиев:** И от ДПС предварително г-н Ибрям ми каза, че той ще е предложението за представител. Имаме едно предложение за ръководител на работната група в лицето на г-н Орлин Дяков. Има ли други предложения по състава на работната група, за ръководител на работната група? Не виждам в общия чат. Имате предложението ми всички на ваше разположение в общия чат мисля, че е ясно за всички. Първо ще предложа проектът за корекция, тъй като моето предложение представлява проект за решение за корекция, след което ще гласуваме предложението като цяло. Моето предложение е да не се гласува днес почетния гражданин, както казах и да гласуваме това, което съм ви изпратил в общия чат. Ще стартираме системата в режим за гласуване за моето предложение за корекция така, както беше направено със състава на работната група.

**Г-жа Наталия Кръстева:** Господин Председател, извинявайте да заявя ли само, да уточним преди да гласуваме. Тоест не се оттегля предложението, то продължава да стои на дневен ред, докато комисията, тоест работната група не прецизира критериите …

**Г-н Иво Пазарджиев:** Да.

**Г-жа Наталия Кръстева:** … не ги гласуваме. Тоест замразяваме гласуването по тази точка, правилно ли съм разбрала?

**Г-н Иво Пазарджиев:** Да, точно така. Абсолютно правилно разбрахте.

**Г-жа Наталия Кръстева:** Благодаря, може би е важно за всички колеги.

**Г-н Иво Пазарджиев:** Да, разбира се, благодаря ви, да. Режим на гласуване, моля.

**Ръчно гласували:**

**Г-н Илиян Илиев – „за“**

**КВОРУМ – 47. С 46 гласа „за”, 0 „против” и 1 „въздържали се” се прие предложението.**

**Г-н Иво Пазарджиев:** Гласуваме предложението като цяло с корекцията, която е нанесена.

**Ръчно гласували:**

**Г-н Илиян Илиев – „за“**

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 491**

На основание чл. 21, ал. 1, чл. 23 от ЗМСМА, във връзка с чл. 20, ал. 2 и 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет – Русе реши:

1. Създава работна група, която да извърши промени в Наредба № 17 за символиката на Община Русе, с оглед прецизиране на критериите за реда с удостояване с наградите предвидени в наредбата.
2. Избира работна група в състав:
3. Косьо Станев
4. Орлин Дяков
5. Росица Георгиева
6. Елеонора Николова
7. Деана Тонева
8. Мирослав Славчев
9. Дауд Ибрям.
10. Избира за ръководител на работната група Орлин Дяков.
11. Работната група да внесе предложение за изменение на Наредба № 17 за символиката на Община Русе най-късно до 14.06.2021 г.
12. Заседанията се свикват от ръководителя на работната група или от 1/3 от членовете й. Заседанията са редовни, ако на тях присъстват повече от половината членове на работната група. Споровете се решават с гласуване, а решенията се вземат с мнозинство повече от ½ от присъстващите на заседанието.

**34 Точка**

**К.л. 472 Създаване на работна група, която да проучи вариантите за финансиране, проектиране и изграждане на достъпна архитектурна среда във всички училища на територията на Община Русе**

**Г-н Иво Пазарджиев:** Господин Владо Владов.

**Г-н Владо Владов:** Уважаеми господин Кмет, уважаеми господин Председател, колеги, няма да докладвам подробно материала, той е пред вас. Само ще вмъкна, че на постоянната комисия по образование по предложение на заместник-кмета Енчо Енчев беше предложено да бъдат добавени Таня Тодорова и Катя Петрова в работната група, добавил съм ги ще го внеса писмено в общинския съвет. Оставам на разположение за въпроси. Благодаря.

**Г-н Иво Пазарджиев:** Благодаря на г-н Владов. Всъщност има предложен състав за работна група. Имаме предложение и членове, като той ги допълва и с … Само да ги запиша г-н Владов, имената, ако може.

**Г-н Владо Владов:** Таня Тодорова началник отдел „Образование, спорт и младежки дейности“ и Катя Петрова директор Дирекция „Хуманитарни дейности“ да влязат в състава.

**Г-н Иво Пазарджиев:** Благодаря на г-н Владов. Има ли желаещи за изказвания и предложения по точката?

**Г-н Иван Костадинов Иванов:** Господин Председател, може ли само да попитам дали представител на Местна коалиция БСП за България Елисавета Досева е включена? …

**Г-н Иво Пазарджиев:** Виждам само проф. Белоев, Елисавета Досева не виждам да е там.

**Г-н Иван Костадинов Иванов:** Е, той е като председател на ВУЗ-а.

**Г-н Иво Пазарджиев:** И като съветник пише.

**Г-н Владо Владов:** Само да кажа д-р Теодора Константинова е представител като председател на комисия по здраве и социална политика. Госпожа Досева не е в тези две комисии образование и наука и затова не е включена. В смисъл тук не е чисто партийно. Представителите в комисиите образование и наука, здравеопазване са добре дошли, това е идеята. Така, че от ваша страна, който е в една от двете комисии може да присъства без проблем. Говорим за коалиция БСП.

**Г-н Иво Пазарджиев:** Добре, колеги, аз предлагам г-жа Елисавета Досева да влезе в комисията. Вносителят г-н Владов приема ли го?

**Г-н Владо Владов:** Приемам го да.

**Г-н Иво Пазарджиев:** Да, о‘кей. Първо заявено изказване от г-жа Наталия Кръстева. Заповядайте, госпожо Кръстева.

**Г-жа Наталия Кръстева:** Благодаря, господин Председател. Използвам поводът да поздравя колегата Владо Владов с хубавото предложение, мотивираното, което е внесъл на нашето внимание. Искам, моето изказване е в следната насока, г-н Владов не знам дали са Ви предали, аз и на двете комисии, на които съм член направих това изказване, което е в помощ на работната група, че данни, относно цялостната достъпна среда със снимков материал и с описателна част съществуват към отдел „Образование“ към Община Русе. Същото беше предмет и в Комисията за защита от дискриминация чрез РУО. Абсолютно всички училища на територията на общината подаваха такава информация. Пак казвам тя е със снимков материал и с описателна част, която ще е в голяма помощ на работната група. Тоест можете с едни предварителни данни така да изградите едно първо впечатление, да не губите време относно така обикаляне по всички училища. Обръщам внимание и на това, че няколко такива училища на територията на Русе са кандидатствали и по оперативни програми на МОН и са реализирали свои намерения. Доколкото разбрах вашата идея е с общински средства това да стане, пак казвам не знам до колко ще е във възможностите на общината в рамките на бюджетните средства да го позволи, но идеята е изключително добра, поздравявам Ви за нея. И пак казвам обърнете внимание на тия данни те ги има като изходни данни имате тая информация.

**Г-н Иво Пазарджиев:** Благодаря на г-жа Кръстева. Господин Бедрос Пехливанян за изказване.

**Г-н Бедрос Пехливанян:** Благодаря, г-н Председател.По-скоро моето изказване ще бъде като продължение на това, което г-жа Муртезова преди да замине към парламента направи в нейната комисия. Става дума за това, г-н Владов, като вносител дали ще приеме … няма нужда дали ще бъдат упоменати като бройка, но задължително, когато заработи тази комисия да се използва здравна и инженерна експертиза. Какво имам предвид? Идеята е от катедрите в нашия Русенски университет да се използва експертизата на инженери, на строителни инженериточно къде биха могли на всяка една сграда, на всяко едно училище да бъдат изградени такива и съответно да се използва и здравна експертиза, което според мене е две, две от тези направления доста ще спомогнат за обща картина, когато ще се изграждат тези постановки на съответните училища. Иначе материалът е много добър и изключително уместен и навременен. Просто препоръката ми е дали приема участието, когато заработи такава комисия и тези два вида дейности да бъдат включени към тези работни групи. Благодаря ви.

**Г-н Иво Пазарджиев:** Благодаря.

**Г-н Владо Владов:** Господин Председател, понеже от телефона не мога да напиша в чата за дуплика към г-н Пехливанян …

**Г-н Иво Пазарджиев:** Да, заповядай.

**Г-н Владо Владов:** Сега, аз приемам тези Ваши предложения. Идеята е на първата работна група, затова идеята е да са абсолютно всички директори на общински училища и като цяло съм отворен за всяка една професионална помощ за реализация нали за работа на работната група, респективно реализацията на такива проекти. Защото в един такъв момент аз се постарах и проучих, че само в София в едно училище има изградена такава достъпна среда, казвам изградена тука последната една година. Всички, които имат са в стари сгради, нещо донаместено, така че тука всяка една помощ ще бъде добре дошла. Така, че благодаря.

**Г-н Иво Пазарджиев:** Благодаря на г-н Владов. Екатерина Иванова, а тя отказа изказването. Г-жа Росица Георгиева, заповядайте.

**Г-жа Росица Георгиева**: Благодаря, господин Председател. Аз, колеги, предлагам първо това, което е предвидил г-н Владов за събирането на директорите на образователните институции, защото ние наистина имаме едни виждания и намерения, но трябва да се види реална обстановка. Защото в изказванията по комисии за тези придвижвания с рампа и т.н. каквото и да има създадено към монета, дори и ние да не го одобряваме в този вид или по начина, по който то би могло да ни служи, все пак те са изградени, те се ползват. На мен ми се ще тази група освен това изслушване, което ще бъде на директорите, да се направи оглед на място, за да се видят реалностите и тогава вече ще стане ясно какви специалисти ще могат да бъдат ползвани, какви финансови средства. Така, че благодаря на колегата Владов, че направи това предложение, от тук нататък бавно и все пак с много мисъл и с много експертна помощ нещата смятам, че ще се случат. Благодаря.

**Г-н Иво Пазарджиев:** Благодаря на г-жа Георгиева. Има ли други желаещи за изказвания и предложения по точката? Не виждам. Искам, обаче да уточним нещо с г-н Владов преди да подложа на гласуване точката. В точка 8 от проекта за решение виждам …, за членовете говоря, директори на всички основни училища на територията на Община Русе. Умишлено ли е само основни училища, средните …

**Г-н Владов Владов:** Не, техническа грешка е да се чете, аз ще го входирам и с допълнението за членовете на работната група, директори на всички общински училища да стане ...

**Г-н Иво Пазарджиев:** А професионалните гимназии?

**Г-н Владов Владов:** … които са общински, да.

**Г-н Иво Пазарджиев:** А, професионалните …

**Росица Георгиева:** Професионалните гимназии са на подчинение на МОН с изключение на Професионална гимназия по дървообработване и Професионална гимназия по селско стопанство „Образцов чифлик“, които са общински.

**Г-н Иво Пазарджиев:** Добре, аз предлагам формулировка, ако г-н Владов и г-жа Георгиева са съгласни директори на всички учебни заведения на територията на Община Русе.

**Г-жа Росица Георгиева**: По отношение на професионалните държавни училища ще трябва да правим предложение до министър после, ако излезем с някакво предложение.

**Г-н Иво Пазарджиев**: Момент …

**Г-жа Росица Георгиева:** Професионалните гимназии на територията на град Русе са 9, така че ние можем в по-късен етап …

**Г-н Иво Пазарджиев:** Господин Илиев иска думата, заповядайте проф. Илиев.

**Проф. Михаил Илиев:** Напълно подкрепям предложението на колегата Пазарджиев. Не може да дискриминираме училищата, пък било то държавни … Значи, тази комисия има за цел да изясни каква е ситуацията и какво евентуално може да се направи, а след това ще се отправи предложение към министерството. Така че напълно подкрепям да се поканят всички директори на училища основни, средни, професионални, независимо на чие подчинение са и там да се изяснят каква е ситуацията, за да може да предприемем някакви мерки. А, пък естествено общината ще решава въпросите с общинските. Но без съдействието на министерството и с общинските училища ще има огромни проблеми, решаването на проблема. Подкрепям напълно предложението на Иво Пазарджиев.

**Г-жа Росица Георгиева**: Може ли за реплика?

**Г-н Иво Пазарджиев**: Да, реплика, заповядайте.

**Г-жа Росица Георгиева /реплика/:** Проф. Илиев, по отношение на държавните училища, които както казах са 9 на територията на град Русе има национална програма за достъпна архитектурна среда. Те кандидатстват по нея точно по тази причина. Общинските ни училища, тъй като разчитат на собствените си бюджети и на подкрепа на общината по-добре да направим такъв преглед, защото професионалните държавни никой не ги дискриминира, те просто са по-напред в устройството на достъпната архитектурна среда. Така или иначе комисията ще има голям обем от работа, дайте да видим какво е състоянието на територията на общинските училища и тогава ще добавим държавните, никой не ги дискриминира, те просто са по-напред. Имаме изграден асансьор в Професионална гимназия по облекло.Рампи имаме в професионалните гимназии по икономика и строителство, и машиностроене. Така, че просто не са назад, в общинските нещата са в по-лоша ситуация.

**Г-н Иво Пазарджиев:** Добре. Професор Белоев.

**Проф. Христо Белоев:** На двете комисии, в които участвам правих изказвания, с които Владо Владов въобще не се е съобразил като прави предложенията и този материал щеше да се доработва. Значи, тая комисия заедно с участието на директорите ги предложих като решение какви да бъдат. Ще направят преглед на текущото състояние във всички училища, за да имаме информация. След това ще ги делим, тъй като общинските са по една линия финансирани, те имат остатъци, които трябва да ги разходват разумно и може от остатъците, които остават в края на годината да намерят финансиране за изграждане на такива съоръжения и говорихме, че те трябва да бъдат добри – асансьори, а не от тия платформи, които се движат по стълбите и вместо да вършат работа пречат на учениците и на всички, които посещават училищата. Другите, които са на подчинение към различни ведомства, не само към МОН, има и към други, те са по друг ред. Обаче ние трябва да имаме информация за абсолютно всички училища на територията на общината каква е ситуацията и няма как да няма как да ги делим. Леко си противореча с Росица, може би това не е противоречие, само изяснявам, че трябва да знаем кой до къде е стигнал. И тъй като те това са деца наши, на Русенска община може да са в различни училища и по някакъв начин в кратки срокове, няколко години имам предвид да търсим решение в абсолютно всички училища въпроса с достъпната среда да бъде решен. Благодаря.

**Г-н Иво Пазарджиев:** Благодаря на проф. Белоев. Аз имам едно кратко изказване, понеже тука стана дебат и в залата, на който вие няма как да станете свидетели, дали в случая, тъй като г-н Владов се съгласи, с г-н Енчев го съгласувахме и с кмета, че от проекта за решение ще отпадне само основни. И ще остане директори на всички училища на територията на Община Русе. Госпожо Георгиева, в случая във Вашето изказване, ако искате може да ми направите реплика после мисля, че не ставаше въпрос да се финансират с общински средства. Всяко учебно заведение си има бюджет, в който има за поддръжка на сградата, нали така, правилно ли съм разбрал? Може ли г-жа Георгиева да …

**Г-жа Росица Георгиева:** Господин Председател, към мен ли е въпроса?

**Г-н Иво Пазарджиев:** Да, щото Вие направихте изказване преди това.

**Г-жа Росица Георгиева:** Точно така, защото по сега действащите национални програми професионалните гимназии, държавните на подчинение на МОН кандидатстват и използват тези средства. Ние ще ви дадем информация къде, как, професионалните гимназии са обезпечени. Нека да се съсредоточим върху общинските училища и по начина на финансиране, и заради преходните остатъци, и заради това, че те са изостанали поради възможността. Вие може … комисията така или иначе ще предоставим тази информация и след като се направи …

**Г-н Иво Пазарджиев:** Но в случаят говорим за финансиране от техните бюджет, които са по техните преходни остатъци от техните бюджети, нали така, не от общинския?

**Г-жа Росица Георгиева:** Така е, но вижте, за да се разреши нещо това става през МОН.

**Г-н Иво Пазарджиев:** Ясно, ясно, това е така, да, не споря за това. Но, нещо имахме дебат тука по отношение на финансирането. Благодаря, че го изчистихте въпроса.

**Г-жа Росица Георгиева:** Да, точно така.

**Г-н Иво Пазарджиев:** Реплика на г-жа Кръстева. Заповядайте, г-жо Кръстева.

**Г-жа Наталия Кръстева:** Господин Пазарджиев, използвам способа на реплика, все едно към Вас ще си позволя да направя тая реплика формално. Колеги, неслучайно е хубаво, когато всеки говори много внимателно да се изслушваме. Тук се солидализирам с проф. Белоев, защото двамата с него водихме едни дебати по комисии, очевидно Владо Владов не е достигнало до него, проф. Белоев също го каза. В крайна сметка колеги, затова са тези комисии, а после, ако не присъства вносителя да му бъде предадено. Неслучайно преди малко г-жа Георгиева същото го каза. В самият материал на Владо са упоменати на първо време 4 училища на територията на общината. Неслучайно и затова ви казах, че има национална програма, там кандидатства държавните, Роси Георгиева го каза и тя като началник на РУО. Дадох ви така данни, че всичката тази информация е налична при Таня Тодорова, тъй като на нея давахме такива данни в отдел „Образование“ и през РУО към комисията от защита от дискриминация и ви казах има снимков материал от там хубаво се вижда рампа ли е, асансьор очевидно не е, защото никъде няма, точно какви са системите, дали е с платформа, дали е рампа. Тоест една … неслучайно аз не искам да използвам точката, за да говоря ей така, просто да имам изказване по нея. Дадохме ви всички такива данни, обективирайте го това предложение и неслучайно назовах бюджета на общината, това е предмет на предложението, че да се обследват четири минимум .. ето чета го „Постижима цел до края на мандата настоящия общински бюджет да бъде осигурена достъпна среда в минимум 4 училища на територията на Община Русе. Да, всяко училище има собствен бюджет, той до колко му стига и за какво му стига е отделен въпрос, но пак казвам нека всеки, който се изказва да се изслушваме, защото тука трима човека се преповторихме, а очевидно вносителя не го знае. Благодаря.

**Г-н Иво Пазарджиев:** Благодаря на г-жа Кръстева. Има ли други желаещи за изказвания по точката?

**Г-н Владов Владов:** Лично обяснение към г-жа Кръстева.

**Г-н Иво Пазарджиев:** Лично обяснение след точката, г-н Владов.

**Г-н Владо Владов:** Добре.

**Г-н Иво Пазарджиев:** Има ли други предложения по точката, някакви изказвания? Не виждам. Кметът на Община Русе ще вземе отношение. Господин Кмете, заповядайте.

**Г-н Пенчо Милков:** Уважаеми колеги, уважаеми господин Председател, за разяснение на моето становище как аз чета точката, за да няма неясноти, защото в говоренето усетих дори и след разясненията, които г-н председателя се опита да направи, отново говорим за различни неща. Наредбата за достъпна среда за хората с увреждания е от страшно много години. В началото на моята работа като общински съветник съм имал предложения, същите като на г-н Владов не за училищата, а за общинските сгради. И страшно много сме се забавили общината за общинските сгради, а директорите на училища за техните сгради, защото в парите, които пристигат от министерски съвет за училищата има части, които са за заплати, за работа, има част от парите и за сградата и това трябва да се напомня непрекъснато. И ако сега в общинският съвет се поставя на обсъждане този въпрос той е много важен и недопускащ повече закъснение, аз така го разбирам. Нека да се направи работната група, нека да се посочи на директорите достатъчно ясно какво трябва да се направи според сградата и краен срок, защото това е нетърпимо за децата. А не да се направи работната група, да се каже какво трябва да се направи и да се изсипе това в общинския бюджет при положение, че за това има средства в бюджетите на училищата идвайки за поддържане на сградите и не е правено години наред. Същата е и ситуацията със сигурността на училищата, въпрос, който г-н Ганчев ми е поставял още, когато бях народен представител. По повод на сигурността ние сме говорили с МВР и имаме извършена проверка какво е необходимо за всяко училище да се осигури, къде е необходимо да се постави ограда, къде да се сложи камера или да се поднови крушката на лампата, защото е тъмно. И това е трябвало да се прави години наред не да се допуска забавяне. Това разбирам аз под тази точка и в такъв и вид я подкрепям. Благодаря ви.

**Г-н Иво Пазарджиев:** Благодаря на кмета на Община Русе. Мисля, че няма други предложения по точката и други изказвания не виждам. С направените корекции, а именно в състава на комисията да влязат г-жа Таня Тодорова, г-жа Катя Петрова и г-жа Елисавета Досева, корекциите бяха приети от вносителя. Гласуваме предложението като цяло. Моля, системата за режим на гласуване.

**Ръчно гласували:**

**Г-н Илиян Илиев – за“**

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 492**

На основание чл. 21, ал. 1, т. 23 от ЗМСМА, във връзка с чл. 20, ал. 2 и 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет - Русе реши:

1. Създава работна група, която да проучи вариантите за финансиране, проектиране и изграждане на достъпна архитектурна среда за деца с увреждания във всички училища на територията на Община Русе, в следния състав:

Ръководител:

Енчо Енчев – заместник-кмет „Хуманитарни дейности“ в Община Русе

Членове:

1. Магдалина Илиева – заместник-кмет „Устройство на територията“ в Община Русе;
2. Златомира Стефанова – заместник-кмет „Икономика и международно сътрудничество“ в Община Русе;
3. Д-р Теодора Константинова – общински съветник и председател на постоянна комисия по здравеопазване и социална политика в Общински съвет – Русе;
4. Проф. Христо Белоев – общински съветник и председател на постоянна комисия по образование, наука и иновации в Общински съвет – Русе;
5. Д-р Росица Георгиева – общински съветник и началник на Регионално управление на образованието – Русе;
6. Елисавета Досева – общински съветник;
7. Дияна Михайлова – директор на Център за специална образователна подкрепа – Русе;
8. Евгения Стоянова – директор на Регионален център за подкрепа на процеса на приобщаващото образование в област Русе;
9. Директори на всички учебни заведения на територията на Община Русе;
10. Владо Владов – общински съветник в Общински съвет – Русе;
11. Катя Петрова – директор на дирекция “Хуманитарни дейности“;
12. Таня Тодорова - началник отдел „Образование, спорт и младежки дейности“.

2. При изпълнение на поставената задача работната група провежда заседания, свикани от нейния ръководител. Заседанията са редовни, ако на тях присъстват повече от половината членове на работната група. Споровете се решават с гласуване, а решенията се вземат с мнозинство от ½ от присъстващите на заседанието.

**Г-н Владо Владов:** Господин Председател, само личното ми обяснение.

**Г-н Иво Пазарджиев:** Да, лично обяснение за г-н Владов.

**Г-н Владо Владов /лично обяснение/:** Към г-н Белоев, наистина не са стигнали до мен Вашите предложения, които сте направили по комисиите. Аз искам само да заявя, че мотива за това предложение и защо са 4 училища до края на годината е следния, така или иначе няма нито едно училище, така или иначе родителите на тези деца се местят от единия край на града до другия, за да им е удобно да си придвижат детето в училище. Идеята е да са 4, за да бъдат долу-горе в трите края на града и още едно, за да бъде удобно за тях. Това е идеята да са 4 първоначално, не казвам, че трябва да станат всичките в някакво време. Така, че приел съм вашите мнения съжалявам, че не са стигнали до мен да ги коригирам във времето своевременно, но смятам, че не е проблем. И не трябва да се спекулира с тази тема. Благодаря.

**Г-н Иво Пазарджиев:** Благодаря на г-н Владов.

**35 Точка**

**К.л.440 Приемане на Правилник за организацията и дейността на Наблюдателната комисия при Общински съвет – Русе**

**Г-н Иво Пазарджиев:** Вносител е г-жа Росица Георгиева. Заповядайте, г-жо Георгиева.

**Г-жа Росица Георгиева:** Уважаеми колеги, материалът е пред вас. Подкрепям предложението, което съм направила с цел подобряване работата на наблюдателната комисия, ако има някакви въпроси съм готова да отговоря.

**Г-н Иво Пазарджиев:** Благодаря на г-жа Георгиева. Има ли желаещи за изказвания и предложения по точката? Не виждам в общия чат. Моля за режим на гласуване.

**Ръчно гласували:**

**Г-н Илиян Илиев – за“**

**КВОРУМ – 47. С 46 гласа „за”, 0 „против” и 1 „въздържали се” се прие**

**РЕШЕНИЕ № 493**

На основание чл.21, ал.1, т.1 и ал. 2 от ЗМСМА, във връзка с чл.170 и 171 от ЗИНЗС, Общински съвет – Русе реши:

1. Приема Правилник за организацията и дейността на Наблюдателната комисия при Общински съвет Русе.

**Г-н Иво Пазарджиев:** Следващите три точки предоставям на г-жа Деница Иванова да води заседанието, тъй като съм вносител по тях. Госпожа Деница Иванова на линия ли е?

**Г-жа Деница Иванова**: Да. Да си отворя материалите, тъй като всички останали работя с 5 устройства едновременно.

**36 Точка**

**Промяна в състава и ръководството на постоянните комисии**

**Г-жа Деница Иванова:** Докладва г-н Иво Пазарджиев.

**Г-н Иво Пазарджиев:** Уважаеми дами и господа общински съветници, във връзка с прекратените пълномощия като общински съветници на съветниците: Пламен Христомиров Рашев, Митко Христов Кунчев и Алисе Кямилова Муртезова, както и във връзка с избора на новите общински съветници, които днес положиха клетва в лицето на г-н Юрий Михайлов Георгиев, г-жа Нора Стоянова и г-н Илиян Илиев предлагам да направим доста промени, които бяха съгласувани с представителите на политическите сили в състава на постоянните комисии, както и една временна комисия, която имаме, в която г-н Рашев участваше. Имате материалът на облака, но тъй като той е предоставен вчера, в последния момент, когато правилника позволяваше, за да е ясно за всички ще ги изчета, нищо, че загубим малко време. Променяме комисията по образование, която беше 13 члена да стане на 11, там беше г-н Митко Кунчев, аз ще изляза от комисията по образование, за да спазим това да имаме по нечетен брой представители в тях, както е възприето. Също така в комисията, тъй като единия от новозаклелите се колеги, всъщност двама има, които са юристи, но групата на Демократична България нямаше представител в комисията по ЗОРС искаме колегата Юрий Михайлов Георгиев е юрист и с него коментирахме, както и с председателя на групата д-р Константинова, че така би се чувствал най-полезен в тази комисия. Предлагаме тази комисия да стане от 9 на 11 члена. В тази връзка ще зачета проекта за решение – Освобождава Иво Пазарджиев и Митко Кунчев като членове на комисията по образование. Освобождава Алисе Муртезова като член на постоянната комисия по „Бюджет и финанси“, като на нейно място избира Екатерина Иванова. Освобождава Веселко Цветков като член на постоянната комисия по „Бюджет и финанси“ и на негово място избира Нора Стоянов. Освобождава Митко Кунчев като член на постоянната комисия по „Бюджет и финанси“, като на негово място избира Юрий Георгиев. Освобождава Алисе Муртезова като член на постоянната комисия по „Здравеопазване и социална политика“, като на нейно място избира Иван Петров Иванов. Освобождава Иван Петров Иванов като член на постоянната комисия по „Екология“ и на негово място избира Михаил Петков Илиев. Освобождава Пламен Рашев като член на постоянната комисия по „Екология“, като на негово място избира Тодор Койнов. Освобождава Пламен Рашев като председател на постоянната комисия по „Младежта и спорта“, като на негово място избира за председател Елисавета Досева. Избира за член на постоянната комисия по „Младежта и спорта“ Нора Стоянова. Освобождава Екатерина Петрова Иванова като член на постоянната комисия по „Законност, обществен ред и сигурност“, като на нейно място избира Илиян Илиев. Избира за член на постоянната комисия по „Законност обществен ред и сигурност“ Юрий Михайлов Георгиев. Избира за член на Постоянната комисия по „Законност обществен ред и сигурност“ Веселко Цветков. Освобождава Пламен Рашев като член на постоянната комисия по Закона за противодействие на корупцията и отнемане на незаконно придобито имущество, като на негово място избира Нора Стоянова. Освобождава Орлин Дяков като член на Постоянната комисия по етика, като на негово място избира Илиян Илиев. Освобождава Митко Христов Кунчев като член на Постоянната комисия по етика, като на негово място избира Юрий Георгиев. Освобождава Алисе Муртезова като член на постоянната комисия за взаимодействие с гражданското общество, като на нейно място избира Орлин Дяков. Освобождава Пламен Рашев като член на временната комисия за проучване на всички факти и обстоятелства, свързани със замърсяването на атмосферния въздух и за отпадъците на Община Русе, като на негово място избира Тодор Койнов. Държа да отбележа, че това беше съгласувано с председателите на групи, които съветници са … където има промени сме съблюдавали стриктно това всеки един съветник да има минимум една и максимум 3 постоянни комисии. В тоя смисъл моля да подкрепите проекта за решение.

**Г-жа Деница Иванова:** Благодаря на г-н Пазарджиев. Има ли желаещи за изказвания и предложения по точката? Не виждам заявени такива в общия чат. Администрацията, при вас?

**Г-н Иво Пазарджиев:** Няма желаещи тук.

**Г-жа Деница Иванова:** Режим на гласуване.

**Г-н Иво Пазарджиев:** Тъй като г-жа Иванова няма как да вижда резултата от гласуването, аз ще го обявявам.

**Ръчно гласували:**

**Г-н Илиян Илиев – за“**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 494**

На основание чл. 21, ал. 1, т. 1, във връзка с чл. 33, ал. 1, т. 1 от ЗМСМА и във връзка с чл. 39 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общинският съвет реши:

1. Изменя свое Решение № 6, прието с Протокол № 2 от 05.12.2019 г., както следва:

В т.1 от решението, където се определя числеността на постоянните комисии се правят следните изменения:

1.1. текста „Образование, наука и иновации – 13 члена“ да се чете **„Образование, наука и иновации – 11 члена**“.

1.2. текста „Законност обществен ред и сигурност – 9 члена“ да се чете „Законност обществен ред и сигурност **– 11 члена**“.

1. Освобождава Иво Колев Пазарджиев и Митко Христов Кунчев като членове на постоянната комисия по „Образование, наука и иновации“.
2. Освобождава Алисе Кямилова Муртезова като член на постоянната комисия по „Бюджет и финанси“, като на нейно място избира Екатерина Петрова Иванова.
3. Освобождава Веселко Илиев Цветков като член на постоянната комисия по „Бюджет и финанси“, като на негово място избира Нора Десиславова Стоянова.
4. Освобождава Митко Христов Кунчев като член на постоянната комисия „Бюджет и финанси“, като на негово място избира Юрий Михайлов Георгиев.
5. Освобождава Алисе Кямилова Муртезова като член на постоянната комисия по „Здравеопазване и социална политика“, като на нейно място избира Иван Петров Иванов.
6. Освобождава Иван Петров Иванов като член на постоянната комисия по „Екология“, като на негово място избира Михаил Петков Илиев.
7. Освобождава Пламен Христомиров Рашев като член на постоянната комисия по „Екология“, като на негово място избора д-р Тодор Койнов.
8. Освобождава Пламен Христомиров Рашев като председател на постоянната комисия по „Младежта и спорта“, като на негово място избира за председател Елисавета Донева Досева.
   1. Избира за член на постоянната комисия по „Младежта и спорта“ Нора Десиславова Стоянова.
9. Освобождава Екатерина Петрова Иванова като член на постоянната комисия по „Законност, обществен ред и сигурност“, като на нейно място избира Илиян Василев Илиев.
10. Избира за член на постоянната комисия по „Законност, обществен ред и сигурност“ Юрий Михайлов Георгиев.
11. Избира за член на Постоянната комисия по „Законност, обществен ред и сигурност“ Веселко Илиев Цветков.
12. Освобождава Пламен Христомиров Рашев като член на постоянната комисия по Закона за противодействие на корупцията и отнемане на незаконно придобито имущество, като на негово място избира Нора Десиславова Стоянова.
13. Освобождава Орлин Найденов Дяков като член на Постоянната комисия по етика, като на негово място избира Илиян Василев Илиев
14. Освобождава Митко Христов Кунчев като член на Постоянната комисия по етика, като на негово място избира Юрий Михайлов Георгиев.
15. Освобождава Алисе Кямилова Муртезова като член на постоянната комисия за взаимодействие с гражданското общество, като на нейно място избира Орлин Найденов Дяков.
16. Освобождава Пламен Христомиров Рашев като член на временната комисия за проучване на всички факти и обстоятелства, свързани със замърсяването на атмосферния въздух и за отпадъците на Община Русе, като на негово място избира Тодор Койнов.

**Г-н Иво Пазарджиев:** Заповядайте, г-жо Иванова, да водите следващата точка.

**37 Точка**

**Промяна на членове на комисии към Общински съвет – Русе, чието създаване е предвидено в закон или подзаконов нормативен акт**

**Г-жа Деница Иванова:** Отново предложение от г-н Иво Пазарджиев.

**Г-н Иво Пазарджиев:** Да, уважаеми дами и господа, настоящият проект за решение касае една-единствена комисия в интерес на истината, а това е именно комисията по общинска собственост, където на мястото на г-жа Алисе Муртезова се предлага да влезе г-н Илиян Илиев, а на мястото на г-н Пламен Рашев г-жа Елисавета Досева. В тоя смисъл, моля, да подкрепите проекта за решение.

**Г-жа Деница Иванова:** Има ли желаещи за изказвания и предложения по точката? Не виждам заявки в общия чат. Процедура на гласуване.

**Ръчно гласували:**

**Г-н Илиян Илиев – за“**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 495**

На основание чл.21, ал.1, т.1 от ЗМСМА, чл.27, ал.2 от Наредба № 1 за общинската собственост, Общинският съвет реши:

1. Освобождава Алисе Кямилова Муртезова като член на Комисията по общинска собственост, като на нейно място определя Илиян Василев Илиев.
2. Освобождава Пламен Христомиров Рашев като член на Комисията по общинска собственост, като на негово място определя Елисавета Досева.

**38 Точка**

**Промяна на представители на Община Русе в общи събрания в търговските дружества, в които Община Русе има участие**

**Г-жа Деница Иванова:** Пак г-н Пазарджиев докладва.

**Г-н Иво Пазарджиев:** Уважаеми колеги, настоящата точка отново е във връзка с прекратените пълномощия като общински съветници на колегите, които са избрани за народни представители. Предлагам на мястото на Г-н Пламен Рашев в „Сплендид“ АД да бъде избрана г-жа Нора Стоянова. На мястото на г-н Митко Кунчев в „Арена Русе“ АД да бъде избран г-н Юрий Георгиев, а на мястото на г-жа Муртезова в ОББ АД да бъде избран г-н Евгени Игнатов.

**Г-жа Деница Иванова:** Желаещи за изказвания и предложения по внесения материал? Не виждам заявени в общия чат. Процедура на гласуване.

**Ръчно гласували:**

**Г-н Илиян Илиев – за“**

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 496**

На основание чл. 21, ал. 1, т. 9 от ЗМСМА, във връзка с чл. 21, ал. 2 от ЗМСМА, Общински съвет – Русе реши:

1. Прекратява дадените пълномощия на Пламен Христомиров Рашев да представлява Община Русе в Общото събрание на акционерите на „Сплендид“ АД и на негово място избира Нора Десиславова Стоянова за представител на Община Русе в Общото събрание на акционерите на „Сплендид“ АД.
2. Прекратява дадените пълномощия на Митко Христов Кунчев да представлява Община Русе в Общото събрание на акционерите на „Арена Русе“ АД и на негово място избира Юрий Михайлов Георгиев за представител на Община Русе в Общото събрание на акционерите на „Арена Русе“ АД.
3. Прекратява дадените пълномощия на Алисе Кямилова Муртезова да представлява Община Русе в Общото събрание на акционерите на „ОББ“ АД и на нейно място избира Евгени Игнатов Игнатов за представител на Община Русе в Общото събрание на акционерите на „ОББ“ АД.

**Г-н Иво Пазарджиев:** Благодаря за съдействието на г-жа Деница Иванова.

**39 Точка**

**Покана от Район Уйбуда, Унгария, за присъединяване като партньор за споделяне на опи и добри практики от реализиран проект по Урбакт**

**Г-н Иво Пазарджиев:** Кой ще докладва? Господин Цветан Йорданова. Заповядайте, г-н Йорданов.

**Г-н Цветан Йорданов:** Дами и господа общински съветници, г-н Председател, господин Кмете, заместник-кметове, представих на вашето внимание докладна за покана от Покана от Район Уйбуда, Унгария, за участване в съвместен проект по програма Урбакт. Тя е директно финансиране от Европейската комисия. Проверил съм в България само няколко общини са бенефициенти по тая програма. Проектът на район Уйбуда, който ни е побратимен район с нашата община е 100-годишни къщи възстановяват, правят им презентация, фестивал се организира, въобще популяризират тия туристически обекти. Първият етап на този проект е бил много сполучлив, има ли са няколко партньора и процедурата по самата програма е такава, че когато нещо е хубаво и се случва, защото комисията държи главно на устойчиви проекти, а той се е доказал като такъв в следващия период позволяват по-голям грант с аналогични дейности, просто да се популяризира в Европейския съюз. Нашите партньори Уйбуда ни изпратиха покана, сроковете бяха много кратки, буквално за един ден ние подготвихме проектна идея, документите и доста кандидати бяха като общини, но те се спряха на нас. Знаем, че Русе има огромно богатство, тия паметници на културата. Те също са идвали тук и са запознати и приеха идеята това да бъдем партньори в този проект, а това според нас ще бъде полезно и за други проекти, с които се кандидатства директно пред комисията, понеже там се проверява историята на всеки потенциален бенефициент. Едно участие в един такъв интегриран проект и добро изпълнение би било знак, че се справяме, че сме сериозни и отговорни партньори и може да се работи с нас. Ние вече приключихме един такъв по ЕКСЦЕНТРИК, имаме опит мисля, че тук ще бъде много полезно за общината да генерираме този продукт и това име да го утвърдим на европейската сцена. Благодаря ви.

**Г-н Иво Пазарджиев:** Благодаря на г-н Цветан Йорданов.Има ли желаещи за изказвания и предложения по точката? Госпожа Наталия Кръстева, заповядайте.

**Г-жа Наталия Кръстева:** Господин Пазарджиев, смешно ли е, че искам да се изкажа не знам, но ми прави впечатление, на втора или трета точка реакция.Искам да попитам господина, който докладва има ли съфинансиране по този проект? Защото първо не е докладван, разбирам, че кратките срокове изискват това, нормално е, подкрепяме го, но в докладната не става ясно има ли собствен принос, който ще има финансово измерение, моля да се отговори на тоя въпрос.

**Г-н Иво Пазарджиев:** Благодаря на г-жа Кръстева. Така добре ли съм като изражение? Обещавам да бъда като статуя до края на заседанието.Заповядайте, г-н Йорданов.

**Г-н Цветан Йорданов:** Значи, посочили сме го като процентно отношение, но първата страница, последния абзац 15% е националното съфинансиране по тази програма Урбакт. Но правилата на Република България към момента националното, щото то е един вид национално съфинансиране се поемат от министерството на регионалното развитие и благоустройството. Има такава практика, контрактува се договор, те привеждат авансово, има си разписана процедура, реално финансов ангажимент общината няма да поеме като съфинансиране.

**Г-н Иво Пазарджиев**: Благодаря на г-н Йорданов. Има ли други желаещи за изказвания и предложения по точката? Не виждам. Процедура на гласуване, моля.

**Ръчно гласували:**

**Г-н Илиян Илиев – „за“.**

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИ № 497**

На основание чл. 21, ал. 2, във връзка с чл. 21, ал. 1, т. 23 от ЗМСМА, общински съвет – Русе реши:

Дава съгласие Община Русе да кандидатства с проектно предложение по проект „Come in“, програма URBACT в партньорство с район Уйбуда – Будапеща, Торино от Италия, Ротердам от Нидерландия и Тренчин от Словакия.

**40 Точка**

**Питания**

**Г-н Иво Пазарджиев:** Първото питане е от г-жа Деница Иванова. Заповядайте, г-жо Иванова да представите питането ви.

**Г-жа Деница Иванова:** Благодаря, г-н Пазарджиев. Ще се опитам в общия чат да кача един файл, който е със снимки и е приложен от моето изказване, но първо ще прочета въпроса, който имам, в момента се опитвам да го кача, ще го направя след малко**.** Чрез г-н Иво Пазарджиев, Предеседател на Общински съвет – Русе, до г-н Пенчо Милков, Кмет на Община Русе, питане от Деница Иванова, относно Мемориална алея в гробищен парк „Чародейка“. Уважаеми г-н кмет, при посещение на гробищен парк „Чародейка“ в разр.001, алея 1, ред 5 за мое учудване открих малка мемориална алея с паметни плочи. В момента състоянието й не изглежда както трябва и със сигурност гражданите не знаят за нея. Сред обраслата растителност и разрушените заграждения при разчистване от мен се откриха паметни плочи с имена на руски генерали – Александър Александрович и Владимир Бухолц, родственици на опълченци, родственици на Баба Тонка, Панайот Хитов, Никола Обретенов, Ангел Кънчев и др. Вероятно при по-добро разчистване биха се открили и други имена. Потърсих информация за въпросния мемориален парк и посочените имена на плочите, които успях да разчистя и се оказа, че са участници в Освобождението на гр. Русе в Руско-Турската Освободителна война.. Прилагам снимков материал, за да придобиете представа в какво състояние се намира въпросната мемориална алея на български и руски войници, както и родственици на видни наши възрожденци участвали в Освобождението на града ни и България. Във връзка с гореизложените факти, моето питане към Вас включва следните въпроси - Ще предприеме ли Община Русе действия за ремонт, укрепване и разчистване на мемориалната алея? Ако бъдат предприети действия в какъв срок ще са? Община Русе би ли се ангажирала в търсене на допълнителна информация относно мемориалната алея с цел обогатяване на историята на нашият град? Моля за писмен и устен отговор на моето питане, които да бъдат оповестени на следващото заседание на Общински съвет – Русе. Благодаря.

**Г-н Иво Пазарджиев**: Благодаря на г-жа Иванова. Тъй като казахте за снимките може ли да ги споделите или просто да споделите екран.

**Г-жа Деница Иванова**: Да, да, не мога да чета едновременно и да качвам снимки, ако беше в зала щях да помоля администрацията да ги качи …

**Г-н Иво Пазарджиев**: Искате ли да споделите екран?

**Г-жа Деница Иванова**: Така ще ми бъде по-лесно.

**Г-н Иво Пазарджиев**: Имате права да го направите.

**Г-жа Деница Иванова:** Сега вече е добре. Така добре ли се вижда? (коментар)

**Г-н Иво Пазарджиев**: Отворете снимките.

**Г-жа Деница Иванова:** Сега вече стана.

**Г-н Иво Пазарджиев:** Госпожо Иванова, много малки ги виждаме като миниатюри, ако може да ги отворите и да ги показвате една след друга …

**Г-жа Деница Иванова:** При мен са отворени, даже давам зум в момента. (коментар) Така?

**Г-н Иво Пазарджиев:** Не.

**Проф. Христо Белоев:** Виждаме ги като малки снимчици в папката, но и тъй се вижда сега мисля, че може да продължаваме.

**Г-н Иво Пазарджиев:** Да, сега ги виждаме.

**Г-жа Деница Иванова:** Ето, това колеги, е мемориалната алея и част от … както виждам загражденията са изпочупени, част са потънали в достатъчно растителност, това е визията. Ето част от плочите.

**Г-н Иво Пазарджиев:** Добре, благодаря на г-жа Иванова. Тя може да продължи, да ги виждаме тия снимки. А действително исках да проявим така търпение, за да ги видим, тъй като считам, че е изключително важно за паметта на тези велики хора, които са дали живота си за нашата страна да сме наясно каква е ситуацията и какво може да бъде направено. Отговор на питането на г-жа Иванова ще прочете г-н Енчо Енчев. Заповядайте, г-н Заместник-кмет.

**Г-н Енчо Енчев:** Благодаря, г-н Пазарджиев. Уважаема госпожо Иванов, във връзка с Ваше питане относно откритата от Вас мемориална алея на територията на Гробищен парк „Чародейка“ считам , че сте напълно права. В годините е била занемарена и за нея не са полагани нужните грижи, както и за Гробищния парк като цяло. Това наложи да започнем поетапно оглед на целия парк и съответно дейности по поддръжката му, в това число и на въпросната алея. Целта ни е в рамките на определен период от време да приведем алеите в по-добър вид. За това са ни необходими и финансови средства. Ето защо Ви предоставям следния отговор, първо, относно почистването на този парцел от растителност вече са предприети действия. По отношение на ремонтът и възстановяването на оградните съоръжения, както и на самите паметни плочи, тъй като не са включени в бюджета за 2021 г., при първа възможност ще се вземат нужните мерки. Второ, в отговор на запитването относно допълнителната информация Ви уверявам, че служителите от отдел „Култура“ ще осъществят връзка с Регионалния исторически музей, за да ги запознаят с наличните паметни плочи и да им предложат по нататъшно проучване съобразно ресурсите. За целта ще се радваме, ако ни съдействат граждани, историци и неправителствени организации, за които това представлява интерес. С уважение Пенчо Милков, кмет на Община Русе.

**Г-н Иво Пазарджиев:** Благодаря на г-н Енчо Енчев. Госпожо Иванова, имате възможност за допълнителни въпроси или за отношение към отговора.

**Г-жа Деница Иванова:** Благодаря за отговорът от зам.-кмета Енчо Енчев, съответно и аз, и другите колеги общински съветници вярвам и гражданите на Русе ще проследим какво се случва от тук нататък за съхранението и възстановяването на нашата култура и история на града ни.

**Г-н Иво Пазарджиев:** Благодаря на г-жа Иванова, имате изпратен отговора на имейла Ви току-що. Следващото питане е от общинския съветник Траян Тотев. Заповядайте, г-н Тотев.

**Г-н Траян Тотев**: Здравейте, чуваме ли се?

**Г-н Иво Пазарджиев:** Идеално.

**Г-н Траян Тотев:** Благодаря. Моето питане е с настоящата цел на питането е да получа информация, относно броя на съдовете за разделно събиране на отпадъци, находящи се в училищата и детските градини на територията на Община Русе. Считам, че ако няма поставени такива към настоящият момент Община Русе следва да предприеме необходимите действия по поставянето им. Подобни инициативи биха способствали за повишаване на културата на русенските деца от най-ранна детска възраст. Надявам се, че … действия в близко бъдеще да има повече хора, които събират своите отпадъци разделно. Това ще допринесе за една по-чиста среда, по-чиста и по-приветлива градска среда. Във връзка с гореизложеното моля за вашия отговор на следните въпроси - В кои русенски училища и детски градини на територията на общината има поставени съдове за разделно събиране на отпадъци? И има ли възможност за поставянето на съдове за разделно събиране на отпадъци в повече училища и детски градини, където такива липсват?

**Г-н Иво Пазарджиев**: Благодаря на г-н Тотев. Господин Енчо Енчев ще прочете отговора, заповядайте.

**Г-н Енчо Енчев:** Уважаеми господин Тотев, на основание чл. 105, ал. 1 от Правилника за организацията и дейността на Общински съвет – Русе, неговите комисии и взаимодействието му с общинска администрация и във връзка с чл. 33, ал. 1, т. 4 от Закона за местното самоуправление и местната администрация, представям писмен отговор на зададените въпроси в питането Ви с рег. индекс №06-01-65/15.01.2021 г. Първо, „В кои училища и детски градини на територията на Община Русе са поставени съдове за разделно събиране на отпадъци?“ Съгласно чл. 24 и чл. 25 от Наредбата за опаковки и отпадъци, броя на съдове за разделно събиране на отпадъци се определя според броя на жителите на територията на града. В близост до учебните заведения са налични съдове за разделно събиране на отпадъци от опаковки, предоставени за ползване с цел ограничаване количеството на отпадъците, предназначени за депониране и използването им като алтернативен енергиен източник. По представена информация от общинските образователни институции в 10 от тях са налични и малки съдове за разделно събиране на отпадъци, доставени по различни съвместни инициативи. От Община Русе са предоставени кошчета за разделно събиране на отпадъци от опаковки на ДГ „Здравец“, на СУ „Йордан Йовков“, на СУ „Възраждане“, на СУ „Васил Левски“ - Русе и ОУ „Отец Паисий“ – Русе. Второ, „Има ли възможност за поставянето на съдове за разделно събиране на отпадъци в училищата и детските градини на територията на общината, където такива липсват?“ По актуална информация, предоставена от общинските образователни институции, в четири от тях няма възможност за поставянето на големи съдове за разделно събиране на отпадъци. По отношение на информационно - образователните инициативи, Ви уведомявам, че през 2019 г. Община Русе спечели конкурс за „Най-зелена община“ и бе изготвен проект на тема: „Върнете ме в природата“. В ОУ „Любен Каравелов“ - Русе, СУ „Йордан Йовков“ - Русе, СУ „Възраждане“ - Русе и СУ „Васил Левски“ – Русе бяха предоставени интерактивни маси с изработена интерактивна анимация, популяризираща реалното събиране на отпадъци. Проведени бяха занятия с учениците за поетапно предоставяне на информацията, повишаване на тяхната осведоменост, придобиване на знания и умения в сферата на опазване на околната среда и бъдеща промяна към поведенческите им навици. На интернет страницата на Община Русе е предоставена образователна игра за всеки ученик, желаещ да обогати своите знания за разделно събиране на отпадъци и тяхното последващо рециклиране, преминавайки отделните нива. При възможност и проявено желание от ръководството на всяко учебно заведение би могло да се организира разделното събиране на отпадъци в образователната институция и ние ще съдействаме това да се случи. Изказваме своята благодарност към всяка предложена инициатива от общински съветници, която би способствала за повишаване екологичната култура на русенските деца от най-ранна детска възраст. Благодаря за вниманието.

**Г-н Иво Пазарджиев:** Благодаря на г-н Енчо Енчев. Господин Траян Тотев има предоставен отговора на електронната му поща. Искате ли да вземете становище или да зададете допълнителни въпроси. Заповядайте.

**Г-н Траян Тотев:** Благодаря за отговора. Мисля, че бях разбран и искам да насоча администрацията с това питане за подобна инициатива и в останалите учебни заведения, където не било обхванато с подобна инициатива да бъде създадена, за да възпитаме в бъдещото поколение едно … да ги възпитаме в събирането на отпадъци разделно, от там и към по-чиста околна среда в нашия град. Благодаря.

**Г-н Иво Пазарджиев:** Благодаря Ви, г-н Тотев. Следващото заявено питане е от Алисе Муртезова, впоследствие г-жа Наталия Кръстева се включи като съвносител. Така, че г-жа Кръстева ще прочете питането. Заповядайте, г-жо Кръстева.

**Г-жа Наталия Кръстева**: Благодаря, г-н Пазарджиев. Преди да изчета питането на г-жа Муртезова само искам да поясня, че това ,което изчете всичко г-н Енчев беше реализирано предходния мандат, март месец 2019-та, аз пожелавам и настоящата администрация да свърши същата работа. А, сега по същество, питане относно безопасност на движението пред учебни и детски заведения. Уважаеми господин Милков, родители се обърнаха към колегата Муртезова с един значим проблем, свързан с тяхното притеснение относно безопасността на движение пред учебни и детски заведения. Става въпрос за училища, детски градини и детски ясли, около които ежедневно има голям поток от хора и автомобили, особено в пикови часове. За да се избегнат предпоставки за пътно-транспортни произшествия, които за жалост и към днешна дата не липсват, колегата Муртезова се обръща към Вас с конкретни предложения – първо, да бъде създадена временна комисия, в която да се включат служители на Общината – експерти в областта на образованието и здравеопазването, общински съветници, представители на КАТ и служители на РУО. Комисията да обходи учебните заведения и да предложи на КОБД решения за обезопасяване на съответните райони. Второ, предложенията да са обосновани законосъобразно и съобразени с изискванията на родители, учители и ръководства на учебни заведения, с цел оптимизиране на безопасността на децата. Трето, да се проучат добри практики от други градове в страната и чужбина, свързани със светещи пешеходни пътеки, цветна пътна маркировка, ограничители на скоростта и др., които биха могли да се приложат и тук. Колегата Муртезова вярва, че не само като кмет на нашия град, но и като родител, ще подкрепите това нейно начинание и ще бъде създадена комисия, която да спомогне за безопасността на движение около всички учебни заведения, като е пожелала писмен и устен отговор за днешната сесия. Благодаря.

**Г-н Иво Пазарджиев**: Благодаря. Господин Енчо Енчев ще отговори.

**Г-н Енчо Енчев:** Благодаря, господин Председателю. Уважаема г-жо Кръстева смятам, че всички полезни инициативи ще бъдат подкрепени от общинска администрация и от нас. Преди малко приехме предложението за комисия на г-н Владо Владов, сега смятам, че и отново това предложение е добро, така че то също ще бъде подкрепено. Уважаеми общински съветници, на основание чл. 105, ал. 1 от Правилника за организацията, дейността на Общински съвет – Русе, неговите комисии и взаимодействието му с общинска администрация и във връзка с чл. 33, ал. 1, т. 4 от Закона за местното самоуправление и местната администрация, предоставям писмен отговор за питането Ви, имащо характер на предложение, с рег. индекс №06-01-68/15.04.2021 г. Във връзка с направените от Вас предложения изразявам своето съгласие за сформиране на временна комисия за извършване на огледи в районите на учебните заведения на територията на Община Русе. След приключване на дейността на комисията, конкретните предложения ще бъдат представени на Комисията за организация и безопасност на движението в Община Русе за предприемане на действия по компетентност. Считам, че опазването живота и здравето на населението и децата и повишаването на безопасността на движение около учебните заведения са приоритети на общинска администрация и Общински съвет – Русе и трябва да продължим ползотворната съвместна работа в тази посока. Просто очакваме вашите предложения за членове на комисията. Благодаря.

**Г-н Иво Пазарджиев:** Благодаря на г-н Енчо Енчев. Имате ли допълнителни въпроси или становище по отговора, г-жо Кръстева.

**Г-жа Наталия Кръстева:** Не, г-н Пазарджиев. Благодаря, току-що на пощата ми изпратихте и отговора на имейл, ще го предам на колегата Муртезова. Благодаря.

**Г-н Иво Пазарджиев:** Аз го изпратих с копие и до нея, така че тя вече го има.

**Г-жа Наталия Кръстева:** Благодаря ви.

**Г-н Иво Пазарджиев:** И аз ви благодаря. Уважаеми с изчерпване на дневния ред закривам днешното заседание.

**ИЗГОТВИЛ: ПРЕДСЕДАТЕЛ:**

***П. Денчева-Лукова Иво Пазарджиев***